
( Ven Decamps i Paris var en stor Dyreven, og han havde 
| derfor et helt Menageri i sit Atelier, hvilket just ikke altid 
var saa behageligt for de Gjæster, der indfandt sig hos ham. 

Henne i en Krog af Lokalet laa Bjørnen Tom og 
sugede paa Labben ... paa en Stoleryg sad Aben Jacob 
og nussede sig . . . inde under Bordet kravlede Skildpadden Gazelle forholdsvis ganske 
livligt omkring for at undersøge Lokaliteterne, medens den øjeblikkelig gjemte sig 
under sin Skal, naar der var Ugler i Mosen, eller naar den kom i alt for intim Berø- 
relse med Bjørnens Snude eller Abens Hale . . . 

Jeg kunde godt nævne jer flere endnu, men foreløbig vil jeg nu holde mig 
til 38855 

Skjønt saaledes ethvert af Dyrene havde sin Bestilling og sin Plads, hændte 
det jo ogsaa, at de kom ind paa fremmede Enemærker, hvor de selvfølgelig kom i 
Totterne paa hinanden, — og i slige Øjeblikke var der et Helvedes Spektakel i Atelieret 

, . thi det varede jo altid en god Stund, inden Gemytterne kunde stilles tilfreds, og 
inden Roligheden atter kunde skaffes til Veje. : 

Min Ven Decamps var meget gjæstfri, og naar han havde tobenede Gjæster, 
blev der undertiden stillet Skranker for de firbenedes Vandrelyst, men Samtalen, der 
førtes herinde, drejede sig — som naturligt var — næsten udelukkende om disse sidste, 
og det hændte jo af og til, at deres Historie kunde frembyde Ting af almindelig 
Interesse. Dette var f. Ex. Tilfældet med to af Menageriets mest fremtrædende Med- 
lemmer, nemlig Bjørnen Tom og Aben Jakob, og da jeg netop nu har et Øjeblik tilovers, 


skal jeg gjerne, om det kan more jer, fortælle, hvad der blev fortalt om dem, og 


meme gt sd inn nem brachramtriar u: ET 

meddele jer, hvorledes det gik til, at de fra Bango- og St. Lorentsflodens Bredder 
blev forflyttede til Seinens. Jeg faar derved Lejlighed til at fortælle jer om Kaptajn 
Pamphilius som den, der bragte flere af disse Dyr til Europa, og altsaa som den, 
uden hvem disse Historier ikke var blevne til. De Hændelser — i Øst som i Vest, 
til Lands som til Vands — i hvilke denne mærkelige Mand selv spiller Hovedrollen, 
er baade lærerige og sælsomme, lærerige nok til at faa Forstand af og sælsomme nok 


til at fængsle Interessen. Jeg begynder da med at fortælle jer 


Aben Jakobs Historie. 


Første Kapitel. 


Hvorledes Jakob blev udreven af sin døende Moders Favn og bragt 
om Bord paa Briggen ,,Roxelane'', Kaptajn Pamphilius. 


——— 


ks fireogtyvende Juli 1827 var Briggen »Roxelane« undervejs fra Marseille til 
Mokka, hvor den skulde indtage Kaffe, og hvorfra den skulde begive sig til Bombay 
efter Ris og til Kanton efter Te. For at indtage en ny Forsyning af Levnetsmidler 
kastede den Anker paa Rheden ved San Paola de Loanda, der — som bekjendt — 
ligger i Nedre Guinea. 

Medens Indladningen stod paa, tog Kaptajn Pamphilius, der denne Gang foretog 
sin ellevte Rejse til Indien, sin Bøsse og gav sig paa Vej langs Bangoflodens Bredder. 


Kaptajn Pamphilius var — næst Nimrod — den vældigste Jæger, som nogen Sinde har 


sat sin Fod paa denne ford. 
Det var kvælende hedt den Dag, 

Kaptajn Pamphilius var ikke naaet tyve Skridt frem i det høje Græs, der voxer 
langs Bredden, før han mærkede, at hans Fod gled paa en glat og rund Gjenstand, 
der i en Hast kunde ligne en tynd Træstamme. Men i samme Nu, han berørte 
den med sin Fod, hørte han en skarp Hvislelyd og — næppe ti Skridt derfra bemærkede 
han nu Hovedet af en uhyre Boaslange, paa hvilken han havde traadt. 

Enhver anden end Kaptajn Pamphilius var geraadet i den største Rædsel ved 
pludselig at se sig truet af dette skrækkelige Hoved, hvis blodunderløbne Øjne, idet 
de fæstede sig paa ham, funklede som et Par Rubiner, men — Boaslangen kjendte ikke 
Kaptajn Pamphilius; han var ikke vant til at blive bange for saa lidt! 

I samme Øjeblik som Uhyret spærrede Gabet op, sendte han det en Kugle, 
der gik tværs igjennem det — og Slangen sank død til Jorden. 

Kaptajn Pamphilius gav sig ganske rolig til at lade sin Bøsse igjen; da det 
var bestilt, drog han sin Kniv frem, gik hen til Dyret, skar det op og tog — som 
Tobias gjorde efter Englens Anvisning — Hjertet, Leveren og Galden frem;! efter 


en omhyggelig Undersøgelse fandt han en lille blaa Sten af Størrelse som en Hasselnød. 
Denne Sten lagde han derefter i en Pung, hvor der var et Dusin Stykker af samme 
Slags. Kaptajn Pamphilius var et Stykke af en Vismand: han havde læst Tusind og 
En Nat og gik paa Jagt efter Prins Karam-al-Zamans fortryllede Sten. 

Et Kvarters Tid efter saa' han, at Græsset bevægede sig et halvt Hundrede 
Skridt foran ham, og samtidig hørte han et skrækkeligt Brøl. I dette Brøl syntes 
alle Egnens Dyr at gjenkjende Skabningens Herre. Fuglene fløj hurtigt bort; et Par 
Gazeller, der opholdt sig i Nærheden, satte med raske Spring af Sted ud paa Sletten, 
en vild Elefant, som stod noget derfra, paa en Høj, løftede Snabelen i Vejret som for 
at tage Kampen op... 

Kaptajn Pamphilius gav et lille Brum fra sig, og i samme Øjeblik sprang en 
Tiger, der hidtil havde ligget skjult i det høje Græs, frem og baskede i Jorden med 
sin Hale; med et eneste Spring var den i tyve Fods Afstand fra Jægeren — det viste 


sig at være en Kongetiger af første Størrelse, 

>»Gjøgler!« raabte Kaptajn Pamphilius, »saa du tror, at jeg vil skyde paa dig 
i den Afstand . .. og spolere dit Skind, nej, nej! Saadan leger vi ikke! ...« 

Tigeren gjorde et Spring til, men i samme Øjeblik som den atter berørte 
Jorden, sendte Jægeren den en Kugle i det højre Øje, — og som en livløs Klump 
væltede Dyret om. 

Kaptajnen ladede ganske rolig sin Bøsse igjen, trak sin Kniv frem, vendte 
Tigeren om paa Ryggen, skar Huden op under Maven og — efter ganske kort Tids 
Forløb slog han Offerets prægtige Skindpels om sig og fortsatte sin Vej. 

Det varede imidlertid ikke længe, før han nede fra Floden, han passerede, 
hørte en stærk Støj. Han løb hurtigt derned og saa' en Flodhest, der arbejdede sig 
op imod Strømmen, og som fra Tid til anden kom op til Overfladen for at snøfte. 

>»Der var maaske en Forretning at gjøre!« sagde Kaptajn Pamphilius. .... 
»Jeg kan dog spare mig nogle Francs!« Og Kaptajnen var — som I maa vide — 
sparsommelig anlagt. 

Paa Vandets Skvulpning kunde han se, hvad Vej Dyret tog, og saa fulgte 
han efter det inde paa Strandbredden. Da saa Uhyret en Gang løftede sit Hoved 
højt nok op, sendte han det en Kugle paa det eneste Sted, det kan saares, nemlig i Øret. 

Kaptajn Pamphilius skød udmærket ...han havde med Lethed i fem Hundrede 
Skridts Afstand truffet Achilles i Hælen . . . 

Flodhesten gav et frygteligt Brøl fra sig og sprøjtede Vandet op omkring sig. 
Et Øjeblik saa' det ud til, at den skulde gaa under i den voldsomme Malstrøm, den 
havde frembragt, men saa tog den et Par Tag endnu og styrtede omkuld i Vandet. 
Lidt efter lidt drejede den rundt, saa at Maven med dens glatte og hvidlige Hud snart 
kom frem, medens Ryggen dukkede under. Med Fødderne berørte den Græsset paa 
Flodbredden. 

Kaptajnen ladede ganske rolig sin Bøsse igjen og trak sin Kniv frem. Saa 
skar han et lille Træ over, af Størrelse som et Kosteskaft, spidsede det til i den ene 
Ende og spaltede det i den anden, stak saa den spidse Ende i Dyrets Bug og 
anbragte i den kløvede et Blad Papir, paa hvilket han med Blyant havde skrevet 
disse Ord: 

»Til Kokken paa Handelsskibet »Roxelane«, fra Kaptajn Pamphilius, 
der jager paa Bangoflodens Bred.« 

Dernæst skubbede han med Foden til Dyret, der nu roligt gled ned ad Strømmen, 
med sin Seddel paaheftet. i 

»Se saa!« udbrød Kaptajn Pamphilius, »nu tror jeg nok, jeg har fortjent en 
god Frokost!« 

Og saa udbredte han sin Tigerhud paa Jorden og satte sig oven paa den; paa 
højre Side af sig stillede han en Læderflaske med Rom i og paa den venstre Side et 
prægtigt Gujavaæble og endelig mellem sine Ben anbragte han nogle Beskøjter. Efter 
disse Forberedelser stoppede han sin Pibe, for ikke at have nogen som helst anstrengende 
Beskæftigelse efter Frokosten. 

Saa gav han sig til at anstille forskjellige Betragtninger, men han var ikke 


kommen ret vidt heri, før hans Opmærksomhed paa en temmelig næsvis Maade blev 

vakt ved, at noget blev 
kastet ned i Hovedet 
paa ham. Hurtig som 
Lynet førte han Haanden 
op til det angrebne Sted 
og fik. fat paa — et 
Stykke Skrælling af Gu- 
javaæblet. Kaptajn Pamphilius vendte sit Blik opad og fik saa Øje paa en 


Abe, der sad og vuggede paa en Gren lige oven over ham og grinte 
ned til ham | 

Kaptajnen strakte ganske rolig Haanden ud efter sin Bøsse uden dog 
at tabe Tyveknægten deroppe af Sigte; saa knaldede han løs — og Aben 
styrtede ned foran ham. 

Han skottede hen efter den og udbrød: 

»Det var som Satan! . . . En tvehovedet Abekat! . . .« 

Ja saadan var det! Dyret havde to Hoveder, og Fænomenet var saa meget 
mærkeligere, som det ene af disse Hoveder var dødt og havde lukkede Øjne, medens 
det andet var levende og havde aabne. 

Denne naturhistoriske Gaade maatte Kaptajn Pamphilius have løst strax; han 
greb Uhyret i Halen og trak det hen til sig; men saa opklaredes det hele: Det var 
en Hunabe med sin lille! Denne sidste var dumpet ned med, men var dog i Faldet 
bleven hængende ved sin døde Moders Bryst. 

Kaptajn Pamphilius skilte dem ad, undersøgte den lille meget opmærksomt og 
sagde med et veltilfreds Smil: 

»Jeg tænkte det nok . .. det er et Pragtexemplar . . . mindst halvtredsinds- 
tyve Frances værd. .4 

Og saa puttede han den i sin Jagttaske. 


Skjønt Kaptajnen ikke havde faaet saa meget som en Bid Mad i 


Livet endnu, havde han udrettet mange Ting i Dag; han havde nedlagt en 
Boaslange, en Tiger, en Flodhest og indbragt en levende Abe. Han 
havde kun brugt nogle Timer til det hele. 

Da Kaptajnen kom tilbage til Briggen, var Besætningen beskæftiget 
med Flodhesten, der lykkelig og vel var ankommen til sit Bestemmelsessted. 
Skibslægen var i Færd med at save Tænderne af den, for 
dels at lave Knivskafter af dem, dels at bruge dem til kun- 
stige Tandsæt.  Baadsmanden skar dens Hud 
1 lange smalle Strimler til Hundepiske og til 
at tærske Skibsdrengen 
med. Kokken skar Mør- 
Ve ER braden og andre lækre 
sÉ g Steder ud af dens Kjød 

Pamphilius, og Resten af Dyret blev skaaret i mindre Stykker og saltet, til Brug 
for Besætningen. 

Kaptajn Pamphilius var saa tilfreds over al denne Virksomhed, at han lod 
uddele en Extraration Rom og lod Skibsdrengen, der var dømt til halvfjerdsindstyve 
Rottingslag, slippe med de halvtreds. 

Endnu samme Aften gik de under Sejl. 

Kaptajnen mente nu, — i Betragtning af den store Mængde Fødemidler, som 
dette Dyr havde forsynet ham med —at de ikke behøvede at ankre op ved det gode 
Haabs Forbjerg, øg styrede derfor — midt imellem Prins Edvardsøerne og Madagascar 
— ud i det indiske Ocean. 

Skibet gik nu »plat for Vejret« eller, med «andre Ord, med Vinden agterind, 
og det strøg en Fart af otte Knob i Timen, hvilket maa anses før at wære ret respek- 
tabelt gjort af et Handelsskib. — Men saa lige med ét raabte Udkigsmanden 
fra Mærset: 

»Sejler forudel!« 

Kaptajn Pamphilius tog sin Kikkert og rettede den paa det udpegede Skib, 
tog den fra igjen, saa' med blotte Øjne ud over Havet og satte saa Kikkerten for 

. og efter en omhyggelig Undersøgelse kaldte han paa næstkommanderende og 
lagde med en højtidsfuld Alvor Instrumentet i hans Haand. 

Næstkommanderende tog Kikkerten for Øjet . .. 

>»Naa,« udbrød Kaptajnen efter et passende Ophold, »hvad mener du saa om 
Skuden derovre ?« | 

»Jeg mener, Fanden hakke mig, hun har en løjerlig Figur men . ..« og nu 
førte han atter Kikkerten for Øjet . . . »men Satan staa i det, om jeg kan hitte ud 
af, hvad for en Nation det Flag skal forestille . . . det er en gul og grøn Drage, paa 
en hvid Bund . . .« 

»Haa . .. haa... haa!l« lo Kaptajnen . .. »fald næsegrus til Jord og mærk 
dig mine Ord: Skuden tilhører Solens Søn, Menneskeslægtens Udspring, Kongernes 
Konge, eller kort og godt Kejseren af Kina! Og jeg skulde tage meget fejl, om den 
ikke har en fyldt Vom ... den ser saa velnæret ud og snegler saa forsigtigt af Sted ...« 

»Det var da Satans!« udbrød Policar og kløede sig bag Øret. 

»Ja . . . hvad mener du saa om dette Møde?« 


»jeg mener, :det vilde. være. Plasér 47 


sAkkurat som Gut akkurat! Det mener; jeg -med! 8 

»Saa bringer vi Værktøjet herop paa Dækket . .. og sætter alle Klude til!« 

>»Den har vist allerede opdaget os!« 

»Maaske! . . . . Saa er det vel bedst, vi afventer Natten . . . og for at de 
ikke skal ane Uraad, vil vi stikke paa Tovet . .. Saa vidt jeg kan skjønne, vil vi 
om fem Timer være oppe hos ham . . . saa følges vi ad Side om Side til det bliver 
Dag ... og saa hilser vi paa ham!« 


Kaptajn Pamphilius havde indrettet sig et System. I Stedet for at ballaste 


med Jern og Sten, havde Skibet i Lasten et halvt Dusin Svingbasser, fire eller fem 

korte, svære Kanoner og en større; foruden dette endvidere et halvt Hundrede Bøsser 
og en Snes Krumsabler. 

Ved en Lejlighed som den for Haanden værende kom hele denne Herlighed | 
op paa Dækket, Kanonerne blev drejede fast paa deres Tap, Bøsserne og Sablerne i 
fordelte mellem Mandskabet, — og saa var »Systemet« fix og færdigt. 

Det var netop under saadanne Omstændigheder, at det kinesiske Skib den 
følgende Morgen traf sammen med »Roxelane.« 

For Kejserskibet var Overraskelsen stor og ikke særdeles behagelig. Kaptajnen 
havde Dagen i Forvejen set det fremmede Fartøj, men da det var et Handelsskib, 
havde han ikke bekymret sig videre om det og var ganske rolig gaaet til Køjs med 
sin Opiumspibe i Munden. Men i Løbet af Natten var Katten bleven til en Tiger, 
og denne Tiger havde vist Tænder, der efter al Sandsynlighed ikke var gode at | 
bides medi. | 

Da det blev meldt Kaptajnen — den brave Mand hed Kao-Kiu-Koan —- brast 
de skjønne Drømme, han havde lullet sig ind i: han havde nemlig drømt om Natten, 
at Solens Søn havde skjænket ham en af sine Søstre til Ægte, i hvilken Anledning han 
var bleven Svoger til Maanen. 

Han maatte gnide sine Øjne to Gange, før han begreb, hvad Kaptajn Pam- 
philius egentlig vilde ham. Og da han saa omsider traf sammen med ham, var han 
næsten endnu værre faren: den ene spurgte paa Provencalsk, den anden svarede paa 
Kinesisk. Men saa langt om længe blev der paa »Roxelane« fundet en Mand, der 
kunde lidt Kinesisk, og da der til al Held og Lykke om Bord paa hans Stormægtighed 
Kejserens Skib fandtes en Mand, der kunde tale ret godt Provencalsk, saa kom de to 
Kaptajner snart til en Forstaaelse med hinanden. 

Resultatet af denne Samtale blev, at Halvdelen af Kejserskibets Last af 
Kaptajn Kao-Kiu-Koan blev overantvordet Kaptajn Pamphilius som Fører af Handels- 
skibet »Roxelane«. 

Og da denne Ladning bestod af Kaffe, Ris og Te, følger det af sig selv, at 
Kaptajn Pamphilius slap for at besøge saavel Mokka, som Bombay og Kanton, hvad 
der sparede ham baade Tid og Penge. 

Denne Hændelse satte ham i saa godt Humør, at han — da han passerede 
Øen Rodriguez, — kjøbte sig en Kakadue her. 

Da de paa Tilbagevejen passerede Pynten af Madagascar, opdagede de pludselig, 
at de snart kom til at mangle Vand, men da det ikke var raadeligt med et saa fuld- 
lastet Skib som »Roxelane« at ankre op ved Kap St. Maria, lod Kaptajnen sin 
Besætning sætte paa halv Ration, og han besluttede derhos, at han ikke vilde stoppe, 
før han naaede Algoabugten. 


Bedst som de her var i Færd med at indskibe Vandtønderne, saa' Kaptajn 


Pamphilius Høvdingen nærme sig. Han var ledsaget af to Mænd, der — omtrent 
som ' Hebræernes Udsendinge bar Vindrueklaser fra det forjættede Land — havde en 
prægtig Elefanttand over Skulderen; — det var en Prøve, som Høvdingen Utavari 


(hvilket betyder Østens Søn) bragte ned til Kysten i Haab om at faa Bestillinger paa 


et større Parti. 

Kaptajn Pamphilius undersøgte Elfenbenet og fandt, at det var aldeles udmærket, 
og saa spurgte han Høvdingen, hvad to Tusinde saadanne Elefanttænder skulde koste. 
Utavari svarede ham, at det vilde koste ham akkurat tre Tusinde Flasker Ildvand. 
Kaptajnen vilde prutte med ham, men Østens Søn var en stædig Natur, han paastod, 
det var ikke for dyrt; derfor maatte Kaptajnen bide i det sure Æble og slaa til; 
Men for Resten tjente han ganske godt ved den Affære alligevel |! 

Dernæst spurgte Kaptajnen om, naar hele denne Leverance kunde præsteres ; 
Utavari forlangte to Aar hertil, og Kaptajn Pamphilius gik øjeblikkelig ind derpaa. 

De to Hædersmænd trykkede hinanden i Hænderne og skiltes, hver for sig 
overmaade vel fornøjede med den Handel, de havde gjort. 

Ja, for Kaptajn Pamphilius var Handelen meget fordelagtig, og dog var han 
ved nærmere Eftertanke ikke helt tilfreds med den. . Han overlagde med sig selv, at 
naar han havde faaet Elfenbenet saa billigt paa Østkysten af Afrika, maatte han faa 
det for halv Pris paa Vestkysten, eftersom Ele- 
fanterne var talrigst paa den Side. 

Det maatte følgelig prøves! Og da de 
naaede den tredivte Bredegrad, befalede Kap- 
tajnen at styre mod Land. Han havde imid- 
lertid forregnet sig nogle Grader og landede 
derfor ved Mundingen af Oranjefloden, i Stedet 
for at komme til Elefantfloden. 

Kaptajn Parnphilius var dog ikke den 
Mand, der blev forknyt for saa lidt; disse to 
Steder kunde ikke ligge langt fra hinanden, og 
altsaa kunde der heller ikke være nogen synderlig 
Forskjel i Prisen. 


Naa, saa satte han Chaluppen i Vandet 


og sejlede op ad Floden, indtil han naaede 
Hovedstaden. Her traf han Høvdingen Utavaro, 
der lige var kommen hjem fra en Jagttur, paa hvilken de havde dræbt femten Ele- 
fanter. Der var altsaa Prøver nok, og Kaptajn Pamphilius overbeviste sig hurtigt 
om, at de var langt bedre end dem, Utavari havde vist ham. 

Mellem Utavaro og Kaptajnen blev der nu sluttet en Handel, der for den 
sidste var langt fordelagtigere end den, han havde sluttet med Utavari. Vestens Søn 
gav Kaptajn Pamphilius to Tusinde Stødtænder for femten Hundrede Flasker Ildvand, 
hvilket var nok saa god en Handel som den forrige, men ogsaa han forlangte to Aars 
Henstand med Leverancen. Kaptajn Pamphilius gik med stor Fornøjelse ind herpaa, 
thi saa kunde han jo slaa to Fluer med ét Smæk, og samtidig afhente begge Leverancer. 

Utavaro og Kaptajnen trykkede hinanden i Hænderne og skiltes som de bedste 
Venner af Verden. 


Og derpaa styrede Briggen »Roxelane« Kursen mod Europa. 


13 
Andet Kapitel. 


Hvorledes Jakob begyndte med at plukke Kyllinger og sluttelig plukkede 
en Papagøje. 


Koakedker. som Kaptajn Pamphilius havde kjøbt, var et udmærket smukt Exemplar; 
dens Krop var hvid som Sne, dens Næb sort som Ibenholt, og saa havde den en 
safrangul Nakketop, som den med en vis Værdighed løftede eller sænkede, ganske 
efter som Humøret stod, og som snart gav den et vist spidsborgerligt, snart igjen et 
stolt og respektindgydende Udseende. 

Foruden disse rent ydre Fortrin besad Kakaduen en Mængde selskabelige 
Talenter; den talte saaledes med lige stor Færdighed Engelsk, Spansk og Fransk, den 
kunde under alle Omstændigheder synge enkelte Linier af de paagjældende Landes 
Nationalsange. 

Det vil være let at forstaa, at den, udrustet som den var med slige sproglige 
Evner, meget hurtigt udvidede sin Bekjendtskabskreds blandt Mandskabet paa det 
Skib, om Bord paa hvilket den nu opholdt sig. Men man vil dog forbavses over at 
høre, at den — efter otte Dages Forløb — allerede kunde bande ganske respektabelt 
paa Provengalsk til overmaade stor Fornøjelse for Kaptajn Pamphilius, der talte dette 
Sprog ligesaa godt som de gamle Trubadurer. 

Derfor gjentog det sig ogsaa, at Kaptajn Pamphilius, efter at han havde 
beskikket sit Skib og paasét, at Enhver var paa sin Post, samt efter at han havde 
uddelt den tilbørlige Ration Brændevin til Matroserne og den tilbørlige Portion Tamp 
til Skibsdrengene, og endvidere efter at han havde gransket Himlen, studeret Havet 
og pejlet Vinden samt endelig efter at han havde erhvervet sig den ophøjede Sjæls- 
og Sindsro, som Tilfredsstillelsen over vel opfyldte Pligter giver, — hver Dag begav 
sig hen til Kakaduen for at give den en Time i Provencalsk, og ved denne Lejlighed 
var han altid ledsaget af Aben Jacob, der sammen med sin befjedrede Rival stredes 
om Herredømmet i Kaptajn Pamphilius' Hjerte. Og naar han saa var rigtig godt 
tilfreds med sin Elev, puttede han et Stykke Sukker ind mellem Tremmerne paa 
Buret, — en Belønning som Kakaduen var meget villig til at modtage, og som Jakob 
var i høj Grad skinsyg paa den for. Derfor kunde det heller ikke undgaaes, at Jakob, 
saa saare Kaptajn Pamphilius var beskæftiget andet Steds, øjeblikkelig nærmede sig 
Buret og derefter manøvrerede saa snedigt, at Sukkeret omsider drattede udenfor, ... 
til stor Fortvivlelse for Kakaduen, som selvfølgelig nu — med løftet Klo og knejsende 
Top — gav sig til at skingre op i vilden Sky og overdængede Ransmanden med de 
værste Skjældsord, den havde paa Repertoiret; men Jakob tog det med stor Ro og 
satte sig mageligt til Rette og. klippede med Øjnene, alt sammen Tegn paa det højeste 
Velvære, hvilket imidlertid tabte sig en Del, naar han — for Forsigtigheds Skyld og 
af Mangel paa Tid blev nødt til at lade Sukkeret smelte i Munden i Stedet for at 
gnaske det. 

Uheldigvis var Kakaduens Opdragelse saa mangelfuld endnu, at den ikke havde 
lært at sige de simple Ord: Stop Tyven; og naar-dens Herre kom forbi den, og den skreg 

op af alle Livsens Kræfter for at henlede hans Opmærksomhed paa Rovet, var han 
enfoldig nok til at udtyde det som en Glæde over hans Nærværelse og over den 
Lækkerbidsken, han formodede, den lige havde spist. Saa traadte han hen til den og 
kløede den i Parykken, hvilket den ganske vist satte megen Pris paa, men dog ikke 
saa meget som paa Sukkeret. 

Omsider gik det da op for Kakaduen, at den maatte hævne sig selv, hvis 
den vilde have Hævn, og en Dag, da Jakob som sædvanlig havde tilranet sig Sukkeret, 
og stak Haanden ind for at samle Smaastumperne op, lod Kakaduen sig med en 
Behændighed, der røbede udviklede gymnastiske Evner, hængende i den ene Klo 
svinge ned i Buret, og førend Jakob endnu anede Faren, havde den grebet ham i 
Poten, og bidt ham ganske eftertrykkeligt! Aben udstødte et Smertensskrig, klamrede 
sig til Tovværket og entrede hastigt til Vejrs. 
Da den var naaet saa højt op, som den kunde 
komme, satte den sig fast og klyngede sig med 
de tre Poter om Masten, mens den rystede den 
fjerde, som om den havde rørt ved en Brand. 

Ved Middagstid fløjtede Kaptajn Pamphilius 
ad Jakob, men Jakob svarede ikke; det var noget 
ganske usædvanligt, dét, og Kaptajn Pamphilius 
blev derfor ogsaa med Rette urolig derover; han 
fløjtede atter, og nu hørte han en Grynten, der 
efter alle Julemærker at dømme kom oppe fra 
Skyerne; han saa' op og fik strax Øje paa Aben, 
der bar sig ad, som om den lyste Velsignelsen 
over ham. Nu udvikledes der mellem Jakob og 
Kaptajnen en Række Signaler, men Resultatet 
heraf var, at Jakob bestemt vægrede sig ved at 
komme ned. Kaptajn Pamphilius, der holdt streng 


Mandstugt om Bord, og som naturligvis ikke 


kunde finde sig i, at Disciplinens Forskrifter brødes 
af en Abekat, satte Raaberen for Munden og 
kaldte paa Skævmund. Det saaledes anraabte Individ viste sig strax efter, i Huj 
og Hast entrende op ad Køkkentrappen; han nærmede sig Kaptajnen ganske paa 
samme Maade som Hunden, der har faaet Prygl af sin Herre, nærmer sig denne, og 
Kaptajn Pamphilius, der gjorde kort Proces med sine underordnede, pegede op paa 
den gjenstridige Abe, der sad og skar Ansigt oppe paa Mastetoppen, og Skævmund 
forstod øjeblikkelig Situationen. Han gav sig strax til at klatre derop, og han gjorde 
det med en saa forbavsende Lethed og Behændighed, at denne hans Manøvre til fulde 
retfærdiggjorde Kaptajn Pamphilius' mærkelige Valg. 

Ja, mærkeligt var det, men Kaptajnen havde endnu en Grund til at træffe 
netop dette Valg, og denne Grund hvilte paa ... ja, jeg tør ikke sige, at den hvilte 
paa Studiet af Hjertet, den hvilte snarere paa Kjendskab til Maven, thi Skævmund 


var — formedelst sin Ansættelse i Køkkenet — sikker paa alles og da især paa Jakobs 


I5 
Sympathi og Velvilje . . . Jakob havde nemlig ofte sin Gang i denne Del af Skibet, 


og han og Skævmund havde fælles Interesser, thi den første var en stor Slikmund og 
den sidste en stor Slughals, hvis Mund, paa Grund af sin ualmindelige Størrelse 
efter hvad der blev sagt, var i Stand til at indtage større Ladninger end andres. 

De heldige Følger af dette Valg viste sig strax, efter at Skævmund havde 
begyndt Opstigningen. Havde det været enhver anden end netop ham, saa havde 
Jakob selvfølgelig svaret med — saa vidt muligt — at forstørre Afstanden mellem sig 
og den vedkommende Forfølger, men da det var Skævmund, der kom, viste Jakob 
sig saa imødekommende, at han gav sig til at stige ned imod ham, og saaledes 
mødtes de to Venner paa Halvvejen, og fra dette Øjeblik af fulgtes de ad — den 
ene paa Ryggen af den anden — ned paa Dækket, hvor de blev modtagne af Kaptajn 
Pamphilius. 

Kaptajnen kjendte kun et eneste Lægemiddel for Saar, og det anvendte han 
i alle Tilfælde; det bestod af en Linnedklud, der var dyppet i en Blanding af Brændevin 
og Rom. Med saadan en Klud indbandt han da Abens syge Finger, men da det 
sved lidt, gjorde Jakob de græsseligste Grimacer lige i Begyndelsen; dog, da han — 
medens Kaptajnen et Øjeblik vendte Ryggen til ham — bemærkede, hvorlunde Skævmund 
med de tydeligste Tegn paa Velbefindende tog sig en dygtig Slurk af Flaskens Indhold, 
gik det op for ham, at Vædsken, der ikke behagede ham som Medikament, maaske 
vilde vinde ved at anvendes som Drik. Som tænkt, saa gjort. Jakob giver sig til at 
slikke Kluden, og da han finder Behag i Smagen, gaar han grundigere til Værks og 
tager fat paa at suge Tommelen. Nu havde Kaptajn Pamphilius beordret, at Bandagen 
skulde fornyes hvert tiende Minut, og Følgen heraf var den, at Jakob ret snart begyndte 
at klippe med Øjnene og nikke med Hovedet, og da det havde varet en Stund, faldt 
han døddrukken om i Armene paa sin Ven Skævmund, der førte den saarede ned i 
Lukafet og anbragte ham paa sin egen Seng. 

Jakob sov tolv Timer i Træk; da han omsider vaagnede, var det første, han 
fik Øje paa, Vennen Skævmund, der sad og plukkede en Høne. Det var egentlig 
talt ikke noget nyt for Jakob at se dette, men denne Gang gjorde det større Indtryk 
paa ham end tidligere; han rejste sig ganske sagte og nærmede sig Skævmund, hvem 
han hele Tiden havde iagttaget med største Opmærksomhed; og først da Operationen 
var lykkelig og vel forbi, jollede Jakob, der endnu var en hel Del tung i Hovedet, op 
paa Dækket for at trække frisk Luft. 

Den følgende Dag var Vinden fremdeles gunstig, og Kaptajn Pamphilius, der 
saa, at alt gik saare vel, og som fandt det unødvendigt at transportere til Marseille 
de om Bord værende Kyllinger, gav nu — under Paaskud af, at hans Helbred var 
meget daarligt — Ordre til, at der hver Dag skulde serveres ham en stegt Kylling, 
foruden hans sædvanlige Ration Flodhestebøf og hans hjemlige Fiskesuppe med Løg, 
Olje og Safran til. 

Aldrig saa snart hørtes det første Skrig fra det første Offer for Kaptajnens 
Spiselyst, før Jakob med en Hastighed, som enhver, der ikke kendte hans egoistiske 
Karakter, havde kunnet tilskrive Iveren efter at komme det ulykkelige Dyr til Hjælp, 
steg ned ad Trappen, der førte til Køkkenet. Der stod Skævmund, der pligtskyldigst 

var i Færd med at plukke Fjerkræet, og nu som før fandt Jakob stor Interesse i at 
betragte ham under dette Arbejde. Senere steg han atter op paa Dækket og nærmede 
sig for første Gang efter sit Uheld Kakaduens Bur, som han flere Gange omkredsede, 
dog stedse iagttagende den største Forsigtighed for ikke at komme inden for Næbets 
Rækkevidde. Men saa saare Jakob kunde se sit Snit, snappede han en Fjer af dens 
Hale og trak den ud til sig trods Kakaduens Sprællen og Eder og Skrigen. Dette 
Experiment, der lykkedes saa godt, forskaffede Jakob en sand Fornøjelse, og han gav 
sig til at danse paa alle fire, rejste sig og faldt ned igjen, hvilket var det største Tegn 
paa Tilfredshed og Glæde, som han kunde vise. 

Imidlertid var de komne ud i rum Sø og havde tabt Land af Syne; Farten 
gik nu for fulde Sejl ud i det atlantiske Ocean. Fra nu af saa' de kun Himmel og 
Hav, saa vidt Øjet rakte i dette vide, uendelige Rum!... Fra Tid til anden passeredes 
Skibet af store kraftige Søfugle, der med lange Vingetag satte over Havet, ... og 
Kaptajn Pamphilius, der stolede paa, at Kakaduen rent instinktmæssigt skulde begribe, 


at dens Vinger var alt for korte til, at den turde begive sig paa saa lang en Rejse, 
aabnede Buret og tillod Fangen frit at boltre sig i Rigningen og Masterne. Kakaduen 
benyttede sig af Lejligheden og fløj op paa Bramstangen, og herfra begyndte den saa 
— til stor Moro for Besætningen — at aflire hele sit Repertoire og gjorde ved sin 
Pludren lige saa meget Spektakel som alle Matroserne tilsammen. 

Medens dette gik for sig oppe paa Dækket, forefaldt der nede i Køkkenet en 
Scene af en ganske anden Art. 

Som vi vide, var Skævmund i Færd med at plukke Høns, og Jakob havde 
igjen som sædvanlig nærmet sig til ham for at iagttage ham. Drengen, der hos sin 
firhændede Kammerat troede at spore et vist Anlæg, der kunde komme ham selv til 
gode, fik nu det lykkelige Indfald at anvende Jakob til fremtidig at plukke Fjerkræet, 
medens han selv saa' til og passede paa, at det gik, som det skulde. Skævmund var 
af Naturen rask i Vendingen, og han betænkte sig derfor ikke længe, før han iværk- 
satte sin Plan...han nærmede sig forsigtigt til Døren og lukkede den i... forsynede 
sig dernæst for alle Tilfældes Skyld med en Pisk, som han dog ikke stoppede dybere 

i Lommen, end at Skaftet stak frem . .. og saa traadte han rask hen til Jakob, stak 
ham en Kylling i Haanden og pegede i det samme paa Piskeskaftet, der i fornødent 
Fald skulde anspore Fyren til at tage fat, dersom han skulde være taabelig nok til at 
ville knibe ud'. .. 

Men Jakob lod det ikke komme til en slig Yderlighed. Enten maa Skævmund 
have gættet rigtigt, eller ogsaa maa Jakob have ment sig forpligtet til at vise sig fra 
en yderst honnet Side, og til at optræde som et velopdragent Væsen, nok er det, han 
tog fat med en Iver og en Alvor, saa Skævmund rent kunde spare sig Ulejligheden 
med at passe paa ham. Og efterhaanden som Processen skred frem, efterhaanden 
som Fjerene forsvandt og gav Plads for Dunene, og Dunene igjen forsvandt og lod 
Kjødet komme til Syne, steg Jakobs Glæde til Begejstring, og til sidst gav han sig 
til at danse og springe af lutter Fornøjelse, ligesom han havde gjort uden for 
Kakaduens Bur. 

Skævmund var naturligvis ikke mindre henrykt; det eneste, han bebrejdede 
sig, var, at han ikke tidligere havde taget Jakob i Brug og anvendt hans fremragende 
Evner til Plukning, men til Gjengjæld lovede han sig selv, at fra nu af skulde han 
nok vide at benytte ham, og allerede næste Morgen begyndte Forestillingen forfra. 
Alt gik efter Ønske, og Skævmund, der nu maatte anerkjende Jakob som sin Ligemand 
i Kunsten, fandt sig paa den tredje Dag forpligtet til at binde ham et stort Køkken- 
forklæde om Livet og betroede fra den Tid af trøstigt baade Ænder og Kalkuner til 
hans kyndige Omsorg og Behandling. Jakob viste sig fuldt værdig til den Tillid, der 
vistes ham, og efter en Uges Tids Forløb overgik han langt sin Læremester i Hurtighed 
og Nøjagtighed, hvad denne Bestilling angik. 

Imidlertid fortsattes Farten. »Roxelane« havde passeret Øerne St. Helena og 
Ascension og gik nu for fulde Sejl mod Ækvator. Saa var det en Dag, det var 
glohedt, og Solen brændte som Ild. Styrmanden stod ved Roret, Udkigsmanden sad 
i Mærset og Kakaduen paa Masten, men ellers havde alle andre søgt Hvile. Besætningen 
gjorde sig det mageligt og gispede efter Vejret, Kaptajnen laa i sin Køje og røg Tobak 
og lod sig vifte af Skævmund. Jakob havde lagt Kyllingen fra sig paa en Stol, taget 
sit Forklæde af og beredt sig til at døse som de andre. Men denne Tilstand kom han 
snart ud af igjen; han kastede et hurtigt og forskende Blik omkring sig, greb i sin 
Forfærdelse over sin egen Dristighed en Fjer, som han førte op til sin Mund og strax 
efter igjen lod falde til Jorden . . . saa kløede han sig lidt og blinkede med Øjnene 

. og med et Spring var han henne paa det første Trin af Trappen, der førte op 
paa Dækket. Endnu en Gang standsede han, ligesom raadvild og tøvende, saa tog han 
en hurtig Beslutning og jollede op ad Trappen, op paa Dækket, saa ligegyldig og 
skjødesløs som en Dagdriver paa Boulevarden. 

Der var ingen deroppe — det saa” ud, som om Skibet flød for Vind og Vove. 
Denne Ensomhed lod til at falde i Jakobs Smag, han kløede sig igjen, klaprede med 
Tænderne, klippede med Øjnene og vendte og drejede Hovedet, indtil han omsider 
fik Kig paa Kakaduen, der sad og baskede med Vingerne og sang af fuld Hals. 
Og lige fra dette Øjeblik af havde Jakob kun Øje og Sans for Kakaduen; han 


entrede op ad Tovværket og kravlede ud paa Masten; derpaa snoede han sin Hale 

om denne og lod sig falde ned paa Hovedet . .. gyngede saa nogle Gange frem og 
tilbage, for at det skulde se ud, som om han var kommen herop bare for at more sig. 
Da han saa var vis paa, at Kakaduen ikke gav videre Agt paa ham, nærmede han 
sig forsigtigt til den, idet han gav det Udseende af, at han tænkte paa helt andre 
Ting, og — allerbedst som Kakaduen skreg op, langede Jakob ud efter den, greb den 
med venstre Haand mellem Vingerne og trak den hen til sig. Kakaduen hvinede 
himmelhøjt, men det var der ikke et Menneske, der tog sig nær, — Heden var 
kvælende, og ingen gad røre en Haand. 

»Død og Helvede!« raabte Kaptajn Pamphilius lidt efter ... »nu staar Verden 
ikke længe . .. nu sneer det under Ækvator! . . .« 

»Sneer det?« sagde Skævmund . . . »nej, det er ikke Sne, det er jo ... aa, 
Jøsses, Jøsses!« 

Og i det samme fo'r han hen til Trappen. 

»Naa, hvad er det?« spurgte Kaptajn Pamphilius og rejste sig op i Køjen. 

»Hvad det er?« svarede Skævmund, der allerede var højt oppe ..…. »det er 
bare Jakob, der- plukker Kakaduen!« 

Næppe var Ordene udtalte, før »Roxelane« fra den ene Ende til den anden 
gjenlød af en af de vældigste Eder, der nogensinde er bleven hørt under Ækvator, 
og med et Sæt var Kaptajn Pamphilius paa Dækket — i næste Sekund mylrede 
Mandskabet frem af Luger og Døre og samlede sig rædselsslagne om deres Chef .. . 


»Hent Krabaten herned!« raabte Kaptajnen til Skævmund, der allerede var 

halvvejs oppe i Mærset . . . som et Egern klatrede han opad, men efterhaanden som 
han nærmede sig Jakob, fordoblede denne sine Anstrengelser: det var et Snefog som 
i December Maaned, saa tæt og hastigt faldt Fnuggene . . . Det bør dog her tilføjes, 
til Beroligelse for Enhver, at Kakaduen — efter Skrigenes Ophør at dømme, samt 
efter hvad der oplystes af Styrmanden, der havde iagttaget Slagsmaalet mellem Dyrene 
— allerede var død forinden Jakob begyndte at plukke den. Tilfreds over Resultatet 


kastede han Kakaduens Krop i Vandet og afventede med Sindsro Skævmunds Komme. 


Tredje Kapitel. 


Hvad der senere blev af Jakob. 


Ua for Kap Palmas fangede Kaptajn Pamphilius en prægtig Sommerfugl, et ud- 
mærket smukt Exemplar med klare og spraglede Vinger; og da Kaptajnen — som 
vi hørte -—— ikke lod nogen Lejlighed gaa fra sig til at forøge sine Samlinger, behandlede 
han sin uforsigtige Gjæst med den størst mulige Opmærksomhed og spigrede den paa 
en Knappenaal til Væggen i Værelset. Det stakkels lille Væsen — en Skabning af 
den lyse Sommer — der maatte lade sit Liv for sin Skjønheds Skyld, tiltrak sig meget 
snart Jakobs Opmærksomhed. Aben var snild nok til at lade, som om den aldeles 
ikke gav Agt paa Sommerfuglen, men saa en Gang, da Kaptajn Pamphilius vendte 
Ryggen til, benyttede den sig af Lejligheden og sprang over mod Væggen og rev 
Sommerfuglen til sig. Jakob, der som bekjendt var en stor Slughals, havde aldrig saa 
snart faaet fat i den lille spraglede Tingest, før han slugte den helt og holdent — 
den var alt for fristende at se til, saa maatte den vel ogsaa være god at spise, mente 
Jakob! Kaptajn Pamphilius vendte sig om, da han hørte, at Aben væltede sig og 
teede sig som en rasende; den havde nemlig ikke blot slugt Sommerfuglen men ogsaa 
Knappenaalen, og denne sidste var bleven siddende i Halsen paa den, hvilket var 
Grunden til dens besynderlige og forvildede Adfærd. 

Kaptajnen, der ikke kjendte Aarsagen til disse Grimacer og disse Krumspring, 
troede naturligvis, at det var Løjer alt sammen, og morede sig kosteligt over det: 
men da han saa', at det blev ved, og at Jakob i Stedet for som sædvanligt at patte 
paa sin Tommelfinger, rev og sled i sit Halsbaand, som om det snærede og strammede, 
gik det snart op for ham, at der bag alt dette laa noget andet og mere end Lysten 
til at gjøre sig lækker for ham, og han traadte hen til Aben og betragtede den nøje; 
det stakkels lille Væsen rullede saa vildt med Øjnene og teede sig i det hele saa 
besynderligt, at Kaptajnen blev helt ængstelig til Mode derved og øjeblikkelig kaldte 
Lægen ned til sig — ikke just fordi, at han havde særlig Tiltro til Medicinen, men 
fordi han intet vilde have at bebrejde sig senere. 

Kaptajnens Stemme havde en saa skrækindjagende Klang, at ikke blot Doktoren, 
men alle de, der hørte den, ilede til i største Skynding; blandt de første, der kom 


til, var Skævmund, der havde staaet nede i Køkkenet og nu viste sig med en Kniv i 

den ene Haand, medens han i den anden holdt en Gulerod, som han var i Færd 
med at skrælle, den Gang Kaldelsen lød. Kaptajnen behøvede slet ikke at forklare 
sig nærmere; han pegede blot paa Jakob, der endnu vedblev at tumle omkring i 
Værelset med alle Tegn paa de grueligste Smerter. De tilstedeværende slog Kreds 
om den syge, Doktoren erklærede, at det var en Hjernerystelse som Følge af, at Jakob 
— som alle hans lige — havde udpræget Tilbøjelighed til at hænge og dingle i 
Halen, hvorved Blodet selvfølgelig strømmede til Hovedet i store Masser. Af den 
Grund var det nødvendigt, at Jakob snarest muligt blev aareladt, men ikke desto 
mindre vilde Doktoren ikke paatage sig Ansvaret for, hvad der kunde ske, han havde 
jo ikke overværet Anfaldet i dets første Begyndelse. Efter disse indledende Bemærk- 
ninger tog han sin Forbindstaske frem, trak en Lancet op og anmodede Skævmund 
om at holde Patienten, for at han ikke skulde komme til at aabne en Pulsaare i Stedet 
for en Blodaare. 

Saavel Kaptajnen som Mandskabet havde ubegrænset Tillid til Doktoren; 
derfor hørte de naturligvis ogsaa med den største Andagt paa den videnskabelige Ud- 
vikling, han gav til bedste — ikkun Skævmund tillod sig at ryste paa Hovedet, hvilket 
skulde antyde, at han forholdt sig tvivlende til det hele! Skævmund nærede nemlig 
fra gammel Tid af Had til denne Doktor, og det af følgende Grund: En Dag, da 
der var bleven foretaget et Indhug paa de syltede Blommer, som Kaptajnen satte 
særlig Pris paa, fordi han havde faaet dem af sin Hustru, og som han gjemte i et 
særligt Skab, havde han trommet hele Mandskabet sammen for at faa Fingre i den 
uforskammede, der havde vovet at antaste hans — Chefens — Ejendom. Hver eneste 
en af Besætningen havde nægtet at have havt med det at gjøre, og Skævmund da 
ligeledes; men da bemeldte Skævmund var en upaalidelig Krabat, der godt. kunde 
være Mester for en slig Handling, spurgte Kaptajnen Doktoren, om der ikke var en 
Maade, paa hvilken man kunde komme efter Sandheden. 

Skibslægen, der havde til Valgsprog det latinske Ord vitam impendere vero, 
hvilket er udlagt: man skal altid sejle under Sandhedens Flag, erklærede, at han for 
den Sags Skyld havde to Midler, der hver for sig var aldeles ufejlbarlige: det første 
og det nemmeste var at skære Maven op paa Skævmund, en Operation, der kunde 
iværksættes og tilendebringes i Løbet af syv Sekunder: det andet var, at man kunde 
indgive ham et Brækmiddel, der kunde bringe en større eller mindre Del af det slugte 
for Dagens Lys, men denne Fremgangsmaade vilde tage mere Tid end den anden, 
dog næppe ud over tre Kvarter. Kaptajn Pamphilius, der holdt meget af at fare frem 
med Lempe, valgte Brækmidlet. Experimentet blev øjeblikkelig sat i Værk. 

Nøjagtig ni og tredive Minuter senere havde Skibslægen den Tilfredsstillelse 
at kunne overlevere Kaptajnen fem solide Blommestene, hvilke Synderen havde troet 
det bedst at sluge, for derved at fjerne ethvert Spor af Forbrydelsen. Beviserne var 
saaledes tilvejebragte, og da Skævmund havde været fræk nok til at nægte, kunde 
Afstraffelsen ikke udeblive. 

Uslingen blev dømt til tre Gange fem Dages Vand og Brød og til — efter 
hvert Maaltid — som Dessert at erholde fem og tyve Slag af Tampen, tilmaalt ham 
af Baadsmanden. 

Følgen af denne lille Begivenhed var naturligvis den, at Skævmund havde 
fattet et uudslukkeligt Had til denne Doktor, og han lod selvfølgelig ingen Lejlighed 
ubenyttet til at tage Hævn over ham eller til at drille ham. 

Derfor var Skævmund ogsaa den eneste, der ikke troede et Ord af, hvad 
Doktoren sagde; der var — efter hvad Skævmund mente — i Jakobs Sygdom adskil- 
ligt, som han kjendte udmærket godt fra den Tid af, da Jakob havde forslugt sig 
paa noget Fisk, uden først at faa Benene pillet fra. Skævmund saa' sig omkring til 
alle Sider for om muligt at opdage, hvad Aben denne Gang kunde have forgrebet sig 
paa, og aldrig saa snart saa han, at Sommerfuglen og Knappenaalen var borte, før 


han forstod det hele: Jakob havde Sommerfuglen i Maven og Knappenaalen i Svælget, 


Da saa Doktoren, med Lancetten i sin Haand, nærmede sig Jakob, som 
Skævmund holdt i sine Arme, erklærede denne sidste, til stor Forfærdelse og til stor 
Forargelse for Kaptajnen og Mandskabet, at Doktoren tog fejl; at Jakob aldeles ikke 
led af Apoplexi, men derimod af Kvælningsanfald formedelst den Knappenaal, der sad 
ham i Kværken. Til Bevis for Rigtigheden af denne dristige Paastand, jog Skævmund 
nu uden videre den Gulerod, han havde holdt i Haanden, da han kom, ned i Halsen 
paa Jakob, for ved denne Fremgangsmaade at jage Naalen ned til et Sted, hvor der 
under alle Omstændigheder var bedre Passage for den end her, hvor den nu sad; og 
overbevist, som han var, om, at den Kur havde været god, stillede Skævmund sin Ven 
Jakob op midt paa Gulvet og lod ham passe sig selv. 

Og da hændte det vidunderlige! 

Jakob sprang ikke mere saa fortvivlet omkring som før; han satte sig ganske 
rolig ned og antog en spekulativ Mine, ret som om han vilde mærke, hvorvidt Smerten 
virkelig var gaaet sin Vej, eller om den kom igjen; derpaa gav han sig til at klippe 
med Øjnene og klø sig paa Maven med den højre Haand, og lidt efter rejste han 
sig paa Bagpoterne og dansede og svingede sig, saa det var en hel Fornøjelse at 
se paa det. 

Men ikke nok hermed. 

Skævmund havde aabenbart til Hensigt i Bund og Grund at ødelægge Doktorens 
gode Navn og Rygte og tilintetgjøre hans Anseelse, thi nu rakte han Guleroden til 
Jakob, og den kunde Jakob ikke staa for! Han greb den med stor Begjærlighed og 
gav sig strax til at gnaske løs paa den, — selvfølgelig var alt i Orden, ingen Hindring 
af nogen Slags! At Skævmund triumferede, vil være indlysende for enhver, og at 
Skibslægen bandede ham dybt ned i det sorteste sorte, vil være lige saa klart; han 
lovede sig selv at tage Hævn over ham, første Gang han blev syg. Men paa nær en 
lille Smule Kvalme, som Skævmund — efter de gamle Romeres Skik — klarede ved 
at putte Fingrene langt ind i Munden, var han uheldigvis frisk som en Fisk for Resten 
af Turen. 

Efter en lykkelig Rejse kom Briggen »Roxelane«, Kaptajn Pamphilius, med 
alt vel om Bord den 3ote September til Marseille, hvor Kaptajnen paa en for ham 
meget fordelagtig Maade skilte sig af med den Kaffe, den The og den Ris, som han 
i det indiske Ocean havde udvexlet med Kaptajn Kao-Kiu-Koan. Jakob blev solgt 
for fem og tresindstyve Francs til Eugene Isabey, som igjen for en Bøsse afhændede 
ham til min Ven Decamps, — og saaledes gik det til, at bemeldte Jakob fra Bango- 
flodens Bredder blev forflyttet til Paris. 

Min Ven Decamps havde imidlertid ikke havt Aben Jakob ret længe, før den 
ytrede de hæftigste Tegn til et Ildebefindende, der Dag for Dag tog til i Styrke og 
til sidst udviklede sig til Bughindebetændelse. De første Tegn paa Sygdommen 
var en vedholdende Trang til Søvn, ledsaget af en stærk Tunghed i Hovedet. 
Appetiten forsvandt og Staklen pintes mer og mer af en brændende Tørst. Den 
stærkt arbejdende Puls og de dybt liggende Øjne vidnede tydeligt nok om, at Jakob 
led gruelige Smerter. En Aareladning blev iværksat, men uden Resultat; Lægen 
paastod, at Hjernen var angreben, og for at trøste Jakob, hvis det var muligt, blev 
der givet ham brændte Mandler og Nøddekjerner at spise, men end ikke disse 
Herligheder kunde han faa ned. Han tog de sødeste af dem og gjemte dem i Munden 
for dog at faa noget af Saften, — kun flydende Ting kunde han modtage. 

En Aften erklærede Lægen, at nu var Jakobs Timer talte, og da min Ven 
Decamps hørte dette, sendte han sin Tjener hen til en Kollega, Tonny Johannot, der 
havde en Abekat, Mage til hans egen, og udbad sig, at den maatte blive ført op til 
ham, for at Jakob kunde dø i en af sine Slægtninges Arme og mulig betro denne sin 
sidste Vilje. 


Vi var alle sammen nærværende den Aften, og vi var alle sammen højtideligt 

stemte, thi vi holdt meget af Jakob. Selv de andre Dyr syntes grebne af den samme 
mørke Stemning som vi, — alene med Undtagelse af Skildpadden Gazelle, der gav 
sig til at æde af en Gulerod med en Lidenskabelighed, der vidnede om en fortræffelig 
Konstitution, men om et lavt Hjerte. Jakob skævede flere Gange hen efter den med 
et Udtryk, der maaske havde misklædt en Kristen, men som var undskyldeligt nok hos 
en Abekat. 

Her maa dog indskydes den Bemærkning, at Jakob og Skildpadden stod paa 
en spændt Fod med hinanden, af følgende Aarsag: Den Gang Skildpadden holdt sit 
stilfærdige Indtog i min Vens Lejlighed, havde Jakob været en af de første, der 
havde tilladt sig at fingerere den. Han havde kredset om den i flere Minuter, som 
en General, der udspionerer den belejrede By, og han havde omsider taget Mod til sig 
og langet ud efter den; men Gazelle havde forsigtigt trukket sig ind under sin Skal. 
Saa havde Jakob selvtillidsfuldt givet sig til at lege Himmelspræt med Gazelle, men 


denne Leg tog en Ende med Forskrækkelse, idet Gazelle, — der aabenbart var kjed 
af en Leg, som just ikke var arrangeret for dens Fornøjelse — med sin kolde og 
klamme Pote pludselig berørte et af Jakobs behaarede Laar . .. og i samme Øjeblik 


gjorde Jakob et Spring tilbage og teede sig som en vanvittig, saa angst var han bleven 
over denne uventede Berørelse.. Denne Rædsel, der selvfølgelig var parret med en vis 
Forbavselse, gik efterhaanden over til et dødeligt Had, — et Had, som Gazelle, paa 
sin sædvanlige rolige Maade at være paa, tog sig grumme let. 

Imidlertid var Tonny Johannots Abekat ankommen, og for at skjelne dem 
fra hinanden, vil jeg benævne denne Jakob den Anden, og vor egen Jakob den Første, 
thi Jakob hed de begge to. 

I Begyndelsen var Situationen Jakob den Anden noget fremmed, men da saa 
min Ven Decamps rakte den et Stykke Sukkergodt, kom den til sig selv igjen. Efter 
dette Maaltid blev den bragt hen til sin lidende Landsmands Leje, — og strax bøjede 
Jakob den Første sit af Smerter og af brændte Mandler svært tyngede Hoved over 
imod Kammeraten, som om han vilde betro denne sine sidste Tanker. Saa mumlede 
han i sit Modersmaal nogle Ord i Vennens Øre og blinkede i det samme hen efter 
sin Dødstjende Gazelle, der laa og tog det hele med den største Ro, saa' sig omkring 
for sidste Gang, udstødte et Skrig og sank om i Jakob den Andens Arme — 

Jakob den Første var død. 

Vi var alle dybt grebne — Jakob den Anden ikke mindst. Men dennes 
Bevægelse fortog sig strax. Aldrig saa snart havde han overbevist sig om, at Vennen 
var død, før han ganske rolig aabnede Munden paa ham og trak den derværende 
Beholdning af Nøddekjerner og brændte Mandler ud, som han derpaa flyttede over i 
sin egen! 

Altsaa, hvad man havde taget for en Vens Hengivenhed, var slet og ret en 
 Arvings Begjærlighed! Jakob den Anden dalede i vor Agtelse. 

Ved den derpaa — i Lægens private Bolig — stedfundne Undersøgelse blev 
det godtgjort, at Sygdommen, en meget ondartet Bughindebetændelse, skyldtes en 


Knappenaal, der sad fast i Indvoldene, og nu kom Begivenheden med Sommerfuglen 


frem. Jakob den Første var falden som Offer for sin Forslugenhed | 

Endnu er der ikkun det at berette angaaende Aben Jakobs Historie: Da vi 
vendte tilbage fra Doktoren og gik op ad Trappen til min Ven Decamps Lejlighed, 
hvor Dyrene var ladte ganske ene tilbage, mærkede vi en højst besynderlig Lugt. 

Vi smeldede Døren til Lejligheden op i en Fart, — der var noget, der brasede 
henne i Ovnen. Min Ven Decamps lukkede hastigt Laagen helt op og fandt den 
ulykkelige Gazelle liggende stegt i sin Skal! 

Jakob den Første var bleven hævnet af Jakob den Anden! Og denne sidste 
blev — formedelst sin gode Hensigt — tilgivet sin Brøde og sendt tilbage til sin Herre. 


Nu har jeg fortalt jer, hvad jeg i en Hast kunde huske om Jakob den Første; 
men forinden jeg fortæller jer en anden Historie, f. Ex. den om Bjørnen Tom paa 
Maskeraden, eller den om Skildpadden og Sneglene, vil jeg berette om de højst aparte 
og sælsomme Hændelser, der mødte vor Helt, Kaptajn Pamphilius, paa hans Togt 
over Atlanterhavet og under hans Ophold blandt de Vilde i Nordamerika. 

Der omtales da i dette det 


Fjerde Kapitel, 


hvorledes Kaptajn Pamphilius dæmpede en Opstand om Bord paa Briggen 
»Roxelane«, og hvad der saa videre tildrog sig. 


Der var i Aaret 1829. Vi befinder os paa Atlanterhavet mellem Island og Kap Farvel, 
om Bord paa vor gamle Ven Kaptajn Pamphilius' Brig, »Roxelane,« som med en 
jævn god Fart skød hen over Havet. Kaptajn Pamphilius, der længtes efter For- 
andring, havde paa Grund af de generende og hyppige Sammenstød med Krydserne 
forladt de sydlige Have for at »praktisere« og sætte sit velbekjendte System i Værk i 
de nordlige, men denne Gang gaar han ikke paa Jagt efter Kaffe og Te, han har 
kastet sig over Hvalfangst og Hvaltran, dog naturligvis paa sin Maade, som vi 
nu skal høre. 

Efter det Kjendskab vi allerede har til ham, vil det være let at forstaa, at han 
hverken har forøget sin Besætning med erfarne Hvalfangere eller sin Lastbeholdning 
med Harpuner. Han lod det være nok med — da han gik til Søs — at underkaste 
sine Kanoner en Prøve, at uddele nye Vaaben til sine Folk og at forsyne sig med 
Levnetsmidler for sex Uger. Saaledes udrustet strøg han gjennem Strædet ved 
Gibraltar og kom i Slutningen af August Maaned — netop paa den Tid, da Fiskeriet 
er i fuld Gang — til den 6ode Bredegrad, hvor han med vanlig Hurtighed begyndte 
at udvikle sit; System. 

Kaptajn Pamphilius holdt meget af at slaa flere Fluer med ét Smæk; derfor 
foretrak han ogsaa de Skibe, der, saa vidt han kunde skjønne, var fuldt lastede, og vi 


saa, hvorledes han ved en saadan Lejlighed bar sig ad. 

Saaledes traf han ud for New-Foundlandsbankerne sammen med et Fartøj, 
der vendte hjem efter endt Torskefangst. Kaptajn Pamphilius, der spekulerede i det 
store, foragtede derfor ikke det smaa, og forsømte altsaa ikke ved denne Lejlighed at 
forøge sin Beholdning. Halvtredsindstyve tomme Tønder blev sendte om Bord paa 
Fiskefartøjet, der selvfølgelig strax gjorde sig en Fornøjelse af til Gjengjæld at sende 
Kaptajn Pamphilius halvtredsindstyve fyldte Tønder.  Næstkommanderende gjorde 
ganske vist opmærksom paa, at de sidste ikke var slet saa store som de første, 
men Kaptajn Pamphilius var ikke saa smaalig, at han skulde opholde sig derved, 
da han havde overbevist sig om, at Fisken var i god Stand. De niogfyrretyve 
Tønder blev gjemte i Lasten, men den halvtredsindstyvende beholdt Kaptajnen for sin 


egen Mund. 
Samme Aften, lige som han vilde sætte sig til Bords, kom Doktoren ned til 
ham, for — i Besætningens Navn — at udbede sig et Par af Tønderne, eftersom 


Levnetsmidlerne var udtømte. Kaptajn Pamphilius svarede ham, at da han havde 
forpligtet sig til at levere dem alle niogfyrre til Firmaet Beda & Comp. i Marseille, 
kunde han ikke opfylde Doktorens Ønske, men Doktoren kunde hilse Besætningen og 
sige, at dersom Folkene vilde have frisk Fisk, kunde de give sig til at kaste Snører 
ud efter dem, — det havde han for sit vedkommende ikke noget imod. 

Med den Besked gik saa Doktoren. 

En halv Snes Minuter efter hørte Kaptajn Pamphilius stærk Støj oppe paa 
Dækket 5: 

Flere Stemmer raabte i Munden paa hinanden: 

»Til Vaaben! Til Vaaben!« 

Og nu brølte en af Matroserne: 

»Leve Policar! . . . Ned med Kaptajn Pamphilius!« 

Saa mente Kaptajn Pamphilius, at Tidspunktet var kommet, til at han burde 
vise sig. Han rejste sig fra Bordet, tog en Pisk i Haanden, stak et Par Pistoler i 
Bæltet, tændte sin Kridtpibe (hvilket han kun gjorde ved større Lejligheder), og steg saa 
op paa Dækket. Her var Oprøret i fuld Gang. 

Kaptajn Pamphilius gik midt ind mellem Folkene og saa' sig om til højre og 
til venstre for at se, om der mellem alle disse Mennesker virkelig skulde findes en, 
der var dumdristig og uforskammet nok til at tiltale ham. 

For en udenforstaaende vilde denne Kaptajn Pamphilius' Optræden intet 
mærkeligt have frembudt; men for Besætningen paa »Roxelane«, der kjendte ham ud 
og ind, var det noget helt andet. Folkene vidste nemlig god Besked med, at Kap- 
tajnen ikke var god at komme nær, naar han var tavs og indesluttet; og for Øieblikket 
havde han iagttaget en faretruende Tavshed. Omsider, da han havde gaaet et Par 
Gange frem og tilbage, standsede han foran Lieutenanten, der vist ikke var mindre 
oprørssindet end Besætningen og sagde til ham i en overmaade velvillig Tone: 

»Sig mig en Gang, min Gut, hvordan er Vejret?« 

»Vejret, Hr. Kaptajn?« udbrød Policar forfjamsket . . .. »Vejreter , . . var 
det Vejret, De spurgte om?« 


»Ja, for Fanden! Hvordan er det saa?« 

»Naa saaledes! nu skal jeg sige dig, hvordan Vejret er . . .« Og med disse 


Ord gav Kaptajn Pamphilius sig til at iagttage Himlen, der var stærkt overtrukken ; 


saa snøftede han et Par Gange og sagde: 

»Altsaa, nu skal jeg sige dig, hvordan Vejret er . ... det er saadan, at det 
trækker op til en ordentlig Skylle!« 

»Ja, det tænkte jeg nok,« sagde Policar. 


1) 

»Hvad tror du saa Følgen deraf bliver?« vedblev Kaptajnen. 


»Hvad Følgen bliver ?« 
»Ja . . . tror du ikke, det vil regne?« 


»Det kan nok være . 
»Ja, det kan du forbande dig paa . .. det vil regne med Tamp paa adskillige 


Rygstykker i Dag! Men nu skal jeg sige dig noget, min gamle Ven, dersom du vil 

hytte dit Skind, gjør du bedst i at trække dig tilbage til dine Enemærker og først 


vise dig igjen, naar jeg kalder paa dig . .. forstaar du mig?« 

>»Vel, Hr. Kaptajn!« svarede Policar og luskede ned i sin Kahyt. 

»Han er ikke saa tosset endda, den Fyr!« sagde Kaptajn Pamphilius og saa 
efter ham. 

Saa gik han igjen et Par Gange frem og tilbage paa Dækket og standsede 


foran Tømmermanden, der stod med en Spydstage i Haanden . . . 


»Naa lille George, hvordan gaar det saa?« spurgte Kaptajnen ham . .. »hvad 
er det for et pænt Stykke Legetøj, du dér har?« 

»Jeg: 1590-08 ;-Hr Kaptajn 26 

>»>Naa—aa! Nu ser jeg det, lille Ven . . . det er jo min Spanskrørstok . . .« 

Tømmermanden var saa forvirret, at han tabte Spydet ... Kaptajnen samlede 


det op og knækkede det midt over, som om det havde været en Pilekvist. 


»Jeg forstaar dig saa godt,« sagde han ... »du vilde have været ved at 
banke dine Klæder . .. ja Renlighed er en god Ting, det nægter jeg ikke . ..« og 
saa kaldte han to af de andre til og sagde: 

»Aa, kom lidt herhen til os . . . vær saa god at tage denne Kjæp ... og 
lad saa vor Ven George faa en ordentlig Atbankning ... siden han saa gjerne vil 
have det . . . han lægger Krop til, og jeg lægger Kjæp til . .. naa, buk dig nu, 


lille George 235,4 
»Hvor mange skal han have, Kaptajn?« spurgte de andre. 
»Aa jeg tænker . .. saadan et halvt Hundrede ialt . . .« 
Exekutionen begyndte, og Kaptainen talte Huggene. Ved det trettende 


besvimede George. 


»Lad det saa være nok med det,« sagde Kaptajnen . .. »bær ham nu ned 
i hans Køje . . . saa kan han faa Resten i Morgen . .. han skal have, hvad ham 
tilkommer . . .« 


Saa gav Kaptainen sig til at vandre op og ned, ligesom før, standsede om- 
sider foran den Matros, der havde raabt: »Leve Policar! Ned med Kaptain Pam- 
philius!« og tiltalte ham saaledes: 

»Jeg kunde have Lyst til — til Gjengjæld — at sige: Op med dig!” 

Og nu henvendte han sig til et Par af Mandskabet og sagde: 

»Kom herhen, Folkens! Tag det Reb med, dér! Kast det op omkring 
Trossen . .. saadan! Giv saa vor fælles Ven her den anden Ende om Halsen . .. 
det pynter saa pænt paa ham! Naa ... saa trækker I til . .. men rask maa det værel« 

Som sagt, saa gjort. I næste Nu hang Matrosen og dinglede ved Masten ... 
ti Minuter efter blev han firet ned ... Doktoren bevidnede, at han var død ... 
saa blev der bundet en Kugle fast til hans Krop, og derpaa blev han kastet i Havet. — 

Nu tog Kaptain Pamphilius Kridtpiben ud af Munden — den var fuldstændig 
slukket — og rakte den frem, idet han sagde: 


»Hele Besætningen gaar neden under med denne Pibe ... og en af Mand- 


skabet bringer mig den tændt tilbage .. .« 
Den Matros, der stod ham nærmest, tog imod Piben og begav sig ned ad 

Trappen til Mellemdækket, fulgt af alle de andre. Kaptajn Pamphilius blev ene tilbage 
med Doktoren. Et Øjeblik efter viste Skævmund sig med den tændte Pibe i Haanden. 

»Naa, er det dig, Slubbert!« udbrød Kaptajnen. »Kom nærmere og sig mig 
saa, hvad du tog dig for dernede, mens dine brave Kammerater gik heroppe og drøf- 
tede deres private Affærer . . . naa, svar, din Æsel!« 

Skævmund saa' strax paa Kaptajnens Blik, at der ingen Fare var paa Færde, 
og han svarede derpaa i en ret frejdig Tone: 

»Jeg prøvede, om Suppen var god nok . . .« 

»Ja saa! Naa, ja ja! Saa tag dig selv et godt Maaltid og smid Resten 
væk! Mandskabet faar Vand og Brød i tre Dage . .. det sikrer dem mod Skjørbug 
.…. kom saa, Doktor, lad os gaa ned at spise . . .< 

Kaptajn Pamphilius lod bringe en Kuvert til sin Gjæst, og satte sig ganske 
rolig til at nyde sin Torsk . .. der var ikke det aller mindste at mærke paa ham. 
Da han stod fra Bordet, gik han op paa Dækket for at se, om alt var i Orden; jo, 
der var ikke noget at udsætte: baade den vagthavende, Styrmanden og Udkigsmanden 
var paa deres Pladser. Briggen gik for fulde Sejl og skød en Fart af otte Knob 1 
Timen op mellem New-Foundlandsbankerne og St. Lorentsbugten. Vinden var Vest- 
Nord-Vest; den tegnede til at blive staaende dér. Der var altsaa Fred og ingen Fare. 
Kaptajn Pamphilius kunde med frelst Samvittighed begive sig til Ro; efter at han 
havde taget sin Frakke af, tændte han sig en Pibe og satte sig hen ved Vinduet. 

»Roxelane'«s Fører var -— som man vil forstaa — en mærkelig Natur, men 
hverken synderlig poetisk eller synderlig dybtgaaende. Ikke desto mindre kunde han 
umuligt betragte den blanke Maane, der hang deroppe i den skjønne Nat, og som 
kastede Sølvstriber hen over det mørkladne Hav, uden at han jo — som en ægte 
Sømand — blev hensat i den Art Drømmeri, som Folk af hans Stand nødvendigvis 
maa betages af, naar de farer hen over det vaade Element, og i over to Timer blev 
han siddende som naglet fast til Stolen, lyttende efter Bølgernes Brusen og stirrende 
ud i det tomme uendelige Rum .. . 

Saa lige med ét mærkede han Uraad, og i samme Nu fik han Kjærlig- 
heden at føle; endnu før han kunde besinde sig, blev han af et Par kraftige Næver 
grebet i Nakken, og samtidig løftede en anden Benene op paa ham, saa de kom i 
Højde med Hovedet. Han vilde kalde paa Hjælp, men fik ikke Tid til det; the 
næste Øjeblik blev han med et vældigt Tag kastet ud af Vinduet og ud i aber. 
mens »Roxelane« roligt og uanfægtet fortsatte sin Rejse uden at ane, at dets Kaptajn 
paa en voldelig Maade var slynget over Bord. 

Næste Morgen Klokken ti, da Kaptajn Pamphilius endnu ikke havde vist sig 
paa Dækket, traadte Doktoren ind i hans Kahyt, som han fandt tom; strax efter ud- 
bredte Rygtet sig mellem Folkene, at Chefen var forsvunden; det tilkom altsaa næst- 
kommanderende at overtage Skibets Førelse. Policar, der endnu pligtskyldigst opholdt 
sig i sin Kahyt, blev hentet op og udraabt til Kaptajn. 

Det første, den nye Kaptajn foretog sig, var, at uddele en Portion Torsk og 


to Rationer Brændevin til enhver af Besætningen, og dernæst var han saa naadig at 


eftergive George de mange Stokkeprygl, han endnu havde tilgode. 

Tre Dage efter disse Begivenheder var der om Bord paa »Roxelane« ikke et 
Menneske, der skjænkede den forsvundne Kaptajn Pamphilius en eneste Tanke mere, 


— det var, som om han slet ikke havde været til. 


Femte Kapitel. | 


Hvorledes Kaptajn Pamphilius, der landede paa en højst sælsom Ø, 
blev den Sorte Slanges Tjener. 


mer 5— ytrer —= sommers 


D: Kaptajn Pamphilius kom op til Overfladen af Vandet igjen, var Briggen 
»Roxelane« alt for langt borte til, at han kunde raabe den op; det indsaa' han strax 
og mente saa, at det vilde være spildt Ulejlighed at 
prøve derpaa. Derimod begyndte han nu at se sig om 
paa Stedet, hvor han var, for at udfinde, hvilket Land 


der var ham nærmest, og da han var bleven enig med 

sig selv om, at det maatte være Kap Breton, styrede 
han over i den Retning, vejledet at Polarstjernen, som 
han havde paa sin højre Haand. 

Kaptajn Pamphilius svømmede som en Sælhund; 
men efter fire, fem Timers Forløb var han dog lige 


nær ved at være træt; desuden blev Himlen mere og 


mere overtrukken, og Fyrtaarnet, han hidtil havde rettet sig efter, forsvandt for ham. få 


Saa mente han, det var bedst, han hvilte sig lidt og gav sig strax til at flyde | 


paa Ryggen. 
Omtrent en Times Tid tilbragte han i denne Stilling og gjorde kun de [ 


aller nødvendigste Bevægelser for at holde sig oven Vande. Imidlertid slukkedes | 

en for en af Himlens Stjerner, og det begyndte at se ret betænkeligt ud for den 
brave Sømand. 

Kaptajn Pamphilius var vant til at tage det med Ro, men dette her var næsten 
nedslaaende. Han kjendte paa en Prik hele denne Del af Jordkloden og han vidste, 
at han maatte være tre eller fire Mile fra Land. 

Da han saa havde hvilet sig tilstrækkeligt, satte han fuld Kraft paa igjen, og 
nu varede det ikke længe, før han — nogle Skridt foran sig — opdagede en sort 
Masse, som han ikke tidligere havde bemærket, paa Grund af Mørket. Kaptajn Pam- 
philius mente, at det maatte være en eller anden lille Ø eller et Klippeparti, som 
Geograferne og Søfolkene havde glemt at notere paa Kortet, og han styrede strax 
hen imod det. Da han naaede det, forsøgte han at komme i Land, men det var ikke 
saa let, som han havde troet, thi Strandbredden var som Følge af Bølgernes idelige 
Skvulpen derimod, bleven saa glat, at den næsten var utilgængelig. Imidlertid lyk- 
kedes det ham dog, rigtignok først efter uhørte Anstrengelser, at komme op, og nu 
befandt han sig altsaa paa en lille Ø, der var en femogtyve Skridt lang, og som 
hævede sig en halv Snes Fod over Havfladen. Denne Ø var fuldstændig ubeboet. 

Kaptajn Pamphilius foretog sig med Lethed en Tur omkring Øen for at tage 
sin nye Ejendom i Øjesyn; det viste sig snart, at den var nøgen og gold; ingen som 
helst Buskvæxter med Undtagelse af et Slags Træ af Størrelse som et Kosteskaft, og 
af nogle Urter, hvis Fugtighed vidnede om, at Havet var vant til at skylle tværs over 


Øen. Ej! ej! mente Kaptajn Pamphilius: derfor var det altsaa, at Geograferne 


ikke havde noteret den paa Kortet . ., ja, nu kunde man da til Nød forstaa det! 
Men saa saare han kom hjem til Frankrig, saa skulde han — det lovede han sig 
selv højt og dyrt — sende Rejseforeningens Medlemmer en videnskabelig Opsats, i 


hvilken han vilde gjøre sine Forgængeres Fejl god igjen. | 

Saa vidt var han kommet i sine Betragtninger, da han pludselig troede at 
høre Stemmer i nogen Afstand fra sig. Han saa' sig om til alle Sider; men Natten 
var saa mørk, at det ikke var ham muligt at opdage noget. Han lyttede igjen, og 
nu skjelnede han tydeligt Lyden af forskjellige Stemmer; skjønt han ikke forstod, 
hvad der blev sagt, var det dog hans Mening, at han vilde kalde vedkommende til 
Hjælp; men da han jo ikke vidste, om de paagjældende var Venner eller Fjender, 
besluttede han sig dog til at afvente Begivenhedernes videre Gang. I hvert Fald 
kunde Øen, efter hans Beregning, ikke ligge saa langt fra Land, at han her kunde 
risikere at komme til at dø af Sult. Altsaa vilde han nu forholde sig aldeles rolig, 
til Dagen gryede, med mindre at han selv blev opdaget; og som Følge af denne 
Beslutning gik han ud paa den yderste Pynt af Øen, hvor han var længst borte fra 
de mærkelige Stemmer, som paa en vis Maade ængstede ham endnu mere, end vilde 
Dyrs Brølen vilde have gjort. 


Alt var tyst og stille, og Kaptajn Pamphilius begyndte halvvejs at tro, at det 
hele vilde spænde meget fredeligt af, da han pludselig mærkede, at Jorden gyngede 
under hans Fødder. Han tænkte strax paa Jordskjælv, men saa kom han i Tanker 
om, at han paa denne Ø ikke havde opdaget mindste Spor af et ildsprudende Bjerg 
eller af en Vulkan . .. og saa randt det ham i Hu, at han havde læst eller hørt om 

saadanne mærkværdige undersøiske Dannelser, der lige med ét skyder frem til Havets 
Overflade, hvor de saa bliver i Aar og Dag, saa at hele Kolonier faar Tid til at 
bosætte sig dér, og til at bygge Huse og dyrke Jorder dér, men som saa til en vis 
given Tid og uden synlig Grund pludselig forsvinder igjen og trækker alt, hvad der 
har fæstet Bo paa dem, med ned i Dybet. Da nu Kaptajn Pamphilius hverken havde 
Tid til at saa' eller til at bygge, og da han for den Sags Skyld heller ikke brød sig 
synderligt om det, saa beredte han sig nu til at fortsætte sin Udflugt til Søs, og tage 
Afsked med den Ø, der gjæstfrit havde optaget ham, mens han trængte mest til Hvile. 
Han var fuldstændig rolig og beredt til at underkaste sig Guds Vilje, da han til 
sin store Forbavselse bemærkede, at Terrænet i Stedet for at gaa til Bunds arbejdede 
sig fremad, efterladende sig et Kjølvand omtrent som et Skibs. Kaptajn Pamphilius 
befandt sig altsaa paa en flydende Ø; som en moderne Latona sejlede han, baaren 
af den ubekjendte Delos, hen imod en ny Verdens Kyster .. . 

Kaptajn Pamphilius havde været med til meget; han havde oplevet de vid- 
underligste Ting og derfor var han bleven vant til at have Øjnene godt med sig. 
Han saa' nu til sin Undren, at Øen, der bar ham, var saa fornuftig at den styrede 
lige over mod Nordspidsen af Kap Breton ... saa megen Kløgt havde han næppe 
tiltroet den! Imidlertid besluttede han sig dog til at følge med . .. saa fik det da 
gaa, som det kunde. Holdende sig fast ved det forhen omtalte Træ, der syntes at 
staa midt paa Øen, — han var bleven nødt til at kravle op fra Strandbredden, da 
han ellers stod i Fare for at glide ud — afventede han med Ro og Fatning, hvad 
der vilde ske. : 

Men Kaptajn Pamphilius, der — som man kan tænke — havde et Øje paa 
hver Finger, mente nu, naar Blæsten en Gang imellem fejede Skyerne bort fra Himlen, 
saa Stjernerne tittede frem, at se et mørkt Punkt forude . . . noget lignende som en 
mindre Ø, der førte den store an, skilt fra denne ved en Afstand af et halvt Hundrede 
Skridt eller saadan omtrent. Og naar Blæsten sagtnede noget, syntes han igjen at 
fornemme Stemmerne fra før, men de lød utydeligt og uforstaaeligt, som om det 
var Havets Aander, der hviskede til hverandre. 

Først da det begyndte at gry ad Dag, lykkedes det Kaptajn Pamphilius at 
finde sig til Rette i Situationen; og nu. faldt det som Skæl fra hans Øjne, og han 
undrede sig kun over, at Sagens Sammenhæng ikke var bleven ham klar før nu. 

Den lille Ø, der sejlede forrest, viste sig at være en Baad, der var bemandet 
med sex vilde Kanadiere; den store, paa hvilken han selv befandt sig, var hverken 
mer eller mindre end en Hval, som blev trukken af Baaden. Og det bladløse 
Træ, hvortil han havde støttet sig, var Harpunen, der havde givet Havuhyret Døds- 
stødet; den var trængt over fire Fod ned og ragede saa omtrent en halv Snes 
op over den. 

Da de Vilde saa', hvilken sjelden Fangst de havde faaet i Tilgift, udstødte 
de et højt Glædesskrig; men da de strax efter indsaa', at det var under deres Vær- 
dighed at blive forbavsede over noget, gav de sig atter til at ro ind mod Land, uden 


i det mindste tilsyneladende at give Agt paa Kaptajn Pamphilius, som, da han mær- 


kede, at de Vilde alligevel holdt Øje med ham, paatog sig en ligegyldig Mine og 

lod som intet, skjønt han egentlig talt ikke var ganske hyggelig til Mode ved alt 
dette her. 

Men da saa Chaluppen, med Hvalen paa Slæb, var kommen op i Nærheden 
af Kap Bretons Nordspids, standsede den; et Øjeblik efter naaede Hvalen, der endnu 
. var i Drift, hen til Baaden og blev her stoppet i Farten. I samme Nu sprang en af 
Mændene over paa den og gik med langsomme og afmaalte Trin hen mod Kaptajnen. 
Denne Mand var, efter alt at dømme, Høvdingen; det var en høj, kraftig bygget 
Skikkelse, som paa det tæt barberede Hoved bar Halen af en Paradisfugl, bunden fast 
til den eneste Tot Haar, der fandtes deroppe; for øvrigt var han bemalet med blaa 
og røde Streger og havde Billedet af en sort Slange tatoveret paa Brystet. Med en 
stor Kniv stukket i Bæltet og en Tomahawk i Haanden traadte han hen imod Kap- 
tajn Pamphilius. 

Denne, for hvem Synet af de Vilde ingenlunde var fremmed, forholdt sig 


aldeles rolig, som om det ikke i mindste Maade angik ham. 


I en Afstand af tre Skridt fra Europæeren standsede Vildmanden og betrag- 
tede ham skarpt; Kaptajn Pamphilius, der var fast bestemt paa ikke at ville lade sig 
gaa paa, betragtede Huronen”) med den samme Ro og Koldsindighed, som denne 
viste over for ham. Omsider, efter ti Minuters gjensidig tavs Beskuelse, udbrød Vild- 
manden højtideligt: 

>»Den Sorte Slange er en stor Høvding!« 

»Pamphilius fra Marseille er en stor Kaptajn!« gjensvarede Provengcaleren lige 
saa højtideligt. 

»Hvorfor har min Broder forladt sit Fartøj for at indskibe sig paa den Sorte 
Slanges Hval?« spurgte Huronen. 

»Besætningen kastede ham i Havet, og da han var træt af at svømme, hvilte han 
sig paa den første den bedste Gjenstand, uden at bekymre sig om, hvem den tilhørte«. 

>»Godt!« udbrød Huronen . .. »den Sorte Slange er en' stor Høvding, 
Kaptajn Pamphilius skal være hans Tjener.« 


»Aa, vær saa venlig at sige det én Gang til,« sagde Kaptajnen gemytlig. 


+) Huroner, en tildels uddød Indianerstamme i Nordamerika. 

»Jeg , siger,« vedblev Huronen, »at Kaptajn Pamphilius skal ro den Sorte 
Slanges Baad, naar han vil sejle, og bære hans Birkebarkstelt, naar han vil rejse over 
Land, samt tænde hans Ild, naar det fryser, jage Fluerne bort, naar det er varmt, og 
lappe hans Mokassiner, naar de er bleven slidte. Til Gjengjæld vil saa den Sorte 
Slange give Kaptajn Pamphilius Levningerne af sit Maaltid og de gamle Bæverskind, 
som han ikke mere har Brug for.« 

>»Se, se!« udbrød Kaptajnen . .. det er ikke saa ilde, det! Men. . . sæt 
nu at disse Forslag ikke behager Kaptajn Pamphilius ... sæt, at han forkaster dem!« 

»Saa vil den Sorte Slange slaa Kaptajn Pamphilius' Pandebrask itu og hænge 
den op uden for sin Dør . .. ved Siden af de syv Englænderes, de ni Spanieres 
og de elleve Franskmænds, som endnu hænger dér . . .« 

>»Det er en anden Sag,« sagde Kaptajn Pamphilius, der indsaa”, at han helst 
maatte give Kjøb, da han her var den lille . . . »ja saa indrømmer jeg dig det: 
Den Sorte Slange er en stor Høvding, Kaptajn Pamphilius skal være hans Tjener.« 

Ved disse Ord gjorde den Sorte Slange Tegn til Besætningen, som øjeblik- 
kelig sprang over paa Hvalen og omringede Kaptajnen. Høvdingen sagde nogle Ord 
til sine Folk; disse bragte saa nogle Kasser og et Par Fugle samt alt, hvad de be- 
høvede til at gjøre Ild med, over paa Dyret. Derefter steg den Sorte Slange ned i 
Baaden, tog en Aare i hver Haand og gav sig til at ro over mod Land. 

Kaptajnen saa' med den største Opmærksomhed paa alt dette; han saa' den 
store Høvding fjerne sig, han beundrede den Hurtighed, hvormed Baaden gled hen 
over Vandspejlet, — da pludselig tre Huroner nærmede sig til ham; den ene løsnede 
hans Halsbind, den anden trak Vesten og Skjorten af ham og den tredje tog hans 
Buxer, i hvilke hans Uhr laa; dernæst kom der to andre, "hvoraf den ene holdt en 
Barberkniv, den anden nogle Skaale fyldte med gul, blaa og rød Farve; de beteg- 
nede Kaptajnen, at han skulde lægge sig ned, og medens den øvrige Del af Besæt- 
ningen tændte Ild, som om de havde været paa en rigtig Ø, skred de til Værket: 
den ene barberede hans Ansigt, den anden kronragede ham ganske, — alene med 
Undtagelse af en lille Tot, som han efter Skik og Brug lod sidde; dernæst bemalede 
de ham over hele Legemet med Pensler, der blev dyppede i de forskjellige Farver og 
pyntede ham efter den ved Otawafloden og ved Huronsøen herskende sidste Mode. 
Saa fæstede de en Fjerbusk til den ensomme Haartot og viklede ham et Bæverskind 
om Lænderne. Omsider holdt en af Huronerne et Spejl hen foran ham, for at han 
kunde se sig selv — uh! han var rædsom |! 

Imidlertid var den Sorte Slange kommen i Land, og strax efter havde han 
begivet sig op imod en ret betydelig Bygning, som laa et Stykke Vej derfra. Han 
traadte indenfor, men opholdt sig ikke længe derinde . . . da han atter viste sig, var 
han ledsaget af en Mand, der var klædt som en Europæer, og det saa' ud, som om 
Urskovens Søn pegede ud mod den Fangst, som han nylig havde gjort . . . 

Saa, et Øjeblik efter, steg Manden i en lille Baad og lod sig af to Slaver ro 
over til Hvalen, som han flere Gange kredsede om, dog uden at stige op paa den. 
Og da han var kommen til. Erkjendelse af, at Huronen havde talt Sandhed, vendte 
han tilbage til Kap Breton, hvor Høvdingen sad og oppeébiede hans Ankomst. 

Nu bar den hvide Mands Slaver forskjellige Gjenstande, som Kaptajn Pam- 
philius dog paa Grund af Afstanden ikke nærmere kunde se, hvad var, ned i den 
røde Mands Baad, og Huronerhøvdingen roede saa over til den »svømmende ØF, 
hvor Besætningen og Kaptajn Pamphilius ventede paa ham. 

Huronerne kom nu frem med det Bytte, de havde gjort hos deres Fange, for 
at Høvdingen, som naturligt var, kunde tage heraf, hvad han vilde. 

Den Sorte Slange undersøgte med en vis Ringeagt Halsbindet, Skjorten, 
Vesten og Buxerne; men til Gjengjæld betragtede han med stor Opmærksomhed 
Uhret, som han aabenbart ikke vidste, hvad var. Han vendte og drejede det i 
Haanden, gyngede det i Kjæden, lyttede til det, lagde Haanden paa sit Hjerte og 
lyttede saa igjen til Uhret . . . ja, nu var han overbevist om, at det var et Dyr; saa 
lagde han det meget forsigtigt ned i en med Konkylier prydet Æske, hvor der laa en 
lille Skildpadde af Størrelse som en Valnøddeskal. Dernæst sparkede han forsigtigt 
Klædningsstykkerne hen til Folkene — dem kunde de beholde som deres Part. 

Efter at en Frokost var indtaget, begav den Sorte Slange, Huronerne og 
Fangen sig atter over i den lille Baad. Kaptajn Pamphilius saa nu, at Gjenstandene, 
som han før havde lagt Mærke til, var to engelske Karabiner, fire Flasker Kognac og 
en Tønde Krudt ... den Sorte Slange, der fandt det under sin Værdighed selv at 
udbytte Hvalen, han havde dræbt, havde solgt den til en Kolonist for Vaaben, Munition 
og Kognac. 

I dette Øjeblik viste Europæeren sig atter ved Bredden, ledsaget af sex Slaver; 
han steg ned i en Baad, der var større end den, han før benyttede, og gik paa ny 
til Søs. I det samme han stødte fra Land, gav den Sorte Slange, som endnu opholdt 
sig i Baaden, Ordre til at forlade Hvalen, og nu begyndte Kaptajn Pamphilius' Læretid. 
En Huron, der troede at kunne sætte ham i Forlegenhed, stak ham en Aare i 
Haanden, men da han havde gjennemgaaet alle Graderne lige fra Skibsdreng til 
Kaptajn, tumlede han bemeldte Redskab med saa overlegen Kyndighed og Kraft, at 
den Sorte Slange i Beundring derover gav ham sin Albue til Kys for paa denne 
Maade at bevidne ham sin Tilfredshed. 

Om Aftenen, da de gjorde Holdt paa et stort Klippeparti i St. Lorentsbugten, 
gav de sig strax til at rejse det Birkebarkstelt, som Nordamerikas vilde Folkeslag 
næsten altid fører med sig, naar de rejser eller jager; de, der ikke var beskæftigede 
hermed, begav sig ned til Vandet, hvor de samlede en saadan Rigdom af Østers, 
Muslinger og spiselige Skaldyr, at der — selv efter at den Sorte Slange var bleven 
forsynet — blev mer end nok til alle de andre. 

Senere hen paa Aftenen lod den Sorte Slange Kassen, hvori Uhret opbevaredes, 
bringe til sig for at overbevise sig om, at alt var i Orden. Ganske som før tog han 
det dikkende Uhyre med stor Forsigtighed i sin Haand, men næppe havde han ført 
det op til Øret, før han studsede, — nu dikkede det ikke mere! Dets Hjerte havde 
ophørt at banke! Saa vendte og drejede han det atter og aandede paa det for at 
opvarme det, men da det ikke vilde lykkes ham at vække det til Live igjen, gav 
han det tilbage til dets forrige Ejermand med de Ord: 

>»Der! Tag dit Dyr tilbage . . . det er dødt! 

Kaptajn Pamphilius, der satte stor Pris paa sit Uhr, eftersom det var en For- 
æring fra hans Hustru, lod sig det ikke sige to Gange; han tog det og slyngede 
Kjæden om sin Hals, men han skulde nok tage sig i Agt for at trække det op! 

Da det gryede ad Dag, gjorde de sig rede til at fortsætte Rejsen; det var 
deres Hensigt over Ontariosøen at naa Huronsøen, ved hvis Bred den store Høvdings 


Wigwam stod. 


Sjette Kapitel. 


Hvorledes Kaptajn Pamphilius i fem Dage besejlede St. Lorentsfioden og 
paa den sjette slap bort fra den Sorte Slange. 


Kaptajn Pamphilius havde, som vi have set, fattet sig i sin Skæbne langt hurtigere, 
end man skulde have tiltroet en Mand med hans Mod og Handlekraft. Han havde 
ført et stærkt bevæget Liv og været med i mange forskjellige og særdeles vanskelige 
Situationer, hvilket havde vænnet ham til hurtigt at tage Bestemmelse. Da han 
saa', at han her var den lille, havde han strax med den ham ejendommelige 
Koldsindighed og Ro fundet sig i det uundgaaelige og vist en Eftergivenhed, som 
den Sorte Slange trods al sin Skarpsindighed dog havde ladet sig skuffe af. 
Imidlertid maatte Kaptajn Pamphilius alligevel — som en kyndig og tillige 
upartisk Mand — anerkjende den Dygtighed og Kunstfærdighed, som disse vilde 
Folkeslag lagde for Dagen i alt, hvad der angik Skibsfarten, og navnlig maatte han 
beundre det lille Fartøj — en af stærkt Tømmer bygget, med Birkebarkstykker og 
paa Indersiden med teglstenslagte smaa Fyrrebrædder beklædt Baad — som nu, for 
øvrigt meget imod hans Vilje, førte ham fra Nord til Syd. Den Lethed, hvormed 
denne lille Baad var bygget, gav den store Fordele; for det første kunde den — 
under Forudsætning af, at Roernes Antal var ens — i mindre end fem Minuter di- 
stancere selv den bedst byggede engelske Baad, og for det andet kunde den uden 
nogen Vanskelighed trækkes op paa Land og transporteres videre af et Par Mand, 
naar de stærke Strømme i Floden tvang de sejlende til at ty ind til Bredden. - Rigtignok 
var der den Hage ved det, at Baaden, saa snart der blev foretaget en forkert Ma- 
nøvre, øjeblikkelig kæntrede, men denne Ulempe havde mindre at betyde for Kana- 
dierne, der er saa vante til at opholde sig i Vandet, — og for den Sags Skyld 
heller ikke for Kaptajn Pamphilius, der — som vi véd — svømmede som en Sælhund. 
Den første Dags Aften gjorde de Holdt i en lille Vig ved den højre Flod- 
bred; Besætningen trak Baaden i Land og beredte sig til at tilbringe Natten her. 
Den Sorte Slange havde været saa tilfreds med sin nye Tjener, der havde 
vist sig at være baade fiffig og lærvillig, at han om Aftenen gav ham en betydelig Del 
af sin egen Ration og den følgende Dag en Bøffelhud, som der endnu var lidt Haar 
paa, og som han skulde anvende som Underdyne. Hvad Overdyne angik, da var 
han mindre godt hjulpen; han, der var vant til en rent ud senegambisk Hede, havde 

kun en Bæverhud at svøbe sig ind i, og han maatte da ogsaa flytte den ret ofte, for 
efterhaanden at opvarme de forskjellige Legemsdele med den; men intet er saa galt, 
uden at det jo dog er godt for noget, og denne Søvnløshed, han led af her, gjorde 
ham betænkt paa den mindre velvillige Opmærksomhed, han var Gjenstand for af 
sine Kammerater; saa ofte han løftede Hovedet, bemærkede han, at de iagttog ham 
alle sammen . .. de mørke Øjne funklede ham imøde, og Kaptajn Pamphilius forstod 
strax paa det hele, at han maatte være mere agtpaagivende, end han havde været før. 

Næste Morgen, før det endnu blev Dag, fortsatte de Rejsen. Flodmundingen 
rundede sig af som en Sø; Strømmen var meget svag og Vinden, hvad enten den 
var for eller imod — af ringe Betydning for Fartøjets Gang. Til begge Sider ud- 
foldede Landskaber sig, der fortsattes helt ud i Horisonten, og hist og her syntes 
man at se langt borte snedækte Tinder af de Bjerge, der strække sig fra Kap Gaspi 
til Ohioflodens Kilder, men Afstanden er saa stor, at det vanskeligt lader sig afgjøre, 
om disse Fremtoninger hidrører fra Luften eller fra Jorden. 

Kaptajn Pamphilius var henrykt over alt, hvad han saa'; ikke desto mindre 
passede han vel paa, at Begejstringen ikke løb saaledes af med ham, at han glemte 
sine Pligter som Matros. Den Sorte Slange var saa fornøjet med hans Tjeneste, at 
han en Gang stak en stoppet Pibe hen til ham, — en Gunstbevisning, som Kaptajn 
Pamphilius paaskjønnede saa meget mere, som det nu var meget længe siden, han 
havde havt den Fornøjelse at smage Tobak. 

Til Tak for denne Opmærksomhed bøjede han sig ærbødigt og sagde: 

»Den Sorte Slange er en stor Høvding!« 

En Høflighed, som den Sorte Slange strax besvarede med disse Ord: 

»Kaptajn Pamphilius er en tro Tjener!« 

Hvorpaa de begge tav og satte sig til at ryge igjen. Henad Aften landede 
de ved en Ø. Kaptajn Pamphilius var ikke uden Frygt for, hvorledes det skulde gaa 
ham til Natten; han var, som vi véd, ikke videre godt beskyttet mod Kulden, og 
denne var selvfølgelig betydelig skarpere paa en lav og ubevoxet Ø end paa et skov- 
fyldt Fastland. Imidlertid, da han rullede sin Bøffelhud op, fandt han et uldent Tæppe 
inden i den, — sandsynligvis hidrørende fra den Sorte Slange. Huronerhøvdingen var 
aabenbart en god Herre, og dersom Kaptajn Pamphilius ikke havde havt andre Planer 
med sig selv, vilde han maaske være bleven i hans Tjeneste; men i hvorvel han be- 
fandt sig upaaklageligt her paa den lille Ø i St. Lorentsfloden, med Bøffelhuden under 
sig og Uldtæppet over sig, var han dog svag nok til at foretrække sin Køje om Bord 
paa >»Roxelane«. ; 

Henimod Klokken elleve paa den tredje Dag begyndte man at kunne skimte 
Quebek. Kaptajn Pamphilius havde saa smaat haabet, at den Sorte Slange skulde 
stoppe op ved denne By, og han gav sig derfor — da han saa' den — til at ro af 
alle Kræfter, hvilket indbragte ham den Sorte Slanges Ros, men heller ikke mere; 
thi Baaden gled udenom Havnen og passerede lidt efter Kap Diamant, hvorefter de 
lagde til lige over for det store Fald, som Kaptajn Pamphilius nu, da det var lyst 
nok til det, benyttede Lejligheden til at se og beundre. 


Ved Daggry næste Dag brød de op igjen; til Trods for den Ro, hvormed 

Kaptajnen havde taget det hele, begyndte han dog nu at blive ængstelig. Han 
kunde jo nemlig ikke skjule for sig selv, at han ved at drage dybere ind i Landet 
fjernede sig mer og mer fra den By Marseille, og at det blev vanskeligere og vanske- 
ligere for ham at slippe bort. Han roede nu med en Skjødesløshed, som den Sorte 
Slange aldrig før havde set ham udvise, men som han dog tilgav ham paa Grund af 
hans tidligere Fortjenester; men saa pludselig en Gang, da han kom til at se ud i 
Horisonten, slap han Aaren ... og den Sorte Slange, der strax bemærkede det, 
spurgte ham da, hvad der var i Vejen. 

»Der er det i Vejen,« svarede Kaptajn Pamphilius og pegede mod Syd, »at 
det trækker op til et slemt Uvejr, — hvis jeg da ellers forstaar mig paa det, hvad 
jeg næsten skulde tro, jeg gjør!« 

»Hvoraf slutter min Broder det?« spurgte den Sorte Slange. 

»Jeg slutter det af den sorte Sky, der kommer hen imod os... 

>Min Broder har Muldvarpeøjne . .. hvad han dér ser, er ingen Sky,« svarede 
Høvdingen. 

»Det var som Fanden!« 

>Den Sorte Slange har et Ørneblik,« vedblev Huronen . .. »naar den hvide 
Mand giver Tid, skal han faa at se, hvem der har Ret!« 

Bemeldte Sky nærmede sig nu i en saadan Hurtighed, at Kaptajn Pamphilius 
aldrig havde set noget lignende, hvordan saa end Vinden havde været; efter tre Se- 
kunders Forløb var den brave Sømand til Trods for sin rige Erfaring nær ved at 
tvivle om sit eget Skarpsyn . .. og da der var gaaet et Minut, indsaa' han, at denne 
Tvivl var vel begrundet, og at den Sorte Slange havde Ret .. . det var ingen Sky, 
det var en utallig Masse Duer, der drog mod Nord. 

I Førstningen vilde Kaptajn Pamphilius slet ikke tro sine egne Øjne; selv om 
Alverdens Duer samledes, kunde de da umuligt danne saadan en Sky, mente han... 
saa stor var den. Himlen, der i Nord var blank og blaa, var i Syd fuldstændig over- 
trukken, saa langt man kunde se; nu passerede Fortroppen — nogle Tusinder — med 
en næsten ufattelig Hurtighed hen over Baaden, og et Øjeblik efter kom Hoved- 
armeen, og saa forsvandt Dagen ganske, ret som om det var Stormens Gud, der havde 
skudt sine Vinger ind imellem Himlen og Jorden. 

Kaptajn Pamphilius iagttog alt dette med en vis Rædsel, medens In- 
dianerne, der var vante til at se det, da det gjentog sig hvert femte eller sjette Aar, 
udstødte Glædesskrig og holdt deres Pile i Beredskab for at drage Fordel af denne 
»bevingede Manna«, som Alskaberen sendte dem. Den Sorte Slange ladede sin Bøsse 
med en Ro og Sindighed, der noksom beviste, at han var sikker i sin Sag; det kunde 
vare længe, før Sværmen var trukken bort. Omsider løftede han Bøssen og plaffede 
løs, samtidig med nogle andre, uden en Gang at gjøre sig den Ulejlighed at tage 
Sigte. I samme Øjeblik forekom der i »Skyen« deroppe en Aabning, gjennem hvilken 


en Solstraale trængte ned, men i næste Nu var den atter borte, Omtrent en Snes 


Duer faldt som en Regn ned i og omkring den lille Baad; Indianerne samlede dem 


op: hver eneste en, til stor Forbavselse for Kaptajn Pamphilius, der ikke fandt sig 


beføjet til at anstrenge sig for den Sags Skyld. Da han vendte sig om, saa' han 

ogsaa, at Høvdingen, der havde stillet sit Gevær op ved Siden af sig, havde tændt 
sin Pibe og lagt sig ned for at hvile sig . .. 

»Er den Sorte Slange allerede færdig med at jage?« spurgte Kaptajn Pamphilius. 

>»Den Sorte Slange har med et eneste Skud dræbt saa mange Duer, som han 
og hans Mænd faar Brug for foreløbig; men en Huron bærer sig ikke ad som de 
hvide Mænd . .. han dræber ikke unyttigt den store Aands Skabninger.« 

»Se se,« sagde Kaptajn Pamphilius nærmest henvendt til sig selv . .. »det 
er slet ikke saa ilde sagt af en Vild! Men jeg havde dog ikke havt noget imod om 
der var bleven boret endnu et Hul eller to i Rækkerne deroppe, selv om det kun var 
for at se, om Solen fremdeles er paa sin Plads!« 

>»Vær rolig, Ven, og se derud!« svarede Høvdingen og pegede mod Syd. 

Ganske rigtigt! Paa den sydlige Himmel begyndte et gyldent Skær at vise 
sig, medens Landskabet mod Nord endnu laa indhyllet i et tæt Mørke; Spidsen 
af Toget maatte være naaet op til Mundingen af St. Lorentsfloden. Fuglene havde 
paa et Kvarter tilbagelagt: den Vej, som Baaden havde været fire Dage om. Den 


graa Masse fortsatte Rejsen nordpaa, ret som om Polens Aander havde draget den 


til sig, men aldrig saasnart var Bagtroppen passeret, før Solen — der hidtil delvis 
havde været formørket — atter kastede sit Lys fuldt og klart over Bjergene, Dalene 
og Engene. 


I hvor mandhaftig end Kaptajn Pamphilius var, og vor letfattelig end denne 
Begivenhed i og for sig maatte betragtes at være, saa kan det ikke nægtes, at han 
befandt sig mindre vel, saa længe den stod paa; det var derfor med sand og oprigtig 
Glæde, at han hilste Lyset, da det atter viste sig i fuld Glans, og medens den Sorte 
Slanges andre undergivne gav sig til at plukke de Duer, der var faldne ned, tog 
Kaptajn Pamphilius atter fat paa Aarerne og roede af alle Kræfter. 

Den følgende Dag passerede de Montreal, men stoppede lige saa lidt her 
som i Quebek; et Kvarters Tid efter kom de til et Sted, hvor Strømmen var særlig 
stærk, og for at undgaa den lod Høvdingen sine Folk slæbe Baaden i Land, hvor- 
efter de bar den paa deres Skuldre langs Flodbredden, indtil den atter kunde sættes 


i Vandet. 
Saa gik der igjen et Par Timers Tid; pludselig hører Kaptajn Pamphilius hele 
Besætningen — undtagen Høvdingen — udstøde et Glædesskrig. Dette Skrig var 


fremkaldt ved Aabenbarelsen af et nyt Syn, et Syn, der næsten var lige saa mærke- 
ligt som det fra den foregaaende Dag, men denne Gang gik Miraklet for sig paa 
Søen, og ikke — som igaar — i Luften. En Masse Egern drog flokkevis fra Øst til 
Vest og var nu i Begreb med at sætte over Floden. De havde uden Tvivl ventet 
her flere Dage paa Bredden for at oppebie den gunstige Vind; men da Strømmen 
paa dette Sted er temmelig bred, vilde Dyrene, hvor gode Svømmere de end er, 
dog næppe have kunnet klare sig, hvis de ikke havde afventet saa stærk en Medvind, 
at de ved dens Hjælp og for øvrigt ved at betjene sig af Halen som et Slags Sejl 
forholdsvis let var slupne over. 


Da de Vilde nu er nok saa gridske efter Egernets Kjød, som efter Duernes, 


saa kan man ikke fortænke Besætningen i, at den belavede sig til at gjøre Jagt paa 

Udvandrerne; end ikke den store Høvding kunde frigjøre sig for denne Tilbøjelighed. 
Han tog et langt tyndt Rør, aabnede en lille Birkebarksæske og trak en Snes smaa 
tynde Jernpile frem deraf; to af Besætningen gjorde ligesaa, to andre blev udtagne 
til at ro Baaden. Kaptajn Pamphilius, der blev henvist til at samle de døde op og 
til at uddrage de smaa Mordinstrumenter af deres Kjød, var aldeles forbavset over 
alt, hvad han her fik at se. Paa fyrretyve Skridts Afstand traf Indianerne altid det 
Dyr, de sigtede paa, lige i Brystet, saa at Floden, efter en halv Snes Minuters Forløb, 
var bedækket med døde Kroppe; og da der var dræbt circa halvfjerdsindstyve Stykker 
af disse Dyr, gav den Sorte Slange Ordre til at standse Blodbadet. Ordren blev 
efterkommet med en Punktlighed, som om det havde været et preussisk Regiment, der 
blev kommanderet, og de øvrige Flygtninge naaede Strandbredden i god Behold efter 
en meget rask Fart. 

Imidlertid var Himlen for Alvor bleven overtrukken; den Sorte Slange beslut- 
tede derfor nu at styre over mod Land, men Ulykken var den, at Vinden var stik 
imod, og Bølgerne gik tilmed saa højt, at man for den Sags Skyld godt kunde have 
troet sig at være i rum Sø. 

Desuden brød Natten nu frem, og den eneste Lysning, der var, hidrørte fra 
Lynglimtene, der nu og da viste sig paa Himlen.  Baaden var et viljeløst Offer for 
Stormens og Bølgernes Magt, og hvert Øjeblik truede den med at kæntre. Ikke desto 
mindre kom de Kysten nærmere og nærmere, og skjønt det var mørk Nat endnu, 
begyndte man dog saa smaat at skimte den, da Baaden lige med ét — saa hurtig 
som en Pil — blev slynget ind mod en Klippe, der splintrede den, som om den havde 
været af Glas. 

Enhver kæmpede for sit eget Liv. Den Sorte Slange kom først i Land; han 
gjorde strax Baal paa, for at hans Kammerater kunde slutte sig til ham; en halv Snes 
Minuter efter var hele Besætningen — med Undtagelse af Kaptajn Pamphilius — 


samlet om den store Høvding. 


Syvende Kapitel. 


Hvorledes Kaptajn Pamphilius tilbragte to meget bevægede Nætter, 
den ene paa et Træ, den anden i en Hytte. 


Første Nat. 


Soi vi véd, svømmede vor Helt fortrinligt, og han naaede derfor meget snart Land. 
Herfra bemærkede han .det Baal, som den Sorte Slange havde tændt for at samle 
sine Kammerater sammen, men han gav sig ikke lang Tid til at betragte det, thi han 
stod i Fare for at blive eftersøgt af de Vilde og skyndte sig da ind i Skovtykningen, 
trods Mørket og Stormen, der gjorde Tilværelsen mindre hyggelig. 

Efter et Par Timers Marsch mente han, at han nu var uden for Fare, og han 


besluttede sig derfor til at opsøge et passende Ly for Natten. 

Hans Stilling var den Gang alt andet end behagelig; Flygtningen var kun be- 
dækket med et Bæverskind, og det maatte altsaa gjøre Tjeneste baade som Over- og 
Underdyne, hvad det kunde have svært nok ved. Kaptajn Pamphilius gøs af 
Kulde, og pludselig for han sammen, men dette havde en egen Grund; han hørte 
nemlig lige med ét denne skarpe og gjennemtrængende Hylen, der er ejendommelig 
for de hungrige Ulve, der færdes i de kanadiske Skove og — naar Sulten er særlig 
haard — vove sig helt ind i Portlands og Bostons Gader. 

Før han endnu havde besindet sig paa, hvad han vilde gjøre, hørte han atter 
disse uheldsvangre Hyl i det fjerne; det var altsaa paa høje Tid at han bestemte sig! 
Kaptajn Pamphilius svømmede som en Fisk og klatrede som et Egern; følgelig ud- 
valgte han sig et højt og slankt Træ og gav sig straks til at entre til Vejrs; han var 
knap og nap kommen nogle Alen op, før han for tredje Gang hørte disse rædsomme 
Hyl, der nu lød temmelig tæt ved ham. 

Ganske rigtigt! En hel Bande Ulve kom anstigende i skarpt Trav, for at faa 
fat paa den Aftensmad, de havde lugtet paa Afstand, — men de kom for sent. Kap- 
tajn Pamphilius var allerede kommen paa den grønne Gren! Dog, Ulvene vilde derfor 
ikke give tabt; en hungrig Mave giver Individet en vis Stædighed i Kroppen, og nu 
samlede de sig alle sammen og slog Kreds om Træet og gav sig til at hyle saa ynke- 
ligen, at Kaptajn Pamphilius, der ellers var en modig Mand, blev helt ilde til Mode 
ved at høre paa det, skjønt han da foreløbig var i god Behold. 

Natten var mørk, men gjennem Mørket skimtede han ret tydeligt sine Døds- 
fjenders gullige Rygstykker, og naar en af dem løftede Hovedet, saa' han et Par funk- 
lende Øjne lyse sig i Møde. 

Men ved saaledes i længere Tid at stirre ned paa en og samme Gjenstand, 
sløvedes hans Blik; de virkelige Skikkelser antog lidt efter lidt de mest besynderlige 
Former; hans Indbildningskraft foregjøglede ham de værste og de mest utænkelige 
Farer; en hel Hærskare af Væsener, der hverken var Dyr eller Mennesker, viste sig 
for ham i Stedet for de velbekjendte firføddede Skabninger, der havde indtaget en 
afventende Holdning neden under ham. Han syntes at se Dæmoner med Flammeblik, 
vilde, forunderlige Skikkelser, der dansede en djævelsk Dans omkring Træet og, over- 
skrævs som han sad paa Grenen, ligesom paa en Hest, var han Vidne til, ja Del- 
tager 1 den Hexedans og den øredøvende Larm, der syntes arrangeret udelukkende 
for hans Skyld. 

Kaptajn Pamphilius mærkede godt, at han blev svimmel, og han vidste, at 
tog det Overhaand, var det ude med ham. Saa samlede han da al sin Aands- og 
Legemskraft sammen til en fornuftig Handling, bandt sig fast til Træet med det Reb, 
hvormed han havde Bæverskindet bundet om Livet, klamrede sig fast af al Magt til 
Grenen over sig, løftede Hovedet i Vejret og lukkede Øjnene til. 

Saa var det, som om han var ude i en stærk Søgang, saadan syntes han at 
Træet gyngede frem og tilbage med ham; det rokkede og rystede, som om det vilde 
rive sig løs fra Jorden, i hvilken det stod; det bar sig ad ganske ligesom et Menneske, 
der løfter sine Fødder for at komme ud af et Morads, og endelig lykkedes det virkelig! 
Træet rev sine Rødder op af Jorden, og af Blodet, der væltede frem i hede Strømme 

af Saaret, gav Ulvene sig til at drikke. Imens flygtede Træet selv i Huj og Hast, 
men det vaklede og ravede som en Invalid, der snubler over sit Træben. Men nu 
satte Ulvene, Dæmonerne og Vampyrerne — med en gammel Kvinde, der bar en Kniv 
i Haanden, forrest — afsted efter Flygtningen, og denne, der var træt og udaset af 
det vanvittige Løb, sank sammen som en Klud; med ildspyende Øjne og bloddryp- 
pende Tunge nærmede Flokken sig, med den gamle Kvinde i Spidsen. Saa udstødte 
Kaptajnen i sin Angst et lydeligt Skrig — og vaagnede i det samme til fuld Be- 
vidsthed. Han søgte nu at sunde sig oven paa denne Drøm; lidt efter lidt kom hans 

Nerver i Ro, hans Blod afkøledes 


efterhaanden, og hans Hjerne blev 

Kl SES Skoven. Saadan var den Situation, 

i hvilken han befandt sig. Selv om 
han nok havde befundet sig bedre 
isin Køje, om Bord paa »Roxelane«, saa var det i alt Fald en betryggende 
Følelse at vide sig i Sikkerhed for alle mulige Efterstræbere. Saa vendte 
han Blikket nedefter. Ved Foden af Træet var det, som om noget rørte 
sig, men da Kaptajnen ikke kunde opdage, at det flyttede sig af Stedet, 
begyndte han halvvejs at tro, at disse Syner hørte med til hans Drøm, 
og han forholdt sig derfor ganske rolig. Lidt efter slumrede han blideligt 
ind og sov saa trygt, som han under disse Omstændigheder 
kunde. 

Ved Daggry blev han vækket af Fuglekvidder fra de 


tusinder af smaa bevingede Væsener, der fornøjede hoppede 

I< om fra Gren til Gren eller som skjulte sig inde under Træernes 
løvrige Kroner. Det første, hans Øje faldt paa, da han vaagnede 
af sin Slummer, var det tætte Løvtag, der var udspændt om 
ham og over ham, og gjennem hvilket 
Solen allerede sendte sine oplivende Straa- 
ler. Kaptajn Pamphilius var ikke meget 
religiøs af sig, men som alle Sømænd 
havde han rent instinktmæssig en vis 
Følelse af Guds Storhed og Magt, en Følelse, der næredes og plejedes under hans 
mangeaarige Færden over det store, uendelige Verdenshav. Hans første Tanke var 
derfor ganske naturlig en Hyldest til Ham, der holder Verdens Skæbne i sin Haand, 
og efter denne rent uvilkaarlige Henvendelse til Alskaberen, kastede han et Blik ned- 

ad, og strax efter blev alt ham klart. 
Han havde nemlig om Natten hørt en uhyggelig Hvislelyd i Nærheden af sig 


og ligesom fornummet en Rysten af Træet, han sad i. Nu saa' han, hvoraf det kom. 


Ulvene var flygtede bort — forjagede af en afskyelig Boaslange, der havde op- 

holdt sig i det samme Træ. Ikkun en af Ulvene havde maattet lade sit Liv paa Val- 
pladsen, — Hvislelyden hidrørte fra Slangen, Rystelsen af Træet fra Kampen mellem 
denne og Ulven. Men Slangen var og blev den stærkeste; og nu laa den og fordøjede 
den Del af sit Bytte, som den allerede havde fortæret. 

Da Slangen havde omslynget Træet med sin Hale, indsaa' Kaptajn Pamphilius 
nok, at det ikke var raadeligt for ham at klatre ned ad Stammen; thi Uhyret her var 
et temmelig stort Exemplar af denne farlige Art, der nok kan sætte Angst og Bæven 
i en Menneskesjæli,; især under Omstændigheder som disse. Saa løsnede han sig da 
fra Grenen, han i Aftes havde bundet sig fast til, entrede ud paa Spidsen af den saa 
langt, som det lod sig gjøre, og tyngede den af al Kraft ned imod Jorden. Den bøjede 
sig saa dybt ned, at Kaptajn Pamphilius nu magelig turde lade sig falde. Springet 
lykkedes, og i bedste Velgaaende befandt han sig atter med Fastland under Fødderne. 

Han fjernede sig øjeblikkelig fra Træet og gik efter Solen. Der var hverken 
Vej eller Sti i denne Skov; men Kaptajn Pamphilius var jo baade Jæger og Sømand, 
og derfor var det ikke vanskeligt for ham at klare sig. Han gik frejdigt frem efter, 
som om han allerede var helt fortrolig med denne uendelige Ensomhed, og jo dybere 
han trængte ind i Skoven, desto vildere og mægtigere blev denne. Lidt efter lidt blev 
Løvværket saa tæt, at Solens Straaler ikke kunde trænge igjennem det; Træerne voxede 
ganske nær ved hinanden, og de stod saa ranke og stolte som Søjler, — som Søjler, 
der bar et for Lyset uigjennemtrængeligt Loft! Og saa den uhyggelig Dødsstilhed, 
der herskede her! Det var, som om denne Skov fra Evigheden af havde slumret en 
dyb og uforstyrret Søvn! 

I dette første blege Dagslys fik Kaptajn Pamphilius Øje paa nogle store Fugle 
og en Del Egern, der hoppede fra Gren til Gren. Det saa' ud, som om alle disse 
Væsener havde mistet deres oprindelige og naturlige Farve, og som om de lignede de 
graalige Natsværmere; og den samme Tone havde de mange Harer og Ræve, som 
Vandringsmandens Trin jog op af Lejet, alt mens han fortsatte sin Gang gjennem den 
tavse Skov. 

Nu og da standsede han og saa' sig forskende omkring. De vældige gulbrune 
Svampe lignede, som de stod der i Klynger, en liggende Løve saa skuffende, 
at det formelig blev helt uhyggeligt, og skjønt Kaptajn Pamphilius jo meget godt vidste, 
at Dyrenes Konge ikke færdedes i disse Egne, kom han dog uvilkaarlig til at skælve, 
naar hans Øje faldt paa en saadan Klynge. 

Store klatrende Snylteplanter snoede sig omkring Træerne, klamrede sig til 
Grenene og entrede højt til Vejrs; naar de saa var komne helt op, glimtede deres 
fyldige og skarlagenrøde Krone prægtigt i Solens Skin, mens de, der havde aabnet 
sig undervejs derop, saa' ganske misundelige ud over, at det ikke ogsaa blev dem for- 
undt, at udfolde deres Skjønhed i Dagens Lys og tilsmiles af Alskabningens Herre. 

Henimod Klokken to mærkede Kaptajn Pamphilius en vis Knurren i sin Mave, 
en Tomhed, der ganske naturlig skrev sig fra, at han intet havde spist til Aften i 
Gaar og heller intet til Frokost i Dag. Han saa' sig om til alle Sider: Fuglene flagrede 
fra Træ til Træ, Egernet sprang fra Gren til Gren, som om det vilde samme Vej som 


han selv; men han havde hverken Bøsse eller Pile hos sig, saa han kunde ikke hente 

dem ned. Han forsøgte nu at kaste Sten efter dem, men det lykkedes ham ikke at 
træffe dem; det eneste, han opnaaede, var at forøge sin Sult. Saa omsider — efter 
en længere Undersøgelse af Terrænet — fandt han nogle Frugter samt nogle spiselige | 
Urter og Planter. | 

Aldrig saa snart havde han stillet den værste Hunger, før han bemærkede, at 
Tørsten pinte ham svarligen, og det var saa meget uheldigere, som der ikke var 
mindste Udsigt til at faa den slukket. 

Saa lyttede han opmærksomt; ikke en Lyd naaede hans Øre, og Luften hernede 
var saa tyk og saa tung, at de Dyr og Planter, som var henviste til at leve deres Liv 
her, næppe kunde drage Aande. 

Saa langt om længe tog Kaptajn Pamphilius en Beslutning; han udsøgte sig | 
en skarp Kiselsten og gav sig til at undersøge Træernes Stamme meget nøjagtig; Å 
endelig lod det til, at han havde fundet, hvad han søgte: et prægtigt ungt, glat og E 
kraftigt Ahorntræ. Han stak Kniven ind i dets Bark — strax piblede der nogle | | 
Draaber ud af den Saft, som Kanadierne bruger ved Tilberedelsen af et Sukkerstof, og E 
Kaptajn Pamphilius, der blev meget glad over denne Opdagelse, satte sig ned ved | 
Foden af Træet og begyndte sin Frokost. Da han var færdig med at spise, læskede 
.han sig paa Saften, der nu i rigelig Mængde flød ud af Saaret, og derpaa begav han 
sig atter paa Vandring, raskere og kraftigere end før. 

Henimod Klokken fem mente han at se nogle Strimer af Dagslyset forude 
mellem Træerne, og dette ubedragelige Kjendetegn paa, at Skoven hørte op, gav ham 
ligesom Ild i Blodet og fortnede hans Gang. Og da han saa omsider naaede Udkanten, 
hvor et Hav af Lys og Luft strømmede ham imøde, drog han et langt befriende Suk, i 
som en, der fra Bunden af en dyb Brønd atter kommer op til Jordens Overflade. 

Han var mundet ud paa en af disse vidtstrakte Stepper, der som aabne Græs- | 
og Lyspletter er kastede ind hist og her mellem den ny Verdens umaadelige Skovstræk- 


ninger; paa den modsatte Side af denne Slette stod der igjen tætte Rækker af Træer, i 


som Forposter for den bag ved liggende mørke Skov, og i Baggrunden — oven over | 
dem — saas de snedækte Tinder af den Bjergkjæde, der slynger sig om en Del 
af Halvøen. 


Kaptajnen saa' sig fornøjet omkring, thi han var nu overbevist om, at han var 
paa den rette Vej. 

Omsider standsede hans Blik ved en hvidlig, i slangeagtige Bugtninger lodret 
opad stigende Røgsøjle, og han opdagede lidt efter, at den kom fra en Hytte, der 
havde været for lille til, at han kunde se den før; ja, hvad enten det nu var Ven eller 
Fjende, der beboede denne Hytte, saa besluttede Kaptajn Pamphilius sig til at gaa lige 
over til den, da han ikke for alt i Verden vilde tilbringe en Nat til som den, han til- 

bragte i Træet, dybt inde i Skoven. 


Anden Nat. 


Kaptajn Pamphilius fandt nu ogsaa en lille Sti, der førte fra Skoven over til 
Hytten. Han var ganske vist ikke hyggelig til Mode ved at betræde det tætte, høje 


Græs, der maaske skjulte forskjellige Slangearter, som det ikke var ham om at gjøre 

at stifte nærmere Bekjendtskab med, men han begav sig dog frejdigt afsted.  Efter- 
haanden som han nærmede sig Røgsøjlen, traadte Hytten tydeligere og tydeligere frem 
for hans Blik, men først ved Nattens Frembrud naaede han den. Døren stod aaben 
paa vid Gab, og inde i Hytten brændte der en lystig Ild; nu og da traadte en Skikkelse 
hen foran Ovnen, og da Kaptajn Pamphilius kom nærmere, saa' han, at det var en 
gammel Kvinde, hvilket uvilkaarlig lettede en Sten fra hans Hjerte; han traadte dri- 
stigere hen foran Dørtærskelen og spurgte, om der kunde forundes en træt og mødig 
Vejfarende Ophold i denne Hytte. 

En Slags Grynten, som Kaptajnen udlagde paa sin Maade, var Svaret. Vor 
Helt traadte ufortøvet inden for og tog Plads paa en gammel Skammel, der stod nær 
ved Ildstedet. 

Paa den modsatte Side af dette sad der en ung Indianer — en Rødhud 
af Sioux'ernes Stamme — med Albuerne støttede til sine Knæ og med Hovedet 
i sine Hænder. Hans Bue hang tæt ved ham, og ved hans Fødder laa forskjellige 
Fuglearter og nogle firføddede Dyr, gjennemborede af Pile. Efter Sædvane gjorde 
den hvide Mands Ankomst ikke det ringeste Indtryk paa Rødhuden — denne havde 
strax set, at han havde en Europæer for sig, og forholdt sig derfor ganske rolig. 
Kaptajn Pamphilius betragtede nu med stor Opmærksomhed den kraftigt byggede 
unge Indianer — han vidste af Erfaring, at man i ni af ti Tilfælde træffer en 
Fjende for en Ven, og han besluttede sig da omsider til at aabne Samtalen og sagde 
i en meget rolig Tone: 

»Sover min Broder saa haardt, at han ikke en Gang gider løfte sit Hoved, 
naar en Ven træder ind til ham?« x 

Indianeren fo'r sammen; til Svar paa denne Tiltale løftede han blot sit Hoved 
og pegede paa det ene Øje, der havde lidt stærk Overlast, og paa det af Blod be- 
sprængte Ansigt, hvorpaa han uden at sige et eneste Ord indtog sin forrige Stilling 
igjen. Kaptajn Pamphilius forstod strax, hvad der var sket: Indianeren var bleven 
saaret i Øjet af en Pil fra sin egen Bue, og han spurgte ham derfor ikke mere ud; 
han beundrede den ophøjede Sjælsstyrke, som denne Steppernes vilde Helt besad og 
vendte sig derefter om til Konen og sagde: 

»Vandringsmanden er mødig og hungrig ... vil hans Moder unde ham et 
Maaltid Mad og en Seng?« 

»Under Ovnen ligger der et Stykke Brød, og i Krogen der henne ligger en 
Bjørnehud ... min Søn kan spise Brødet og hvile sig paa Huden . ..« svarede 
den gamle. 

»De skulde vel ikke have andet end det?« spurgte Kaptajnen, der efter den 
senere Tids Begivenheder trængte til en kraftigere Næring ... 

»Jo, det kunde jo nok være,« svarede den gamle og nærmede sig hurtigt, med 
Blikket fæstet paa den Guldkjæde, som Kaptajn Pamphilius bar om Halsen, og i hvilken 
han havde sit Uhr . .. »Min Søn har dér en meget smuk Kjæde . . . Jeg har saltet 
Bøffelkjød og udmærket Vildt . . . Jeg kunde godt lide at have saadan en Kjæde...« 

Kaptajn Pamphilius undgik med Forsæt at svare paa den gamles temmelig 
ligefremt udtalte Ønske, og han sagde derfor: 

»Naa, ja bring mig saa det Bøffelkjød . . . og skulde De et eller andet Sted 
have en lille Snaps, saa vilde jeg ikke være utilfreds ved ogsaa at modtage den. ..« 

Den gamle Kone fjernede sig strax, men vendte dog af og til Hovedet om 
imod ham, for endnu en Gang at betragte det funklende Smykke, som hun saa gjerne 
gad eje; næppe var hun borte, før den unge Indianer løftede sit Hoved og sagde til 
Kaptajnen med lav Stemme: 

»Véd min Broder, hvor han er?« 

»Nej, mænd om jeg véd!« svarede denne i den ligegyldigste Tone af Verden. 

»Har min Broder Vaaben til at forsvare sig med?« vedblev den anden med 
endnu lavere Stemme. 

>»Nej, det har jeg rigtignok ikke,« svarede Kaptajnen. 

»Saa maa min Broder tage denne Kniv . .. og passe paa, at han ikke 
falder i Søvn!« 

»Men du . .. hvad har du saa?« spurgte Kaptajn Pamphilius og nølede med 
at tage Vaabnet, som den anden rakte over imod ham. 

»Jeg? . . . Jeg har min Tomahawk . . . Stille!« 

Ved disse Ord lod den unge Vildmand atter sit Hoved synke ned i sine 
Hænder, og dermed indtog han igjen den samme ubevægelige Stilling som før, — den 
gamle Kone kom nemlig nu ind i Stuen. Kaptajnen tog Kniven, den gamle kastede 
atter lystne Blikke efter Uhret. 

»Min Søn har mødt en hvid Mand paa Krigsstien,« sagde hun; »han har dræbt 
den hvide Mand og taget denne Kjæde fra ham ... derpaa har han gnedet den 
dygtigt, for at udviske Blodet . . . og derfor er det, at den skinner saa stærkt!« 

»Min Moder tager fejl,« svarede Kaptajn Pamphilius, der nu begyndte at ane 
den Fare, som Indianeren havde forberedt ham paa . . . »jeg drog op langs Otawafloden 
for at jage Bøfler og Bævere; da jeg havde Huder nok, drog jeg ind i Byen, hvor 
jeg udvexlede den ene Halvdel deraf mod Kognac og den anden Halvdel mod 
dette Uhr.« 

»Jeg har to Sønner,« vedblev den gamle Kone og satte Kjødet og Flasken 
paa Bordet . . . »to Sønner, som nu i en halv Snes Aar har jaget Bøfler og Bævere, 
men de har ingensinde bragt saa mange Huder til Byen, at de har kunnet udvexle 
dem mod en saadan Kjæde. — Min Søn sagde før, at han var hungrig og tørstig . 
nu kan min Søn spise og drikke.« 

»Men min Broder fra Sletten, spiser han ikke?« spurgte Kaptajn Pamphilius 
og henvendte disse Ord til den unge Indianer, idet han samtidig flyttede sin Skammel 
hen til Bordet. 

»Jeg har stærke Smerter,« svarede den unge Jæger strax ... »jeg er hverken 
hungrig eller tørstig . . . men jeg er søvnig og jeg vil sove; den store Aand beskytte 
min Broder!« 

»Hvor mange Huder har min Søn givet for dette Uhr?« afbrød den gamle 
Kone ham og gjentog sit Ønske fra før .…. . 

»Aa, et halvt Hundrede,« svarede Kaptajn Pamphilius paa Maa og Faa og langede 
ud efter et Stykke Bøffelkjød. 

»Jeg har her ti Bjørnehuder og tyve Bæverskind . .. dem giver jeg min Søn 
for .denne: Kjæde ..s 

»Kjæden og Uhret hører sammen,« svarede Kaptajnen . .. »de to Ting kan 
ikke skilles ad; for Resten vil jeg ikke af med nogen af Delene.« 

»Naa saaledes!« sagde den gamle med et Smil som en gammel Hex ... »ja 
saa maa min Søn beholde dem! ... Enhver er Herre over sit eget Gods . . . saa 
længe man lever . .. thi naar man er død, ejer man intet mere!« . . . 


Kaptajn Pamphilius saa hen paa den unge Indianer, men denne saa' ud, som 
om han sov trygt; saa tog han atter fat paa sin Mad, som han herefter lod vederfares 
al Retfærdighed; da Maaltidet var forbi, kastede Kaptajnen noget Brænde paa Ilden 
og svøbte sig ind i Bjørnehuden . . . ikke for at sove, men for ikke at vække den 
gamles Mistanke; hun var gaaet ind i Sideværelset og havde ikke vist sig siden. 

Men lidt efter at Kaptajnen havde lagt sig til Ro, viste den gamle Havgasses 
skrækkelige Hoved sig atter i Døraabningen; hun betragtede opmærksomt de sovende, 
og da hun ikke bemærkede nogen som helst Bevægelse hos dem, traadte hun helt ind 
i Værelset, gik hen til Døren, der førte ud i det fri, og lyttede, som om hun ventede 
nogen. Da alt imidlertid var tyst og stille, vendte hun sig atter om, og gik hen og 
tog en lang Køkkenkniv ned af Væggen og gav sig ganske rolig til at slibe den. 
Kaptajn Pamphilius havde havt et Øje paa hver Finger; disse Forberedelser var talende 
nok! Saa trak han forsigtigt sin Kniv frem, prøvede den baade paa selve Bladet og 
ude i Spidsen, — jo, den var god nok! Dermed var Kaptajnen beroliget, og saa lod 
han igjen, som om han sov. 

Den gamle sad ganske rolig og sleb videre paa sit Instrument; af og til holdt 
hun lidt op og lyttede med spændt Opmærksomhed; saa lige med ét rejste hun sig, 
satte Kniven op paa sin Plads igjen og stillede sig paa ny hen ved Døren. Hun 
ventede nogen, det var klart nok, og at de nu maatte være i Farvandet, kunde man 
begribe, thi hun vinkede med Haanden som for at paaskynde deres Gang, men iagttog 
forøvrigt den dybeste Tavshed. Atter vendte hun sig om og traadte et Par Skridt ind 
i Hytten for at overbevise sig om, at hendes Gjæster sov. Jo, de sov ... i alt Fald 
laa de da ganske stille . . . 

Et Øjeblik efter viste et Par høje, kraftigt byggede, unge Mænd sig paa Tær- 
skelen til Huset; over Skuldrene havde de et Stykke Vildt, som de sandsynligvis lige 
havde dræbt. Da de opdagede de to Mandspersoner, der havde taget deres Hjem i 
Besiddelse, standsede de og rynkede Brynene . .. og saa henvendte den ene af dem 
sig til den gamle Kvinde og spurgte, hvorfor hun havde tilladt dem at opholde sig 
her. Den gamle lagde Fingeren paa Munden som Tegn paa Tavshed; saa aflæssede 
Mændene deres Byrde paa Gulvet og gik ind i Sideværelset. Konen fulgte efter dem 
med sin Flaske, som hendes Gjæst knap havde rørt ved, og de sovende var atter ene 
1 Hytten. 

Kaptajn Pamphilius blev liggende ubevægelig, som han laa; det eneste, man 
hørte, var det rolige og ensartede Aandedræt fra Indianeren der henne. Denne Søvn 
var saa naturlig, at Kaptajnen virkelig begyndte at tro, at Rødhuden var slumret ind; 
det kunde ikke være Forstillelse, dét! Saa gjorde han sig Umage for at efterligne ham, 

drejede sig om — som ved en ufrivillig Bevægelse i Søvne — og kom derved til at 
ligge saaledes, at han vendte Ansigtet mod Indianeren. 

Han laa en Tid lang stille i dette nye Leje, og aabnede saa sine Øjne: den 
unge Sioux'er indtog endnu ganske samme Stilling som før; kun hvilte hans Hoved 
nu paa hans venstre Haand; den anden hang slapt ned og hvilte paa hans Tomahawk. 

Nu hørtes en let Støj; Indianerens Fingre klamrede sig strax om Kølleskaftet 
og Kaptajnen bemærkede derved, at han var vaagen, og at han var beredt paa at 
tage imod, hvad der skulde komme. Strax efter sneg de to nysankomne sig lydløst 
ind i Stuen igjen; bag ved dem viste den gamle Kvinde sig, men hendes Legeme var 
helt skjult af Mørket i Sideværelset. Hun mente sagtens, at hun ikke behøvede at 
deltage i den Scene, der nu skulde gaa for sig . . . Hun vilde kun, om det var nød- 
vendigt, opmuntre Mændene ved Ord og Miner. 

Den ene af de to unge Folk havde i Haanden en Slags Krumkniv, der var 
skarp paa Indersiden, med den vilde han gaa lige løs paa Indianeren, men hans 
Broder lod ham forstaa, at han helst maatte vente, indtil ogsaa han var bleven be- 
væbnet. Derpaa gik han paa Taaspidserne hen til Væggen og tog Kniven ned, og 
saa vexlede de et sidste forstaaende Blik med hinanden og saa' spørgende hen paa 
deres Moder. 

»De sover,« hviskede hun . .. »fremad!« 

De to unge adlød strax og nærmede sig saa hver til sit Offer; den ene løftede | 
Armen for at slaa til Indianeren, den anden bøjede sig ned tor at dolke Kaptajn 
Pamphilius. | 

Men lige i samme Nu for de to Snigmordere tilbage, udstødende et vildt 
Skrig: Kaptajnen havde boret sin Kniv dybt ind i Brystet paa den ene, og den unge 
Indianer havde kløvet den andens Hoved med sin Tomahawk. 

De blev et Øjeblik staaende, saa ravede de, som om de var fulde, og i næste 
Nu styrtede de til Jorden som Træer, der bliver blæst om af Orkanen. Den gamle 
Hex udstødte et Forbandelses — og den unge Sioux'er et Triumfskrig! Saa ilede 
Rødhuden ind i Sideværelset og trak Kjællingen ud efter Haarene, slæbte hende uden- 
for Hytten og bandt hende fast til et ungt Birketræ, der stod en halv Snes Skridt 
derfra. Da det var bestilt, sprang han hurtig som en Tiger hen og tog den Kniv op, 
som den ene af Snigmorderne havde tabt i Faldet, og gav sig til at undersøge, om 
de faldne ogsaa var rigtig døde. 

Først efter at han havde overbevist sig herom, vinkede han ad Kaptajn Pam- 
philius, at han skulde følge ham uden for. Aldrig saa snart var de vel ude, før den 
unge Indianer fra Ildstedet greb en stor Brand, hvormed han stak Ild paa de fire 
Hjørner af Hytten, og sprang og hoppede som en besat, idet han istemmede en Art 
Sejerssang. 

Kaptajn Pamphilius var temmelig vant til saadanne voldsomme Scener, men 
denne gjorde dog et ganske særegent Indtryk paa ham. Det ensomme Sted, og den 
Livsfare, han nylig var undgaaet, gav den Retfærdighedshandling, der udøvedes, Præget 


af en vild Hævn; han havde ogsaa hørt sige, at det — fra Niagarafaldet til Oceanet 


var en gammel Lov, at man skulde svide Morderens Bolig af, men han havde aldrig 

overværet en saadan Begivenhed. Han stod lænet til et Træ, saa ubevægelig som en 
Støtte, eller som om ogsaa han var bundet fast til det, og betragtede den sorte, tykke 
Røg, der væltede op fra Hytten efterfulgt af Ildtunger, der slikkede sig hen ad Tag- 
værket, . . . og alt imens fortsatte den unge Indianer sin Sang og sin Dans. Et Øje- 
blik efter blussede Ilden saa voldsomt op, at den absolut maatte kunne ses i en halv 
Mils Afstand eller mere, og saa blev Heden saa uhyre, at den gamle Hex begyndte 
at udstøde vilde Skrig af Smerte. Nu sank Taget sammen med et Brag, en høj Ild- 
søjle slog i Vejret, og der faldt en Regn af Gnister ned omkring dem. Men først da 
Ilden var ophørt og Mørket atter havde faaet Magten, gjorde Indianeren Holdt og hen- 
vendte følgende Ord til Kaptajnen: 

»Hvor skal min Broder nu hen?« 

»Til Philadelphia,« lød Svaret. 

>»Saa kan min Broder følges med mig, saa skal jeg vise ham Vejen, . .. 
indtil vi naaer den anden Ende af Skoven . . .« 

Dermed begav han sig afsted ind i Tykningen. Kaptajn Pamphilius kastede 
et sidste Blik paa den sammensunkne Grushob, der betegnede, hvor Hytten havde 
ligget, og fulgte saa efter sin unge, modige Rejsefælle. Ved Daggry naaede de Ud- 
kanten af Skoven, og henne ved Bjergets Fod standsede Indianeren og sagde: 

»Naar min Broder kommer op paa dette Bjerg, vil han se Philadelphia, her 
maa vi skilles . . . den store Aand beskytte min Broder!« 

Kaptajnen ledte efter en eller anden Ting, som han kunde give Rødhuden til 
Belønning for den gode Tjeneste, han havde ydet ham; men da han kun havde Uhret, 
beredte han sig til at løsne det fra Kjæden for at give ham det. Indianeren standsede 
ham imidlertid og sagde: 

>»Min Broder skylder mig intet . . . i Kamp med Huronen blev den unge 
Hjort fangen og bundet til Pælen. Mændene skulde til at skalpere ham, Kvinderne og 
Børnene dansede rundt omkring ham, mens de sang Dødssangen, da pludselig Soldaterne, 
der er fødte i samme Land som min Broder, kom til og spredte Huronerne til alle 


Sider og befriede Hjorten. Jeg skylder dem mit Liv, og nu har jeg frelst dit, naar 

du møder disse Soldater, sig saa til dem, at vi er kvit!« 

Med disse Ord begav den unge Indianer sig ind i Skoven. Kaptajn Pam- 
philius saa' efter ham, indtil han forsvandt for hans Blik; saa kappede han en Gren 
af, som han baade kunde bruge til Stok og til Forsvarsmiddel, og begyndte saa at 
stige til Vejrs. 

Den unge Hjort havde ikke løjet; da vor Helt naaede Bjergets Top, saa' han 

Philadelphia, der knejste som en Dronning paa Halvøen, mellem Delawareflodens grønne 


Eee en 


Vande og Oceanets blaalige Bølger. 

Ottende Kapitel. 


Hvorledes Kaptajn Pamphilius kom til at stifte Bekjendtskab med Toms 
Moder paa Delawareflodens Bredder, og hvad der senere hændte. 


Skjønt Kaptajn Pamphilius havde et godt Stykke Vej endnu, inden han naaede sit 
Bestemmelsessted, begav han sig hurtigt paa Vandringen og standsede kun for at søge 
Fugleæg eller Urter; undervejs havde han ogsaa set Lejlighed til at skaffe sig det 
aller nødvendigste Tøj. Det skjønne Landskab, der omgav ham, beundrede han over al 
Maade, men han savnede i Grunden en Rejsekammerat, med hvem han kunde udvexle 
sine Tanker. Da han kom lidt længere frem, troede han i det Fjerne at bemærke et 
mørkt Punkt, der tilsyneladende bevægede sig hen imod ham. Han søgte saa vidt 
muligt at klare for sig selv, hvad det vel kunde være, men Afstanden var endnu for 
stor til, at det vilde lykkes ham. Saa fortsatte han trøstigt og sorgløst sin Vej og 
tænkte ikke videre over hin Gjenstand, der snart var skjult for hans Blik af Terrænets 
Ujævnheder og snart atter dukkede op, for lidt efter paany at forsvinde. Han fløjtede 
en munter Vise, svingede med sin Stok og var i det hele taget meget veltilpas. 
Saa lige med ét faar han igjen Øje paa hin Gjenstand, og nu var den ikke mere end 
nogle hundrede Skridt fra ham. Aabenbart havde den ogsaa iagttaget vor gode Kap- 
tajn og spekuleret paa, hvad det kunde være for en Størrelse! Nu saa' Pamphilius, at 
det var en Neger, han havde for sig. 

Europæeren, der egentlig ikke havde megen Lyst til at tilbringe én Nat til, 
som den foregaaende, besluttede at spørge den indfødte om, hvor han bekvemmest 
kunde overnatte, og fordoblede sine Skridt for at naa ham. Man tænke sig hans For- 
bavselse, da han omsider kom ham saa nær, at han kunde se ham tydeligt, —- det 
var nemlig ingen Neger, det var slet og ret en Bjørn | 

Kaptajn Pamphilius var heldigvis strax i Stand til at maale Omfanget af den 
Fare, der truede ham her; vore Læsere kjender ham godt nok til at vide, at han ikke 
tabte Fatningen. Han saa' sig om for at blive klar paa Stillingen, og han opdagede 
strax, at han i dette Terræn umuligt vilde kunne undgaa Dyret. Til venstre for sig 
havde han Floden, og Strømmen var saa stærk, at det ikke gik an at kaste sig derud, 
naar man da ikke vilde udsætte sig for en Fare, der vistnok var større endnu end 
den, han søgte at undfly; til højre løftede Klipperne sig stejlt i Vejret, maaske til- 
gængelig for Firbenene, men ikke for andre; bagved og foran sig havde han en Sti, 
der var smal nok for én. 

En halv Snes Skridt fra ham standsede Dyret og betragtede ham opmærksomt. 
Kaptajnen, som ofte nok havde truffet Kujoner, der var udklædte som Riddere, sluttede 
heraf, at Bjørnen maaske kunde være lige saa bange for ham, som han var for den, 
og han gik derfor frejdigt hen imod den. Bamsen nærmede sig ogsaa ham, og Kap- 
tajnen, der aabenbart havde taget fejl i sine Beregninger, standsede saa. Men Bamsen 
blev ved at gaa. Det var soleklart: Bamsen var ikke bange! Kaptajn Pamphilius 


gjorde nu venstre om, som for at lade Modstanderen passere, og trykkede sig op imod 


Klippevæggen. Saa afventede han roligt Begivenhedernes Gang. 

Han fik heller ikke Tid til at vente længe; Bjørnen — et stort og prægtigt 
Exemplar af Arten — nærmede sig Kaptajnen og stillede sig op lige foran ham. Det 
var et gyseligt Øjeblik. Stedet var øde og ensomt, og Kaptajnen kunde ikke gjøre 
Regning paa at faa Hjælp af nogen. Han havde intet andet Vaaben end hin Kjæp, 
og den forslog kun lidt. Da Bjørnen gjorde Tegn til at gaa ham ind paa Livet, 
løftede han sin Kjæp, — men ved denne Bevægelse rejste Bamsen sig op paa Bag- 
benene og gav sig til at danse. 

Det var nemlig en tam Bjørn, der var flygtet bort fra New-York, hvor den 
havde havt den Ære at gjøre Kunster for de forenede Staters Præsident. 

Kaptajn Pamphilius blev ikke saa lidt beroliget ved at opdage disse vakre 
Anlæg hos sin formentlige Dødsfjende, og som fornuftig Mand sluttede han sig strax 
til, hvad her var at gjøre; da han hverken fra Fødselen eller fra Opdragelsen af var 


bemænget med fine Fornemmelser, forstod han øjeblikkelig, at han som Bjørnetrækker 
havde en ret lovende Fremtid for sig, og saa holdt han sin Kjæp hen for Snuden af 
Dyret som for at tilkjendegive det, at nu kunde det være nok med disse Krumspring. 
Derpaa slyngede han et Stykke Reb, han havde i Lommen, om Bjørnens Hals og trak 
den efter sig, som om det kunde have været en Hund. 

Undervejs ernærede han sig af de Urter, han — i Særdeleshed ved Bjørnens 
Hjælp — kunde finde, og da Aftenen brød frem, udsøgte han sig et Træ, i hvilket 
han kunde overnatte. Først undersøgte han saa omhyggeligt, som det lod sig gjøre, 
om der var Slanger skjult i det eller ej, og da han var bleven beroliget i saa Hen- 
seende, bandt han sin Bjørn fast til Stammen og klatrede op paa den nederste Gren. 


Her tilbragte han en rolig Nat, — Ulvene havde lugtet Bjørnen og holdt sig vise- 
ligen borte. 

Da han vaagnede næste Morgen, befandt han sig udmærket vel. Han saa' ned 
paa Bamsen, — den laa og sov ved Foden af Træet. Saa steg han ned og vækkede 
den, og Klokken otte om Aftenen kom de lykkelig og vel til Philadelphia. 

Nu gjaldt det om at finde et Nattekvarter, men det viste sig at være en van- 
skelig Opgave paa Grund af denne Bjørn! Omsider fik han da Øje paa et stærkt oplyst 
Gjæstgiversted, hvorfra der lød højrøstet Tale og Klirren med Glas; det var sagtens besøgt 
af nogle Matroser, som her satte deres Hyre overstyr! Han nærmede sig tillidsfuldt 
til Stedet, da han lige med ét standsede, som om han var naglet fast til Pletten. 

Midt under al denne Skraalen og Skrigen, der lød inde fra, troede han at høre 
Tonerne af en provengcalsk Sang! Han lyttede opmærksomt og tvivlede saa smaat om, 
at det kunde forholde sig saaledes, men han havde ikke lyttet ret længe, før enhver 
Tvivl blev ham betagen: der var virkelig Landsmænd derinde i Knejpen. Saa nær- 
mede han sig, men standsede atter — maalløs af Forbavselse! Det var ganske rigtig 
en provengalsk Sang, der blev sunget, og det var en Landsmand af ham, der sang 
den, men ikke nok med dét, — denne Mand var Policar! Og følgelig var det »Roxe- 
lane«s Besætning, der svirede og støjede derinde! 

Kaptajn Pamphilius tøvede ikke et Øjeblik; heldigvis var han under sit Ophold 
hos den Sorte Slange bleven behandlet saaledes, at end ikke hans bedste Ven havde 
kunnet kjende ham igjen, og i Tillid til denne sin Ukjendelighed rev han hastig Døren 


op og traadte inden for med sin Bjørn | 


De nysankomne blev modtagne med et vældigt Hurra. 

Det kjedeligste var jo rigtignok, at Kaptajnen havde glemt at examinere Bamsen, | 
saa han vidste ikke, hvad den kunde gjøre, men dét kloge Dyr hjalp ham selv ud | 
over denne lille Vanskelighed. Aldrig saa snart var de komne ind i Stuen, før Bjørnen | 
begyndte at danse rundt i Kredsen, og Matroserne fo'r hujende og hylende op paa | 
Borde og Bænke, medens Policar placerede sig paa Kakkelovnen. 

Alt, hvad en Bjørn kan lære, havde denne Bjørn lært, og det skal siges til Æ 
dens Ros, den gjorde sine Sager godt. Den dansede Menuet, trods den bedste, den 
red overskrævs paa et Kosteskaft som en gammel Hex, og den agerede fuld Mand til 
Fuldkommenhed ! 

Forestillingen endte til alle Parters Tilfredshed, "og Policar erklærede, at han 
vilde kjøbe Bamsen, hvad den saa end skulde koste, for at forære Besætningen den, 
— et Tilbud, der selvfølgelig blev modtaget med stormende Bifald. Det blev derefter 
gjentaget i formelle Udtryk, og Kaptajnen forlangte saa ti Daler for Dyret. Policar | 
var saa højmodig, at han gav ham femten, hvis Aarsag han øjeblikkelig erholdt Ejen- | 
domsret over Bamsen. Lidt efter saa" Kaptajn Pamphilius Lejlighed til at forsvinde, | 
uden at nogen af Matroserne lagde Mærke til det. 


Aarsagen til denne hans Forsvinden var følgende. 


seminaret 


Saa saare Bjørnen var begyndt at danse, havde Kaptajnen havt sin Opmærk- 
somhed henvendt paa Mandskabet, og han var ikke længe om at opdage, at hele Be- 
sætningen var her, fra den første til den sidste, hvoraf fulgte, at der ingen var om 
Bord. Ja, Skævmund manglede jo rigtignok, saa det var sandsynligt, at de andre 
havde efterladt ham paa Skibet for alle mulige Tilfældes Skyld. Kaptajnen begav sig 

derfor hurtigst muligt ned til Havnen, og da han naaede denne, spejdede han efter 
»Roxelane«, som han da ogsaa snart fandt. Der var bælgmørkt om Bord. Kaptajn 
Pamphilius stak paa Hovedet i Vandet og svømmede saa lydløst som muligt over til 
Skibet. Da han kom nær hen til det, svømmede han et Par Gange frem og tilbage 
for at overbevise sig om, at der ingen Vagt var paa Dækket. Derpaa entrede han 
forsigtigt op ad Rebstigen, — ja ganske rigtigt, der var tyst og stille alle Vegne. 
Med et rask Spring stod han paa Dækket, og nu først aandede han frit igjen, nu var 
han hjemme! 

Det første, han nu fik at gjøre, var at skifte Dragt. Han gik derfor ned i 
sin gamle Kahyt og fandt alt her ganske, som da han havde forladt den. Ja, det vil 
sige, nu havde Policar jo anbragt sine Sager her og slængt Kaptajn Pamphilius' hen 
i en Kiste. Endog Svovlstikkerne var paa deres Plads, og et Øjeblik efter at han var 
kommen her ind, havde han faaet tændt Lys. 

Ganske vist, det vigtigste havde han opnaaet; han havde atter faaet Fod- 
fæste paa sit eget Skib, men dermed var Sagen ikke klar: han maatte nødvendigvis 
blive sig selv igjen, og dét havde sin Vanskelighed. Den store Høvdings Maler var 
gaaet grundigt til Værks, og det kostede Kaptajnen betydeligt Arbejde at faa alle disse 
Prydelser vadskede bort. Men da det saa endelig var lykkedes ham at faa de gamle 
Træk frem igjen, gled der et veltilfreds Smil over hans Ansigt, og nu først havde han 
Fornøjelse af at se sig selv i Spejlet. 

Efter denne Renselsesfest skred han til at iføre sig sin vante Dragt; fra Kisten 
hentede han sine stribede Buxer, sin Vest, sin Frakke og sit Bælte, tog sin Straahat 
ned fra Knagen, stak sine Pistoler til sig, og efter endt Toilette slukkede han Lyset 
og steg op paa Dækket. Der var tyst og stille som før. Skævmund viste sig endnu 
ikke. Men heldigvis kjendte Kaptajn Pamphilius ham godt nok til at vide, hvor han 
skulde finde ham, naar han ikke var dér, hvor han skulde være. Han steg lydløst 
ned ad Trappen, der førte til Køkkenet, og saa' gjennem Sprækken i Døren . . . jo 
ganske rigtigt, inde i Køkkenet stod Skævmund, i Færd med at tilberede en Lækker- 
bidsken til sig selv. 

Det lod til, at Skævmund var bleven færdig med Tilberedningen lige i det 
Øjeblik, Kaptajn Pamphilius ankom; thi nu gav han sig til at dække Bord, og da det 
var bestilt, tog han Torsken op af Kasserollen og lagde den paa en Tallerken. Saa 
trak han sin »Lærke« frem og holdt den op for Lyset; ved denne Betragtning kom 
han til det Resultat, at der vistnok ikke var tilstrækkelig »Væde« til al den Fisk, og 
han gik derfor ind i Forraadskammeret for at fylde Flasken til Randen. Da Bordet 


imidlertid var dækket, og Kaptajn Pamphilius var skrupsulten, traadte han inden for og 
satte sig ned. 


Hvad enten det nu var, fordi den gode Kaptajn i lang Tid ikke havde smagt 
Mad fra et europæisk Køkken, eller det virkelig var, fordi Skævmund besad ualminde- 
lige Evner som Kok -—- i hvilken Egenskab han nu dog kun gjorde Tjeneste for sin 
Fornøjelse — nok er det, vor Helt, der ikke havde den ringeste Adkomst til den 
Aftensmad, han nu sad og huggede i sig af alle Kræfter, maatte erkjende, at den var 
fortræffelig tillavet, og at den var vel værd at spise. Selvfølgelig tog han godt for 

sig af Varerne, men allerbedst som han saaledes sad og frydede sig, hørte han et 
Skrig bagved sig. Han vendte sig om og fik Øje paa Skævmund, som, bleg og med 
stive, stirrende Øjne, stod henne paa Tærskelen, formelig lamslaaet af Skræk. Han 
havde antaget Kaptajn Pamphilius for et Spøgelse, skjønt han jo for Øjeblikket var 
optaget af et Arbejde, der udelukkende hører denne Verdens Beboere til. Kaptajnen 
lod sig ikke i ringeste Maade forstyrre i denne sin Beskæftigelse, han sagde ganske 
rolig til Fyren derhenne: 

>Naa, lille Ven, hvad glor du saa fælt paa mig for? Har du aldrig tilforn set 
en hungrig Sjæl? Rask afsted efter lidt til at skylle det ned med . . .« 

Skævmunds Tænder klaprede i hans Mund, og nu rystede han over hele sin 
Krop, saa betaget var han bleven af dette uventede Syn . .. Kaptajnen rakte sit Glas 
ud imod ham og vedblev: 

>»Naa, hører du ikke? For Fanden, saa lad det blive til noget!« 

Skævmund nærmede sig med Frygt og Bæven og gav sig til at helde Vin i 
Glasset, men Haanden rystede saa stærkt, at han spildte det halve. Kaptajnen lod 
imidlertid, som om han ikke gav Agt derpaa, og førte Glasset til sine Læber. Da han 
havde tømt det til Bunden, smækkede han velbehageligt med Tungen og sagde: 

»Se, se! Det lader til, at du véd, hvor den bedste Vin staar! Hvor har du 


hentet denne? . .. naa, svar mig, Hr. Kjældermester!« 

Den har jeg ,……. hentet... i dentredje Tønde "Al venstre + stammede 
Skævmund, tilintetgjort af Rædsel og Skræk. 

»Ej, ej!« vedblev Pamphilius, ». . . det er Bordeaux-Laffitte . . . holder du 
saa meget af Bordeaux-Laffitte? . . . Naa, Slubbert, hører du ikke, jeg spørger dig, 
om du holder meget af Bordeaux-Laffitte? Ud med Sproget . . .« 

»Jo ;, ; jol« "svarede Skævmund og trak paa det, 55, jo jeg 2, holder 
ns es Te T- BORREERNSSES 3 3 7 SER, 


>»Men den taaler ikke at blandes, vel? Naa, kom saa herhen og drik den, 
som den er!« 

Han tog Dunken ud af Skævmunds Hænder, skænkede i et Glas og pegede 
paa det. Skævmund tog Glasset, men tøvede dog lidt endnu; saa saa' han paa sin 
Chef og skyllede i et rask Drag Vinen ned, uden et eneste Øjeblik at tabe Kaptajnen 
af Sigte . . . og denne Handling ledsagede han med disse Ord: 

>»Skaal. .…. Hr Kaptajn !« 

Sagen var den, Skævmund var begyndt at blive rolig. Situationen forekom 
ham ikke saa farlig, som han før havde forestillet sig den. Kaptajnen bemærkede 
strax den Forandring til det bedre, der var foregaaet med Skævmund, og sagde saa: 

>»Naa, ja nu da jeg kjender dit Libhaveri efter kogt Torsk og Bordeaux-Laffitte, 
kan vi passende tale om andre Ting. Hvad er der saa gaaet for sig her om Bord, 
mens jeg har været fraværende?« 

»Policar er bleven udraabt til Chef . . .« 

»Ser man det!« 

>Og saa var de bleven enige om i Stedet for at gaa direkte til Marseille, at 


styre Kursen efter Philadelphia for dér at sælge Halvdelen af Ladningen . . .« 

»Ja, dét kan jeg tænke mig!« 

»Det har de nu gjort, og i de sidste tre Dage har de ikke bestilt andet end 
at spise, hvad de ikke har kunnet drikke, og drikke, hvad de ikke har kunnet spise . . .« 

»Jeg har allerede opdaget dem ... men hvad saa mere?« 

»Ja, saa er der ikke mere, Hr. Kaptajn!« 

»Naa, ja ja, det er saamænd ogsaa nok, dét! Men naar skal de til at letter« 

»I Morgen.« 

»I Morgen! Halloj! Saa var det nok paa høje Tid, jeg kom! Hør nu lidt, 
min brave Skævmund, du forstaar dig jo paa en god Suppe?« 

>»Aa ja saamænd, Hr. - Kaptajn.« 

»Og en god Bøf?« 

»Ja, det tænker jeg nok!« 

»Og en god Fisk?« 

»Ja, ogsaa dette!« 

»Og en god Bordeaux-Laffitte?« 

»Ja, det kan nok være!« 

>»Naa, ja ja, Skævmund, min Ven, jeg udnævner dig herved til Kok paa »Roxe- 
lane«, med hundrede Francs om Aaret og en Tyvendedel af Byttet .. .« 

>Nej, er det virkelig sandt?« 

»Jeg giver dig mit Ord derpaa!« 

»Ja, saa siger jeg Tak som byder! Men hvad skal jeg nu gjøre?« 

»Du skal allerførst love at holde din Mund!« 

»Ja, det vil være mig en smal Sag!« 

»Du maa ikke sige til nogen, at jeg ikke er død!« 

>»Nej naturligvis!« 

>Og skulde de ikke afgaa i Morgen, saa kan du bringe mig i mit Skjul lidt 
af denne gode Torsk og af denne fortræffelige Vin.« 


»Skal ske, Hr. Kaptajn, men . . . hvor vil De skjule Dem?« 

»I Krudtmagasinet . .. for at jeg kan være i Stand til at sprænge jer alle- 
sammen i Luften, om I ikke bærer jer rigtigt ad!« 

»Meget vel, Hr. Kaptajn . .. vi skal nok sørge for, at De ikke bliver altfor 


misfornøjet med os!« 
»Naa, saa er det altsaa en Aftale?« 
»Ja, det er det, Hr. Kaptajn.« 
»Du bringer mig to Gange om Dagen Torsk og Vin?« 
>»Vel, Hr. Kaptajn!« 
»Saa Godnat, Skævmund!« 


»Godnat, Hr. Kaptajn, god rolig Nat . .. og sov vel!« 


Det var forresten et overflødigt Ønske, thi vor Helt var segnefærdig af Træt- 
hed, skjønt han var en stærk og kraftig Natur, og aldrig saa snart var han kommen 
ind i Krudtmagasinet og havde faaet Døren lukket til efter sig, før han kastede sig 
ned mellem to Tønder og lænede sit Hoved til et lille Anker, som laa her. Han 


slumrede strax ind og sov saa fast og saa trygt, som om det slet ikke var ham, der 

paa saa voldsom en Maade var bleven fjernet fra sit eget Skib, — han sov ti Timer 
ud i et Kjørevæk. 

Da han vaagnede, mærkede han paa »Roxelanes« Bevægelse, at de sejlede; 
mens han sov, havde de lettet Anker, hvorefter de havde stukket i Søen, uden at 
ane, hvilken Tilvæxt Mandskabet havde faaet i Dag. Midt under Larmen paa Dækket 
hørte Kaptajn Pamphilius, at der blev raget ved Døren til hans Soverum, — det var 
naturligvis Skævmund, der kom med Proviant til ham. 

»Naa, lille Ven,« sagde Kaptajnen, da bemeldte Individ traadte ind . .. »naa, 
nu er vi altsaa under Sejl igjen?« 

»Ja, nu gaar vi, Hr. Kaptajn.« 

»Hvor skal vi hen?« 

»Til Havre.« 

>Og hvor er vir« 

»Paa Højden af Reedy-Island.« 

»Naa! Er de alle sammen om Bord?« 

»Ja, de er her alle sammen.« 

»Er der ingen ny kommen til?« 


»Jo, der er kommen en Bjørn.« 


«Naa . .. naar kan vi være i. rum Sø?« 

»Hen ad Aften tænker jeg . . . vi har Strøm og Vind med os .. .« 

»Naa . . . og hvad er Klokken nu?« 

>»Den er ti.« 

>»Skævmund, jeg er tilfreds med dig . .. du er en forstandig og en paalidelig 
Kammerat . .. jeg lægger hundrede Francs til din Løn.« 

»Mange Tak, Hr. Kaptajn.« 

>»Naa .... saa af Sted med dig . ... men bring mig min Middagsmad 


Klokken sex.« 

»Skal ske, Hr. Kaptajn? 

Skævmund forsvandt med et glad Smil paa sit brede Aasyn; han var tilfreds 
med sin Kaptajn, og han havde Grund til at være det. Ti Minuter efter at Kaptajn 
Pamphilius havde spist sin Frokost, hørte han Skævmund skrige, og han forstod strax, 
at Staklen fik Tamp. Han lyttede og hørte nu ganske rigtigt Slagene; han talte 
fem og tyve . .. og hans Uro steg mere og mere; thi han havde en Anelse om, at 
han selv havde en rundelig Del i, hvad der nu gik for sig paa Dækket. Men da 
Skrigene hørte op, og da Skibet fortsatte sin Gang, uden at der i øvrigt indtraf noget, 
blev han roligere igjen. 

En Times Tid efter mærkede han paa Skibets Slingren, at de maatte være 
paa Højden af Bombay-Hook, og Klokken syv om Aftenen blev der igjen kradset paa 
Døren til Magasinet. Kaptajn Pamphilius aabnede den, og for anden Gang traadte 
Skævmund ind. 

»Naa, er det dig, min Gut? Hvad Nyt om Bord?« 

»Intet, Hr. Kaptajn.« 

»Jeg syntes, jeg hørte en Melodi, som jeg kjender . . ,« 

56 
»Naar? I Dag?« 


»Ja vist saa, i Morges!« 

>Aa . .. det var bare mig, der fik Tamp!« 

»Naa, hvorfor fik du Tamp? Fortæl mig det nu?« 

»Hvorfor? Fordi de havde set, at jeg gik ned i Krudtmagasinet . 
spurgte de mig, hvad jeg vilde dér . . .« 

»De er nok nysgjerrige, lader det til! Naa, og hvad svarede du dem saa?« 

>At jeg var nede for at stjæle lidt Krudt til et Brandrør.« 

>Og derfor var det, at du fik Tamp?« 


,) » Og Saa 


»Naa, det gjør ikke noget . . . det har jeg rystet af mig igjen?« 

»Jeg lægger hundrede Francs til din Løn for de Tamp!« 

»Mangfoldig Tak, Hr. Kaptajn.« 

>Og saa kan du bade dine indvendige Dele i en Smule Rom og derpaa gaa 
i Seng . .. ja, jeg behøver vel ikke at sige dig, hvor Rommen er ?« 

>Nej, Hr. Kaptajn . .. det véd jeg nok!« 

>»Naa, saa Godnat, min Gut!« 

>Godnat, Hr. Kaptajn!« 

>»Aa det er sandt, hvor langt er vi komne?« 

>»Ret nu passerer vi Kap May.« 

»Naa, det er godt,« mumlede Kaptajnen . .. »saa er vi snart i rum Sø.« 

Skævmund forsvandt, og Kaptajnen blev ene med sine Betragtninger. 

De følgende fire Timer hengik, uden at der i øvrigt indtraf noget, der er 
værd at omtale; men den sidste havde været forfærdelig lang for Kaptajn Pamphilius, 
der var opfyldt af en svær Angst. Han lyttede med spændt Opmærksomhed efter 
de forskjellige Lyd, der tilkjendegav ham, hvad der foregik omkring ham og oven 
over ham; han hørte, at Matroserne gik til Køjs, og han saa', gjennem Sprækken i 
1 Døren, at Lysene blev slukkede. Lidt efter blev der stille; saa da der var gaaet 
nogle Minuter, hørte han, at de begyndte at snorke; nu turde han nok liste sig ud af 
sit Skjul... Han aabnede lydløst Døren til Magasinet og stak Hovedet uden for — der 
var ganske roligt overalt. Nu steg han op ad de sex Trin, der førte til Kahytten 
og listede sig paa Taaspidserne hen til Døren. Den stod paa Klem. Kaptajn 
Pamphilius standsede et Øjeblik for at trække Vejret, og kiggede saa derind, Rummet 
var kun oplyst af et Par blege Maanestraaler, der trængte ind gjennem Vinduet bag 
ude; de faldt paa en Mand, der sad henne ved dette Vindue, og han lod til at være 
saa fuldt optagen af at betragte en eller anden Gjenstand, at han slet ikke lagde Mærke 
til Kaptajn Pamphilius, der aabnede Døren. 


Manden, der vendte Ryggen til ham, var Policar, og den Omstændighed, at 
han sad saaledes fordybet i sine Tanker, fik Kaptajn Pamphilius til at forandre sin 
Plan. Han havde allerede trukket Pistolen op af sit Bælte, men stak den ned igjen, 
nærmede sig langsomt og lydløst til Policar, idet han standsede for hvert andet Trin 
og holdt sit Vejr tilbage for ikke at forstyrrre Manden. Da han saa var kommen 
helt hen til ham, greb han Fyren med den ene Haand i Kraven og med den anden 
om Benene og slyngede ham — inden han endnu havde faaet Tid til at give en Lyd 

fra sig — med et vældigt Kast ud efter den Gjenstand, han havde siddet og stirret 
paa gjennem det aabentstaaende Vindue. 

Kaptajn Pamphilius bar sig saaledes ad med Policar, ganske ligesom denne 
ved en tidligere Lejlighed havde baaret sig ad over for ham selv, og det skal siges 
til Kaptajnens Ros, han gjorde det med ikke mindre Behændighed end den anden. 

Efter denne Bedrift, der ikke i mindste Maade havde forstyrret Besætningens 
Søvn, vendte Kaptajn Pamphilius ganske rolig tilbage til sin egen Køje og lagde sig 
til at sove; det varede da heller ikke længe, før han slumrede trygt. 

Hvad Policar saa vedholdende havde stirret efter, viste sig at være en forsulten 
Haj, der fulgte i Skibets Kjølvand for at se, om der ikke skulde falde lidt af til den. 

Ved Daggry næste Dag stod Kaptajn Pamphilius op, tændte sin lille Shagpibe 
og gik ud paa Dækket. Matrosen, der havde Vagten, og som slentrede frem og til- 
bage og skuttede sig for at vårme sig lidt, standsede som ved et Ryk, da han fik 
Øje paa Kaptajnen. Det var George, den samme, hvis Rygstykker vor Helt for en 
fjorten Dages Tid siden havde børstet ganske eftertrykkeligt igjennem med en Spydstage. 

Kaptajnen gik lige forbi ham uden at give Agt paa ham og uden at lægge 
Mærke til den Rædsel, der havde grebet ham, og satte sig, som han plejede, paa 
Skandsen. Han havde vel siddet her et Kvarters Tid eller saa, da en anden Matros 
kom op paa Dækket for at afløse den første. Men Afløseren var nær gaaet bag over 
af Forfærdelse, da han opdagede Kaptajn Pamphilius. 

»Naa,« sagde denne lidt efter . . . »hvad tager du dig for, Baptist? Du skal 
jo afløse George, det Skind, han kan trænge til at slippe løs, han fryser jo, saa 
Tænderne klaprer i Munden paa ham, han har nu staaet her i tre stive Timer. Naa, 
lad det nu gaa lidt flinkt!« 

Matrosen adlød mekanisk og gik hen og indtog Kammeratens Plads. 


»Saadan skal det være!« vedblev Kaptajn Pamphilius . ... »der maa være 
Orden i Tingene . . . naa, lille George, kom du nu hen til mig, min Ven! Tag min 
Pibe, den er gaaet ud, gaa ned og faa mig den tændt . ... og lad dem saa alle 


sammen komme herop?« 

George tog Piben med rystende Hænder og ravede som en fuld Mand ned 
ad Trappen til Mellemdækket. Et Øjeblik efter kom han igjen med den tændte Pibe 
i Haanden. Alle de andre fulgte i Hælene paa ham, stille og med Angsten malet i 
deres Træk . .. og uden at mæle et Ord stillede de sig op paa Dækket. 

Nu rejste Kaptajn Pamphilius sig op og gik nogle Gange frem og tilbage, 
snart paa kryds og snart paa tværs, som om der intet var i Vejen. Saa saare 
han kom i Nærheden af en af Matroserne, veg den vedkommende tilbage, som for 
ikke at komme til at røre ham, og han var dog ganske vaabenløs. Hertil kom, at 
han var ene imod saa mange velbevæbnede og haandfaste Folk! 

Efter at dette havde varet en lille halv Times Tid, standsede Kaptajnen 
pludselig, saa' sig omkring, gik ned ad Trappen, smækkede Døren op til sin Kahyt 
og forlangte sin Frokost. 

Skævmund bragte ham strax en Portion Torsk og en Flaske Bordeaux-Laffitte. 


Skævmund havde, som man ser, overtaget sin Bestilling som Kok. 

Det var ogsaa den eneste Forandring, der skete om Bord paa »Roxelane« 
under dens Overrejse fra Philadelphia til Havre, hvor den ankom efter syvogtredive 
Dages lykkelig Fart, — medførende en Mand mindre og en Bjørn mere. 

Da nu tilfældigvis denne Bjørn var en Hunbjørn, og da denne Hunbjørn var 
i interessante Omstændigheder allerede ved dens Møde med Kaptajn Pamphilius, vil 
det ikke forundre nogen, at den ved sin Ankomst til Europa satte en Unge i Verden. 

Denne Unge, det var Tom. 


Nu er altsaa Tidspunktet kommen, da jeg kan fortælle jer 


Bjørnen Toms Historie. 


Niende Kapitel. 


En skæbnesvanger Dag for Tom. 


Tom hørte, som I véd, egentlig hjemme i Kanada; han var af den planteædende 
Race, der sædvanligvis er indskrænket til at opholde sig i Bjergegnene mellem New-York 
og Ontariesøen, men som om Vinteren, naar Sneen jager dem ned fra Højderne, under 
Tiden drister sig til i Flokke at nærme sig Portlands og Bostons Forstæder. 

Navnet Tom fik den af min Ven Alexander Decamps, til hvem den paa et 
senere Tidspunkt var bleven solgt. Jeg har nylig fortalt jer, hvorledes Bamsen fra 
Delawareflodens Bredder blev forflyttet til Seinens, og nu skal jeg, med eders Tilladelse, og 
idet vi for en liden Stund lader Kaptajn Pamphilius sejle sin egen Sø, give en Skildring 
— en kortfattet Skildring — af, hvad der senere blev af den. Som I hørte, kom den 


i Huset hos min Ven, Alexander Decamps, — ham med de mange Dyr. Tom var 


et af de intelligenteste af dem alle sammen, og vi morede os ofte over de Kunster, 


den — med en vis Værdighed og gravitetisk Ro — gav til bedste, naar vi var 
samlede der om Aftenen. Da imidlertid de fleste af mine ærede Læsere sagtens har 
været Vidne til noget lignende, skal jeg ikke opholde mig derved, men skride til 
Beretningen om en Dag, der blev skæbnesvanger for vor gode Tom. Vi var samlede 
nogle Stykker i min Vens Atelier, og som sædvanlig drejede Samtalen sig om de 
kjære Dyr. Lige med ét hører vi et hvinende Skrig, der kom ude fra Trappegangen ; 
vi styrtede alle sammen derud og fandt Grossererens Pige fra første Sal halvbesvimet af 
Skræk i Armene paa Tom, der — forfærdet over vor uventede Ankomst — stak i 
Galop op ad Trappen. Et Øjeblik efter hørte vi et Skrig, der var endnu mere 
gjennemtrængende end det første; en gammel Grevinde, der i femogtredive Aar havde 
beboet anden Sal, var — hidkaldt af Larmen — gaaet udenfor med sit Lys i Haanden 
og havde straks stødt paa den firbenede Flygtning, der netop nu var naaet den 
Trappeafsats. Grevinden besvimede paa Stedet, men Tom, der havde faaet lige saa 
megen Skræk i Blodet som hun, jog videre op ad Trappen og røg lige mod en Dør 
paa tredje Sal. Døren gik op og nu blev der, som I kan tænke jer, en Hylen og 

Hvinen fra Beboerne åf denne Lejlighed, — det var for Resten et ungt Par, der for 
nylig var flyttet derind. De havde fremmede den Aften, og hele Selskabet, der sad 
ved Bordet, fo'r omkring, som de var gale, paa Borde og Stole, for at. finde en Plads, 
hvor Bamsen ikke kunde komme hen. 

Medens Alexander løb op efter Tom, søgte vi andre, saa godt vi kunde, at 
vække den unge Pige og den gamle Grevinde til Live igjen. Pigen fortalte os, at 
hun var kommen i sit lovlige Kald med en Kande Mælk i Haanden, og at hun skulde 
have været oppe hos sit Herskab med den. Hun havde ikke havt Lys med sig, da 
hun kjendte Vejen godt nok. Pludselig havde hun mærket, at der var en, der greb 
hende om Livet; i den Tro, at det var en eller anden uforskammet Student, havde 
hun givet den paagjældende en ordentlig Vinge med den venstre Haand. Den paa- 
gjældende havde besvaret denne Hilsen med en dyb Brummen, der havde røbet, hvem 
den var, — hvorefter Pigen havde givet et Hvin fra sig. — 

Imidlertid kom Alexander anstigende med Bamsen, der saa' helt veltilfreds ud 
over den Bedrift, den havde udført, og for saa vidt kunde den ogsaa nok kaldes op- 
sigtvækkende, som hele Huset, fra Kjælder til Loft, var geraadet i den voldsomste 
Bevægelse. 

En halv Times Tid efter at vi var komne ind, gav denne Bevægelse sig 
Udtryk igjennem Værtens Person, der med megen Alvor og Selvfølelse traadte ind 
ad Døren og henvendte sig til Alexander, som var gaaet ham i Møde paa Halvvejen. 

Ja, det kunde virkelig ikke gaa an, dette her! Nu havde han faaet ikke 
mindre end tre Opsigelser for den Historie! Hverken Grevinden eller de nygifte eller 
Pigens Herskab vilde finde sig i saadan en Uorden eller risikere deres Liv og Lemmer 
for Hr. Decamps Morskabs Skyld! Han udsatte sig for alt for meget, dersom han 
ikke i Tide tog Forholdsregler derimod, og disse Forholdsregler skulde da bestaa i, at 
Tom maatte gjøres uskadelig og det øjeblikkelig! 

Naa, der var nu egentlig ikke noget at indvende imod dette! Min Ven 
Alexander indsaa' strax, at Værten havde Ret, og han lovede, at han — indtil han 
fik sig indrettet paa anden Maade — vilde lade Tom indespærre i et gammelt Hunde- 
hus, der fandtes nede i Gaarden. 

Og saaledes skete det da. Næste Formiddag blev stakkels Tom, — til Straf 
fordi han omfavnede Pigen og forskrækkede Grevinden og aad den Kransekage, som 
Selskabet paa tredje Sal var flygtet bort fra — indespærret i et Hundehus, hvis 
aabne Side blev drejet om mod et Gjærde, der afgrænsede for Naboens Have. 

Beboerne i Nr. 1og erklærede sig tilfredse med denne Ordning af Sagen og 
besluttede sig til at blive, hvor de var. Men den, der ikke var tilfreds, var Tom, og 
det kan man da heller ikke fortænke ham i. Han prøvede strax paa at udvide 
Lejligheden ved at sætte sin brede Ryg -mod Husets Sider og saa trykke til, men 
Huset holdt. Da det Experiment mislykkedes, henvendte han sin Opmærksomhed 
paa bemeldte Gjærde, og — sagtens har Alexander ikke taget hans Kræfter med i 
Beregningen — efter ganske kort Tids Forløb havde Bamsen naaet sin Hensigt: han 
var brudt ud af Huset og ind i Naboens Have. 

Stuelejligheden i Nr, 111 beboedes af den Mand, der ejede baade Stedet og 

Haven. Næste Morgen da han traadte hen til Vinduet og saa' ud, fik han strax Øje 
paa Tom, der spankede om nede imellem Gulerødderne. Det første, han fik at gjøre 
var at lukke Døren, som han lige havde aabnet i den Hensigt at gaa sig en lille Tur 
dernede, og det næste var at se sig om til alle Sider for at opdåge, hvor denne 
aparte Havedyrker vel kunde være kommen fra! Thi fra det Sted, hvor han stod, 
kunde han ikke se Gjennembrudshullet, og derfor kunde han naturligvis ikke begribe, 
hvorledes det hang sammen. Men saa kom han i Tanker om en Historie, han en 
Gang havde læst i et Blad. Nede i Valenciennes var der hændet det vidunderlige: i 
et stærkt Uvejr med Torden og Lyn var der faldet en Regn af Skruptudser, og det 
i saa overstrømmende en Mængde, at baade Byens Gader og Husenes Tage var bleven 
bedækkede deraf. Umiddelbart efter var Himlen, som for et Par Timer siden havde 
været askegraa, bleven ganske indigoblaa. Manden saa' op i Luften, og da Himlen 
var sort som Blæk, og da Tom travede omkring nede i hans Have, uden at han 
kunde begribe, hvorledes Utysket var kommen derind, begyndte han saa smaat at tro 
paa Tilværelsen af et Fænomen i Lighed med det i Valenciennes, alene med den 
Forskjel, at det her — i Stedet for med Skruptudser — regnede med Bjørne. Ja, 
det ene var saamænd ikke mærkeligere end det andet, kun var Nedbøren her større 
og farligere, det var da ogsaa det hele. Han var fuldt optaget af denne Ide, og 
vendte sig om for at se paa Barometret; det viste paa Storm og Regn, og netop i 
samme Nu kom der et vældigt Tordenskrald, og strax efter oplystes Værelset af et 
blændende Lynglimt. Nu var der ikke et Øjeblik at spilde, mente Værten, og saa 
løb han ind og sendte sin Tjenestepige afsted efter Politiassistenten og sin Tjenestekarl 
efter en Patrouille paa ni Mand og en Korporal, for i alle Tilfælde at være Situationen 
voxen og for at stille sig under saa vel den civile som den militære Myndigheds 
Beskyttelse. 

Men Folk ude paa Gaden, der havde set Tjenestekarlen og Pigen med for- 
styrrede Blikke fare ud fra Huset, havde klumpet sig sammen foran Gadedøren og 
hengivet sig til de mest forskjelligartede Formodninger om, hvad i al Verden der 
kunde være paa Færde; de spurgte Portneren, men Portneren var — til stor Sorg for 
sig selv for Resten — lige saa uvidende som alle de andre; alt, hvad han vidste, var, 
at Bevægelsen udgik fra Sidebygningen mellem Haven og Gaarden. Nu traadte 
Manden ud paa Trappen, der førte ned i Gaarden; han rystede over hele Kroppen. 
Tom havde nemlig faaet Øje paa ham bag Ruderne, og da Bamsen var vant til at 
omgaaes Mennesker, luntede den op imod ham for at stifte Bekjendtskab med ham. 
Men Manden, der naturligvis misforstod dens Hensigter, saa' i denne uskyldige Til- 
nærmelse en aabenbar Krigserklæring og havde besvaret denne med at trække sig til- 
bage. Da han naaede Porten, hørte han, at Ruderne blev slaaede ind; selfølgelig ud- 
artede Tilbagetoget nu til en vild Flugt, og da han viste sig for Tilskuerne ude paa 
Gaden og raabte af fuld Hals om Hjælp, troede Folk, at han var stedt i den 
yderste Nød. 

Saa blev de bange og fo'r af Sted, hver til sin Kant; ikkun en enlig Politi- 
betjent, der havde staaet og set til, ligesom de andre, forblev paa sin Post, og da 
der var indtraadt lidt Ro, gik han hen til den ulykkelige og spurgte ham, med Haanden 

til Huen, om han kunde tjene ham i noget. Værten kunde ikke fremføre et eneste 
Ord, men lod det være nok med at pege paa Døren, gjennem hvilken han var kommen. 
Betjenten forstod ham og gik ind i Lejligheden. 

Det første, han fik Øje paa, da han kom ind i Dagligstuen, var et stort 
Bjørnehoved, der stak ind gjennem Vinduet. Tom, der havde rejst sig op paa Bag- 
benene, havde lagt Forpoterne i Vindueskarmen og stod dér og saa' sig omkring med 
det roligste og mest lidenskabsløse Blik af Verden. 

Betjenten standsede brat, da han fik Øje paa Bamsen; skjønt han var en 


modig Karl, vidste han ikke, om han skulde gaa frem eller tilbage, men næppe havde 


Tom opdaget ham, før det gav et Sæt i den, hvorpaa den med en dyb Brummen og 
et forfærdet Udtryk i sit Ansigt hurtigt trak sig ud af Vinduet og gjorde omkring, og 
af alle Livsens Kræfter satte den nu af Sted op i den tjerneste Krog af Haven for at 
undgaa Betjenten. 

Mine Læsere, der hidtil har betragtet Tom som et besindigt og fornuftigt Dyr, 
vil have ondt ved at begribe Aarsagen til denne dens besynderlige Adfærd, og jeg 
bliver derfor nødt til at afbryde Fortællingen paa dette spændende Sted for at opklare 


denne Mærkelighed, men jeg skal gjøre det saa kort som muligt. 

Tiende Kapitel, 


Hvorledes Tom kom paa Maskerade, og hvorledes han endte sine Dage. 


De: var Fastelavnsmandag i det Herrens Aar 1833. Tom havde den Gang opholdt 
sig i Paris et Par Aar og var af det kunstforstandige Selskab, den til daglig Brug var 
omgivet af, bleven uddannet saaledes, at den var en af de klogeste Bamser, der var 
til, og ved Siden heraf var den en af de aller elskværdigste og tammeste, 

Den tilbragte den paagjældende Dag med yderst gavnlige og fornøjelige 
Øvelser, til stor Moro for alle de Gjæster, der besøgte dens Herre. Om Aftenen sov 
den paa sit grønne Øre, da der pludselig blev ringet paa Døren til Gaden. Uden for 
stod der en af vore Venner, ved Navn Fau, klædt i en Harlekinsdragt. Han spurgte 
efter Tom, og Decamps pegede hen paa bemeldte Individ, der strax tilkjendegav sin 


Nærværelse ved en lydelig Brummen. 

»Er Tom i godt Humør i Dag?« spurgte Fau, og Tom nikkede velbehageligt 


med Hovedet og nærmede sig. 


»Det er meget heldigt,« vedblev Fau ... »jeg kommer for at hente ham 
ir ne RØRES 

»Hvad!« udbrød Decamps . . . vil du have ham med dig?« 

»Ja, vel vil jeg saa ... vi skal paa Maskebal ... Drosken holder her neden 
under . . . kom saa Tom, lad os to følges ad!« 


Tom saa' paa sin Herre, men da han ikke sagde noget, sjokkede Bamsen 
med Fau ud af Døren og ned ad Trappen. Da de naaede Drosken, smækkede Kusken 
Døren op, og et Øjeblik efter rullede de bort. 

»Det var ellers et løjerligt Kostume, det!« tænkte Kusken ... »naar man 


ikke vidste bedre, skulde man tro, det var en virkelig Bjørn!« 

Klokken g om Aftenen holdt de uden for Theatret. Fau sprang først af og 
betalte Kusken; saa rakte han Haanden til Tom, tog to Billetter og gik ind i Salen, 
uden at Kontrolløren gjorde den mindste Bemærkning. 

Tom gjorde sine Sager saa fortræffeligt, at Folk blev aldeles indtagne i ham. 
For at erfare, hvorvidt han ogsaa havde Stemmen i sin Magt, var der et Par Natur- 
forskere, der gav sig til at trække ham i Halen ... 

»Ro0000nn!« sagde Tom, og hele Selskabet brød ud i lydeligt Bifaldsraab, — 
det var ikke til at tage fejl af. 

Fau førte Tom hen til Buffet'en og trakterede ham med Smaakager, som 
han slugte med saadan en Graadighed, at Folk brast i Latter ved at se det. Dernæst 
tog han et Glas Vand, som han gav Tom. Denne skyllede det ned ned i et eneste 
Drag, og nu kjendte Begejstringen ingen Grænser. I den derefter opstaaende Trængsel 
frygtede Fau med Rette for, at Tom skulde have betjent sig af sine Tænder og sine 
Kløer for at skaffe sig Luft, men det lykkedes ham dog at faa ham hen i en Krog 
af Salen, og her fik han Ordre til at blive foreløbig. 

Saa henvendte Fau sig til en af Gjæsterne . .. 

»Véd De, hvem det er?« hviskede han. 

>»Nej!« udbrød den anden spændt . .. »sig mig det endelig!« 

»Kan De virkelig ikke se det? Det var da mærkeligt! Jo, det er saamænd 


, .& og nu nævnede han ham en bekjendt Skuespiller fra et af Theatrene . . . »han 
bærer sin Dragt fra Komedien »Bjørnen og Paschaen«; . . . læg Mærke til Stemmen 
. saa kjender De ham nok . .. men ikke mine Ord igjen!« 


Dermed fjernede Fau sig. Idet den anden passerede forbi Tom, hviskede han 


ham i Øret: 


»Jeg kjender Dem godt . . . Masken er fortrinlig !« 

»Rooonn!« sagde Tom. 

»Ja vist saal« svarede den anden og klappede Tom paa Skulderen . . . »De 
er opdaget . . . Maalet røber Dem! men gjør os den Fornøjelse at danse en lille 
Menuet for os . . .< 


Tom lagde Hovedet paa den ene Side, som han plejede at gjøre, naar han 
blev tiltalt, men Blikket var henne ved Buffet'en, hvor der stod hele Pyramider af 
Kager opstillede. 

Det var imidlertid rygtedes i Salen, at Tom vilde danse en Menuet, og Fau, 
der skulde arrangere det, havde anmodet de tilstedeværende om at være lidt rolige 
og fremfor alt ikke at vrænge Ansigt ad Tom eller pege Fingre ad ham, det kunde 
han ikke lide. Forsamlingen, der var overbevist om at have sin Yndlingsskuespiller 
for sig, gik strax ind paa Forslaget, og — Orkestret begyndte at spille. 

Dansen blev Aftenens Glanspunkt! Tom var aldeles mageløs, og han 
fejrede den ene Triumf efter den anden; saa, da en af Damerne til sidst satte ham en 
Krans af Roser paa Hovedet, kunde Jubelen næsten ikke faa Ende; de klappede i 
Hænderne og raabte Bravo, Bravo! og var aldeles vilde af Henrykkelse. 

Imidlertid kom der flere og flere til, deriblandt adskillige, hvis Dragt ikke stod 
meget tilbage for Toms i Originalitet og Morsomhed, og da Tom standhaftigt vægrede 


bs 

sig ved at give sig tilkjende, gik det her, som det saa ofte gaar, man fandt ham 
yderst kjedelig og vendte sig fra ham. 

Ud paa Morgenstunden trak Gjæsterne bort; det dæmrede allerede, da de til- 
synshavende kom for at se, om alt var i Orden, og paa dette Tidspunkt var de aller 
fleste allerede tagne bort; ikkun ganske enkelte dvælede der endnu. Pludselig hørte 
en af Konerne, der ryddede op, en snorkende Lyd henne fra en af Logerne, og da 
hun saa' nøjere til, viste det sig, at Efternøleren var Tom! Han var falden i Søvn 
og senere bragt ind i Logen af velvillige Hænder. Instruxen i saa Henseende er 
meget strix; Konen traadte hen til den laadne Gjæst og bankede ham fortroligt og 
venligt paa Skulderen og mindede ham om, at Klokken var sex, nu var det paa Tiden 
at gaa hjem. Tom svarede med en dyb Brummen. 

»Ja, jeg hører nok, De sover, min gode Mand, men nu maa det vistnok være nok | 
Nu maa De lette Dem!« Hun slog ham haardt paa Skulderen og Tom brummede igjen. 

»Naa, rap Dem nu lidt ... 
ellers slukker vi Lysene ... skal 
vi hente en Droske til Dem?« 

»Roooonn!" sagde Tom. 

»Ja hør, véd De hvad, min 
gode Mand, Theatret her er ikke 
noget Gjæstgiversted. De maa 
s'gu skamme Dem, maa De! Nu 
kalder jeg paa Politiet!« 

»Hvad er der i Vejen?« 


spurgte en Betjent, der traadte til 


Win i det samme. 


ey 

»Aå; det er' ham; jeg kan 
ikke faa ham op ... han maa 
have drukket for meget i Aftes!« 

>»Rooonn!« sagde Tom. 

»Er det nu et Sprog at føre for et kristeligt Menneske! Du min Gud og 
Skaber! Tag ham i Nakken, Hr. Betjent, og træk af med ham!« 

»Lad det nu være nok med det Brummeri, herop med Dem, De der! ... 
Aa hent en Lygte, at vi kan se ham rigtigt ind i Ansigtet . . .«< 

Lygten blev hentet, og flere Betjente kom til. De undersøgte Fyren for at 
trække Pelsen af ham, men Pelsen sad godt fast, og da de opdagede, at han havde 
en Snude i Stedet for et menneskeligt Ansigt, fo'r de forfærdede tilbage og raabté i 
Munden paa hverandre: 

»Du Fredsens! det er en virkelig Bjørn!« 

»Roooonn!« sagde Tom, der dog lod det blive ved at knurre, da han var alt 
for velopdragen til at bide fra sig for Alvor. 


Nu blev der stor Raadslagning. Hvordan var den kommen her? Ja, det var 
der ingen, der vidste. Saa omsider opdagede en af Betjentene, at Tom havde en lille 


Snor om Halsen, og til denne Snor var der befæstet et Stykke Papir og en lille Taske, 

Med stor Forsigtighed fik de fat i Papiret, hvorpaa der stod skrevet disse Ord: »Jeg 
hedder Tom; jeg bor i Faubourg St. Denis Nr. 1og. Jeg har hundrede Sous i min 
Taske, fyrretyve til Drosken, og tresindstyve til dem, der kjører mig hjem!« 

»Ja, det er meget rigtigt,« sagde Betjenten . . . »her er hundrede Sous i 


Tasken . . . men hvem faar vi nu til at føre den pæne Mand hjem?» 


Nu meldte der sig et Par haandfaste Betjente, som nok vilde paatage sig det 
Stykke Arbejde; den ene af dem slyngede et Reb om Halsen paa Tom, og gav ham 
nogle drøje Spark, og Tom lod sig villigt føre med, — den Situation med Rebet om 
Halsen var jo tydelig nok, og nu, da han var bleven lysvaagen, vendte Hukom- 
melsen ogsaa tilbage, men Harmen over de tildelte Spark gav sig Udtryk i lyde- 
lige Brum. 

Da de kom udenfor, sagde den ene af Betjentene: 

»Vejret er jo godt . . . lad os bare gaa . . . saa sparer vi de Penge!« 

»Saagu', du har Ret!« svarede den anden, og saa sjokkede de af Sted med 
Tom gjennem de endnu saa temmelig folketomme Gader. Efter en lille halv Times 
Marsch naaede de Bestemmelsesstedet . . . Portneren blev banket op, og han gjen- 
kjendte strax Hr. Decamps firbenede Pensionær. 

Fra Theatrets Restauration blev der tilstillet Skuespilleren N. N. en Regning 
paa 3 Fr. 50 C. for Fortæring af Kager om Natten, men da Skuespilleren beviste sin 
Andetsteds- 
nærværelse, 
gik Regnin- 
gen videre 
ti HEEDe- 
camps. 

Men fra 
den Tid af 


skrev sig 


Toms Uvilje 
mod Politi- 
betjentene, 

5 

og vore Læsere vil derfor forstaa, at han løb op i den øverste Ende af Haven, 
da han pludselig saa' sig stillet Ansigt til Ansigt med en af disse uniformerede Ordens- 
haandhævere. 

Nu er der intet, der i den Grad opildner Modet hos en, som naar man ser, at 
ens Fjende rømmer Pladsen.  Betjenten satte naturligvis efter Bamsen, som efter et 
forgjæves Forsøg paa at klatre over Muren paa dette Sted, stillede sig op paa Bag- 
benene og gjorde Front mod Forfølgeren. Denne gik løs paa ham med dragen Sabel, . 
men Bamsen, som nu blev bister, saa det kunde forslaa noget, gjorde med et velrettet 
Dask Betjenten vaabenløs. Til al Ulykke kom just Forstærkningen til netop nu, og 
Toms Skæbne var dermed afgjort. 

Et kort Forhør blev optaget, og under dette oplystes det, at Tom ved Nattetid 
var brudt ind i fremmed Mands Ejendom, og at han ikke blot havde været opsætsig 
mod Politiet, men endog truet Betjenten paa Livet, samt at denne hans forbryderiske 
Hensigt kun afværgedes derved, at der i Tide kom Hjælp. For det saaledes udviste 
Forhold maatte Tom bøde med Livet, og Exekutionen skulde strax iværksættes. 

Politiassistenten lod strax hente de fornødne Skydevaaben, og fem Mand blev 
stillede op for at gjøre det af med Bamsen, der endnu stod paa Bagbenene, parat til at 
gjøre Modstand, om nogen vovede at angribe ham. 

Paa Kommandoordet »Fyr!« gik Skuddene af, — og stakkels Tom havde 


endt sine Dage. 


I har nu hørt de sælsomme Historier om Aben Jakob og om Bjørnen Tom. 
Iligemaade har jeg fortalt jer, hvad jeg véd, om Kaptajn Pamphilius; forinden jeg nu 
slutter med en Redegjørelse for vor Helts videre Skæbne, kunde jeg have Lyst til at 
meddele jer et Par Smaatræk om et tredje af min Ven Decamps mange Dyr, saa véd 
I paa Forhaand, at dette det 


Ellevte Kapitel 


handler udelukkende om Skildpadden Gazelle. 


Da jeg for nogle Aar siden gik forbi en Butik, fik jeg Øje paa en Englænder, der 
stod inde ved Disken og kjøbslog om en Skildpadde, som han formodentlig havde til 
Hensigt at koge Suppe paa. 

Den Fatning, hvormed Dyret imødesaa' sin Skæbne, og den ophøjede Ro, 
hvormed den betragtede sin Dødstjende, rørte mig dybt. Jeg gik ind i Forretningen, 
hvor jeg var godt kjendt, blinkede til Madammen, der stod bag Disken og spurgte 
hende, om hun saa havde den Skildpadde, jeg havde bestilt. 

Madam Beauvais forstod mig strax og svarede, idet hun tog det arme Dyr 


ud af Englænderens Haand: »Aa, det er sandt . .. det var saamænd godt, De kom 


nu ... ja undskyld, min Herre, men saa er den solgt!« 

Englænderen kneb Munden sammen og bandte paa godt Fransk, at det var 
stor Synd af Madammen at lade ham gaa med uforrettet Sag; han havde til Hensigt 
at skyde sig en Kugle for Panden i Aften, men han vilde gjerne forinden have sig en 
god Skildpaddesuppe . .. saa vendte han rask om og begav sig afsted. 

»Gudsdød!« sagde jeg til mig selv... »den 
Mand burde have havt Dyret . .,« og jeg skyndte 
mig ud efter ham, men han var borte. 

Saa tog jeg Skildpadden under Armen og 
vandrede hjem. Jeg var bleven helt underlig til 
Mode; min Venlighed imod et Dyr var bleven til en 
Uvenlighed imod et Menneske! Det er ogsaa besyn- 
derligt, man kan ikke gjøre godt mod én uden at 
gjøre Fortræd mod en anden ! 


Da jeg godt og vel var kommen op ad alle 

Trapperne og ind i min Lejlighed, satte jeg Skild- 


padden fra mig paa Tæppet, 


- 

Det var et meget almindeligt Exemplar af 
Arten testudo lutaria, sive aquarum dulcium, paa Dansk 


Ferskvands- eller Sumpskildpadde. SETE HH 
Næppe var den bleven anbragt paa Gulvet, 


er 

før den kravlede lige hen imod Kaminen, og det 
med en Raphed, der i samme Øjeblik gav den Navnet 
Gazelle. Det var formodentlig Skinnet fra Ovnen, 
som tiltrak den, men da den omsider var naaet der- 
hen, lagde den sig ganske gemytlig til at sove lige 
udenfor Laagen, i mellem halvtreds og femoghalvtred- i 
sindstyve Graders Hede. Jeg nægter ikke, at denne 
Omstændighed bragte mig paa Tanken om, at Dyret så 
nu vist var bestemt til at brændes en skjønne Dag, 
og opmærksomme Læsere af denne Historie vil paa 
et tidligere Stadium have set, at jeg den Gang gjættede 
rigtigt: Gazelle blev virkelig levende brændt, hvilket 
kan ses i Slutningen af det tredje Kapitel. 
Da jeg skulde gaa, kaldte jeg paa min Tjener 
og anbefalede ham at passe godt paa Gazelle 
»Aa, det er en Skildpadde ... ja Herren 


véd nok, at saadan en kan bære en hel Arbejds- 
von dt 

»Ja det véd jeg nok, men jeg vil fraraade dig at forsøge det .. .< 

Dermed gik jeg. 

Lidt efter opdagede jeg, at jeg havde glemt mit Lommetørklæde, og begav 
mig sporenstregs tilbage efter det. Da jeg lukkede Døren op, ser jeg min Tjener 
staa i den samme Stilling som den belvederiske Apollo, nemlig med den ene Fod paa 

så 


sd ig 

Ryggen af min Skildpadde, og med den anden svævende i Luften. —- saa Bæstet i 
hele sin Vægt — hundrede og tredive Pund — tyngede paa det ulykkelige Dyr ... 
Han var meget stolt af den Bedrift og sagde med en vis Selvfølelse: »Der 


kan Herren se, . . . aa, den kan bære mer end det!« 

>»Giv mig et Lommetørklæde . .. og rør ikke ved det Dyr!« 

»Aa, Herren skal ikke være bange . .. saadån en kan bære en hel Arbejds- 
Von 1. 


»Kjøb noget Salat og nogle Snegle og giv den, læg den ned i Kurven dér 
og lad den saa for Resten passe sig selv!« sagde jeg og fo'r af Sted for ikke at 
høre mere. 

Jeg kom som sædvanlig sent hjem den Aften. Det første, jeg betraadte mit 


Stuegulv, mærkede jeg, at der var noget, der knasede under mine Fødder; jeg trak 


Benet til mig og støttede mig paa det andet ... men den samme knitrende Lyd 
kom igjen . .. og for hvert Skridt jeg derefter tog, var det, som om jeg vandrede 
over Æg ..; jeg rev en-Svovlstik af —…:. -Tæppet-var oversaaet med Snegle. 


Joseph, det Fæ, havde kjøbt Salat og Snegle, som han havde anbragt i en 
Kurv midt i Værelset, men ti Minuter efter havde hele Karavanen begivet sig paa 
Vandring, ikkun Skildpadden selv var bleven liggende paa Bunden af Kurven, hvis 
Sider den ikke havde kunnet klatre op ad. 

Jeg maatte møjsommeligt opsamle hele Bataillonen i Kurven, — jeg skøttede 
dog ikke om at faa min Nattero forstyrret for deres Skyld, — men jeg var dog for- 
sigtig nok til at lægge et Laag ovenpaa for at betage dem Haabet om igjen at 
udvandre. 

Efter fem Minuters Forløb blev det mig klart, at jeg, dersom jeg lod hele 
dette Menageri blive i Stuen, ikke fik Blund i mine Øjne den Nat! Der var en 
Knitren og en Støj, som om et Dusin Mus var blevet lukket inde i en Sæk med Nødder. 

Selvfølgelig var jeg strax paa Benene for at faa Uvæsenet transporteret ud i 
Køkkenet. Men undervejs faldt det mig ind, at Gazelle, dersom jeg lod den blive 
midt imellem alle disse Lækkerbidskener, stod i Fare for at foræde sig i Løbet af 
Natten! Hvad var herved at gjøre? Jo, nu huskede jeg, at Værten, Restauratøren i 
Stuen, havde ude i Gaarden staaende en lille Balje, som han benyttede til deri at 
opbevare sine Fisk. Det var efter min Mening et aldeles fortræffeligt Opholdssted for 
min Ferskvands Skildpadde, og jeg tøvede ikke et Øjeblik med at anbringe den dér. 

Lykkelig over denne Idé vendte jeg tilbage til mit Soveværelse og gik i Seng 
og sov uforstyrret hele Natten. 

Om Morgenen kommer min Tjener, Joseph, ind til mig og siger: 

»Naada, sikken en Ballade, der er sket i Nat!« 

»Hvad for noget!« raaber jeg og gnider mine Øjne. 

»jo. eter shame It Skildpadden ;5: som har været pad Færde 4 

»Skildpadden? Hvad er der med den?« 


»Ja. Vorherre maa vide, hvordan det er gaaet til, men Fyren har i Nat ab- 


senteret sig fra Stuen og ned i Gaarden , . . hvor den blev funden i Restauratørens 
Fiskekar!« 

»Åd, din Dumrian!«: siger: jeg ;ærgerlig .;; vdet er jo mig selv, der har 
baaret den derned . . .« 
»Har Herren selv baaret den derned?! Den var værre! Saa har Herren 
saamænd lavet en rar Frikadelle!« 
»Naa, hvad nu?« 
sHvad nu? Jo, han har jo ædt Suderen, der laa i Karret ;. en dejlig 
Suder paa tre Pund . . .« 
»Har Gazelle?!« raabte jeg og fo'r ud af Sengen som en Raket. 
»Ja, det ved Gud han har! Det fortalte jo .. .« 
>»Spring strax ned efter Dyret . . . og tag en Bismer med!« | 
I en Fart kom jeg i Tøjet, og medens Joseph var borte, slog jeg op i min | 
Naturhistorie og læste, hvad der stod om Ferskvands Skildpadden, testudo aquarum 
dulcium. »Den opholder sig helst i stillestaaende Vand; naar den befinder sig i en 
Flod eller i en Dam, angriber den alle Fisk, selv de største: den bider dem under 
Bugen og saarer dem stærkt, og naar de er udmattede af Blodtabet, sluger den dem 
med stor Graadighed og efterlader sig sjælden andet end Benene, Hovedet og Svømme- 
blæren, der undertiden stiger op til Overfladen af Vandet.« 
>»Hm, hm!« mumlede jeg, »det var som Pokker!  Naturhistorien vidner imod 
mig . .. det er en fatal Historie!« 
Nu kom Joseph tilbage med anklagede i den ene Haand og Bismeren i den anden. 


»Ja, det Slags Dyr er Skam graadige,« sagde han med en Kjendermine ... 


»de kan æde en forfærdelig Mængde . .. og de æder helst Fisk . ;…. jeg: tænker 
mig, det er, fordi de har dem saadan lige ved Haanden! ... Det er i Grunden 
nogle mærkelige Tingester . .. vil Herren tænke sig, saadan en kan bære en hel 
Jernbanevogn . . .« 


»Hvormeget vejede Suderen?« spurgte jeg ham uden at give Agt paa hans 
NEUE 5 

»Den vejede godt og vel tre Pund . .. Opvarteren sagde, at det blev en 
Svir paa ni Francs .. .« 

>»Og Gazelle aad den helt og holdent, siger du?« 

»Ja, den levnede kun Benene, Hovedet og Svømmeblæren.« 

»Hm, hm!« mumlede jeg ... »en Naturhistorie er en herlig Ting, især 
naar den stemmer saa godt med de virkelige Forhold som min!« Saa vedblev 
jeg højt: »Det forekommer mig alligevel, at tre Pund er temmelig meget! Laan mig 
Bismeren . . .s« 

Det viste sig nu, at Gazelle ikkun vejede to og et halvt Pund med sin Skal, 
og heraf fulgte saa, at den var ganske uskyldig i det, den anklagedes for . . . havde 
den forgrebet sig paa Værtens Fisk, maatte det i alt Fald have været paa en af de 
mindre . . . og saa saare Opvarteren var bleven gjort bekjendt med dette Faktum, 
lod han sig ogsaa nøje med en Skadeserstatning af fem Francs, 

Imidlertid havde Begivenheden med Sneglene og med Suderen uvilkaarligt 


stemt mig mindre velvillig overfor min nyerhvervede Ejendom end før, og da jeg 


netop i disse Dage gjorde Bekjendtskab med Alexander Decamps, der samlede paa 

smukke Dyr, besluttede jeg mig til at overlade ham mit endnu den følgende Dag, 
hvorover han lod til at blive meget henrykt. 

Den Nat tilbragte Gazelle i mit Værelse, og da der ingen Snegle var, fik jeg 
Ro til at sove. 

Næste Morgen kommer Joseph som sædvanlig ind til mig og tager og 
ruller mit Gulvtæppe sammen og ryster det ud af Vinduet for at ryste Støvet af 
det; men lige i det samme, han har gjort det, udstøder han et højt Skrig og bøjer 
sig ud over Karmen . .. 

»Hvad er der i Vejen?« spørger jeg, halvt i Søvne. 

»Aa Herre . .. Skildpadden! Jeg saa' ikke, den laa her paa Tæppet, ognu . . .« 

»Og nu?» raabte jeg lysvaagen og fo'r op. 


»Ja, nu har jeg rystet den ud af Vinduet! Men ...« vedblev han og saa' 
ned . .. »den ser ud til at tage det med Ro . . . vil Herren bare se!« 
Jeg traadte i dyb Negligé hen til Vinduet . .. ja, det var ganske rigtigt: 


Gazelle, som naturligvis havde trukket sig ind i sin Skal, var falden i en Bunke 
Østersskaller, som Restauratøren havde kastet ud paa Gaden, og Dyret havde ikke 
taget mere Skade af at være dumpet ned fra anden Sal, end at det kunde give sig 
til at strække Hovedet ud efter de herlige Ting, Skæbnen havde henkastet det iblandt ... 

»Der kan Herren selv se!« sagde Joseph i en belærende Tone . .. »jeg sagde 
det nok, det Slags Dyr kan taale alting! Nu skal Herren bare vente lidt, der kommer 
en Rustvogn nede i Gaden . . . jeg forsikrer, at det gjør ikke det fjerneste, selv om 
den skulde kjøre over . . .« 

»Skynd dig lidt, dit Bæst!« raabte jeg for Alvor vred . .…. »ned og hent 
mig den og det"i Gallop!« 

Mens han hentede Gazelle, klædte jeg mig paa, men da jeg var færdig, var 
han ikke kommen op endnu; han stod og holdt Faddersladder med en Del Folk, der 
havde samlet sig om ham for at høre Begivenheden . . . 

Saa fo'r jeg hen til ham, tog Gazelle fra ham og sprang op i en Droske ... 
en halv Times Tid efter havnede vi begge to hos min Ven Alexander Decamps — 


ham med de mange Dyr. 


Tolvte Kapitel. 


Hvorledes det senere gik Kaptajn Pamphilius. 


D: vi sidst skiltes fra vor Helt, var han lige ankommen til Havre. I denne By 
opholdt han sig kun et Par Dage, saa stak han i Søen igjen med delvis ny Be- 
sætning og forøget Armering. Det var hans Bestemmelse at indløse den Kontrakt, 
han havde afsluttet med de to sydafrikanske Høvdinger Utavari og Utavaro, og ifølge 
hvilken Kaptajn Pamphilius skulde have ialt 4000 Elefanttænder for henholdsvis 3000 


og 1500 Flasker Ildvand. 

Kaptajn Pamphilius havde ude i rum Sø indhentet Handelsskibet »Zephyr«, 


Kaptajn Malvilain, som han vidste var undervejs fra Nantes til New-York, ladet med 
Brændevin og Kognac. Paa sin sædvanlige hensynsfulde men bestemte Maade at op- 
træde paa, havde vor Helt derefter beordret tolv Piber af denne Ladning »overflyttet« 
fra »Zephyr« til »Roxelane«, hvilket billige Ønske Kaptajn Malvilain selvfølgelig ikke 
var saa enfoldig at modsætte sig. 

Et Par Maaneder efter sejlede Kaptajn Pamphilius op ad Oranjefloden for at 
besøge Utavari. 

I dennes Land var der sket store Omvæltninger og Forandringer i de mellem- 
liggende Aar. De prægtige Ris- og Maismarker var forsvundne, og de talrige Hjorder, 
der græssede paa Engene, ligeledes. Alt gjorde Indtryk af Tomhed og Øde, Hoved- 
staden selv var nu kun befolket af Kvinder, Børn og Oldinge, og der herskede alle 
Vegne stor Sorg og Elendighed. 

Aarsagen hertil var denne: 

Aldrig saa snart var Kaptajn Pamphilius draget bort, før Utavari og Utavaro 
havde sat sig i Bevægelse for at indbringe det forlangte Kvantum Elefanttænder, men 
da Elefanterne uheldigvis opholdt sig inde i en stor Skov, der dannede neutralt Gebet 
mellem de to Høvdingers Landstrækninger, var der Fare for, at Jagten paa Dyrene 
udartede til Krig mellem Menneskene. Og ganske rigtigt, saaledes gik det ogsaa. Det 
gamle Had mellem Østens og Vestens Søn blussede op igjen, saa saare de mødtes i 
Spidsen for deres Mænd, og Kampen begyndte til Trods for de advarende Røster, 
der rejste sig fra de besindige og erfarne ældre Folk i begge Lejre. Ved det første 
Sammenstød blev Utavaro dræbt og Utavari saaret, men da den første fik en Efter- 
følger, og den sidste kom sig af sine Saar, fortsattes Kampen med fornyet Raseri, og 
alt vaabenført Mandskab blev indkaldt. 

Som Følge af denne Udmønstring var der kun Kvinder, Børn og Oldinge i 
Hovedstaden, og som Følge af Krigen var Landet overalt i Forfald. 

Men Elefanterne, for hvis Skyld Alarmen var opstaaet, holdt sig viselig borte 
fra det hele og gik derved af med Profiten. 

Kaptajn Pamphilius saa' strax, hvad her var at gjøre. Han havde sluttet 
Kontrakt med Utavaro, men ikke med hans Efterfølger, følgelig var han løst fra sine 
Forpligtelser, og hans naturlige Allierede var Utavari. Besætningen fik Ordre til at 
forsyne sig godt med Patroner og Vaaben, og en indfødt blev underkjøbt til at vise 
Kaptajn Pamphilius og hans Folk Vejen til Lejren, hvor de helst vilde ankomme ved 
Nattetid. 

Bedst som Utavari og hans vise Mænd holdt Krigsraad i deres Telt, blev 
Kaptajn Pamphilius ført derind. Utavari havde næppe faaet Øje paa vor Helt, før 
han rejste sig og gik ham i Møde og lod ham forstaa, at han kjendte ham. Desværre 
havde han, paa Grund af disse Stridigheder, ikke kunnet opfylde sin Forpligtelse mod 
den hvide Mand, men denne maatte til Gjengjæld frit raade over hans løgnagtige 
Tunge og hans bedrageriske Hjerte, som han kunde rive ud og kaste for sine Hunde. 


Saaledes lød Utavaris Ord. Men Kaptajnen svarede ham, at han havde ingen 


Brug for nogen af Delene; han vilde meget hellere staa ham bi i Kampen paa den 


j 
i 
[| 
| 


EEN 


een mr TTT 


nrirn mindesten sne ordrer ds brrrERr eee 


ES SE SE 


72 


Betingelse, at alle Fangerne udleveredes til ham, saa at han kunde gjøre med dem, 
ganske som han fandt for godt. Dette F orslag blev af Utavari og hans Krigsraad 
modtaget med stor Tilslutning. Enkelte af dem vilde endog — til Tak derfor — be- 
gave Kaptajn Pamphilius med et stort Stykke Skraatobak, men vor Helt erklærede 
højtideligt, at det var ham, der maatte traktere, om der her skulde trakteres, og han 
sendte strax Bud efter Kognac, som blev drukket under stor Begejstring. 

Gildet sluttede først Klokken et om Morgenen. Saa lod Utavari sine Mænd 
gaa hver til sit, medens han selv blev tilbage hos Kaptajn Pamphilius for med ham at 
aftale Planen for Felttoget den følgende Dag. 

Kaptajn Pamphilius vidste, at en Generals første Pligt er at skaffe sig nøj- 
agtigt Kjendskab til de Steder, paa hvilke han skal virke, men da han ikke var i 
Stand til at skaffe sig et Kort over Egnen her, opfordrede han Utavari til at føre sig 
hen paa et ophøjet Sted, eftersom det nu var lyst nok til, at de kunde overse 
Terrænet. Utavari tilkjendegav Kaptajnen ved Tegn, at han skulde følge efter ham 
i dyb Tavshed, og selv gik han forrest for at vise Vejen. Snart maatte de springe 
omkring som Tigre, snart maatte de kravle paa Bugen som Slanger, men selv dette 
var Kaptajn Pamphilius, paa Grund af sine mangfoldige Rejser, saa fortrolig med og 
vant til, at de efter en halv Times Forløb ankom til deres Bestemmelsessted, en Høj, 
der laa i Udkanten af Skoven, tæt op til højre Fløj af Utavaris Armé, 

Kaptajn Pamphilius standsede og kastede et beundrende og forbavset Blik 
omkring sig. 

Skoven, der dannede en uhyre Halvkreds, omsluttede de to Lejre; bag disse 
saa” man Oranjeflodens blinkende Sølvbælte og langt ude i Horisonten, saa vidt man 
kunde øjne det, strakte Høvdingens Land sig videre og videre. 

Hele dette umaadelige Rundmaleri, der endnu, skjønt det var Nat, traadte 
tydeligt og skarpt frem, belyst af Tropernes glimrende Maane, tog sig helt fantastisk 
ud, og nu og da afbrødes Stilheden af Hyænernes og Schakalernes Hylen, hvorpaa 
der af og til — som en fjern Torden — fulgte et langtrukkent Brøl. Men lidt efter 
lidt blev alt tyst og stille . . . Fuglene tav . . . Slangen, der havde løftet sit blaalige 
Hoved over Lyngen, hørte op med sin Hvislen, og alle de mange Lyd, der fra Tid 
til anden havde ladet sig høre i Naturen, forstummede ganske og aldeles. 

Kaptajn Pamphilius nød det hele Skue et Par Minuter, saa tog han sig for 
Panden og jog Drømmerierne bort . . . hinsides den lille Bæk, der fra Skoven strøm- 
mede ud i Oranjefloden, saa' han Kaffernes Armé ligge indslumret paa Sletten, be- 
vogtet af nogle Mænd, der stod saa stive som Statuer. Han overvejede et Øjeblik 
sin Plan og gav derpaa Tegn til sin Ledsager, der fulgte ham ned fra Højen og til- 
bage til Lejren. Saa snart de naaede denne, tog Kaptajn Pamphilius endel af sine 
egne og endel af Utavaris Folk med sig og begav sig ind i Skovtykningen, op i Nær- 
heden af Kafferne. Her stillede han dem op i passende Afstand fra hinanden og af- 
ventede saa Begivenhedernes Gang. 

Ved Daggry hørte Kaptajnen, at de to Årmeer var komne i Haandgemæng. 
Geværernes Plaffen og Folkenes Raaben og Jamren naaede hen til ham, og længe 
varede det ikke, før hele den fjendtlige Styrke tog Flugten mod Skoven. Det var 

netop det, Kaptajn Pamphilius havde beregnet. Kafferne kom derved under en dob- 
belt Ild, idet de mødte vor Helt og hans lille Trop, og de vilde alle som én være 
bleven huggede ned, havde ikke Kaptajnen mindet Utavari om Kontrakten. Høvdingen 
kaldte sine Folk til Orden . . . Kafferne blev bundne paa Hænder og Fødder og derpaa 
førte som Fanger tilbage til Hovedstaden. 

Kaptajn Pamphilius blev, som den egentlige Sejrherre, overvældet med Æres- 
bevisninger . . . de ældre Kvinder bekransede ham, og de unge Piger strøede Roser 
paa hans Vej . . . og Mændene gav ham Tilnavnet »den hvide Løve«. Utavari førte 
ham hen i et Skur, hvor Fangerne var indespærrede, for at han kunde tage dem i 
Øjesyn, thi fra nu af tilhørte de jo ham med Hud og Haar. Ledsaget af Doktoren 
gik han Rækkerne igjennem, skilte — som Dødsenglen — de gode fra de onde, 
undersøgte Saarene, forbandt dem og trøstede de saarede; dernæst lod han dem tælle 
.……. der var 230 i alt, kraftige Karle de fleste, Folk, der havde døjet Sult og Nød, 
og som trods alt dog befandt sig særdeles vel. 

Kaptajnen blev saa henrykt over den Fangst, han havde gjort, at han forærede 
Utavari hele tredive Flasker Kognac, og til Tak for denne Opmærksomhed laante 
Høvdingen ham otte Baade, for paa dem at føre Fangerne om Bord i »Roxelane«. 
Utavari selv tilligemed sin Familie og sit Lands fornemste Mænd fulgte efter i Kap- 
tajnens Chalup for at ledsage ham helt hen til hans Fartøj. 

Den Hyldest, Matroserne paa >»Roxelane« gav deres Kaptajn, da han naaede 
sit Skib, imponerede Utavari og hans Folk og gav dem en høj Mening om »den 
hvide Løve«s Rang og Anseelse. 

Kaptajnen overlod til Skævmund og til Skibslægen at opvarte Gjæsterne og 
steg strax ned i Lasten tilligemed sine Tømmerfolk. Vanskeligheden, der her frembød 
sig for ham, var ikke ringe. Ved Afgangen fra Havre havde han ment at skulle ind- 
skibe Varer, der kunde stables oven paa hinanden i Lasten, men hvorledes skulde han 
anbringe denne Ladning Negre paa denne indskrænkede Plads? 

Kaptajn Pamphilius spekulerede frem og tilbage, saa omsider gik det op for 
ham. Afgjort var det, at Negrene og Spiritussen maatte skilles ad, ellers kunde de 
let gjøre hinanden Fortræd. 

Efter Kaptajnens Ordre gik Tømmermændene nu saaledes til Værks: De an- 
bragte i Styrbord og Bagbord et Bræt af ti Tommers Højde og som dannede en 
Vinkel med Skibskjølen; det skulde være til at støtte Fødderne mod. Ved Hjælp af 
dette Bræt kunde syvoghalvfjerdsindstyve Negre anbringes paa hver Side af Skibet 
saameget mere som de fik en Jernring mellem sig for at forhindre dem i at slingre 
over paa hverandre. 

Midtskibs skaffedes der derefter Plads til de resterende sexoghalvfjerdsindstyve 
Negre, og kneb det lidt, maatte de for Resten trykke sig sammen det bedste, de 
kunde. Desuden maatte man være belavet paa, at en eller anden kunde faa Forfald 
undervejs, — en Kjøbmand maa altid regne med, at der gaar endel Spild med 
i Kjøbet! 


Da Forberedelserne var tagne, steg Kaptajn Pamphilius atter op paa Dækket, 


og her tog han Plads ved Bordet, ved hvilket de andre sad. Men just som de var 

færdige med at spise, blev det meldt ham, at nu var alt i Orden neden under, om han 
selv vilde behage at se det. Saa gik Kaptajn Pamphilius ned i Lasten igjen. Ja, der 
var udmærket god Plads til alle Negrene, der kunde endda nok være nogle faa til! 
Kaptajnen omgikkes allerede med Tanken om at føje dem deroppe ind i Samlingen, 
men da han kom op paa Dækket, saa' han, at det var for sent. Næppe var Utavari 
kommen ned i sin Baad igjen, før hans Folk af alle Kræfter roede ham og hans høje 
Familie og hans Lands Storheder bort fra »den hvide Løve«s Skib og op ad Oranje- 
floden, og snart var de ude af Sigte. 

Kaptajn Pamphilius udstødte et dybt Suk, — det var femten til tyve Tusinde 
Francs, han dér gik glip af! ... 

Men han tjente ganske godt alligevel. Paa Øen Martinique afsatte han Negrene, 
paa de store Antiller solgte han Spiritussen, og med en vel spækket Børs satte han 
Kursen mod Europa. Men undervejs led han Havari og maatte ty helt ind til Mosquito- 
kysten, hvor han blev modtaget af en Flok indfødte med en Høvding i Spidsen. 

Kaptajn Pamphilius gik Høvdingen i Møde, men da de var komne tæt hen 
til hinanden, standsede de begge to, maalløse af Forbavselse. Omsider udstødte Høv- 
dingen et højt Skrig, hvorpaa Pamphilius svor en dyr Ed ... og derpaa faldt 
Ordene saaledes: 

»Den Sorte Slange er en stor Høvding!« 

»Pamphilius er en stor Kaptajn!« 

»Hvad søger Kaptajn Pamphilius paa den Sorte Slanges Territorium ?« 

»Kaptajn Pamphilius har lidt Havari . . . han ønsker et Par Mastestænger ...«< 

»Hvad agter Kaptajn Pamphilius at give den Sorte Slange i Bytte?« 

»En Flaske Ildvand |» 

»Kaptajn Pamphilius er velkommen! . .. Naar vil han udlevere den?« 

»Strax!« 

»Pamphilius er en stor Kaptajn!« 

»Den Sorte Slange er en stor Høvding!« 

Derpaa rakte de hinanden Haanden og Folkene jublede! En halv Time efter 
havde den Sorte Slange Flasken i sin Haand, og Tømmermændene paa »Roxelane« 
begyndte at hugge Masterne til. Imidlertid havde den Sorte Slange tømt Flaskens 
Indhold, men endnu var han lige tørstig. Som Bevis paa sit udmærkede Venskab 
rakte Høvdingen sin »Næsevarmer« over til Kaptajnen, hvorpaa denne rakte sin Shag- 
pibe over til Høvdingen, og saa pustede de hinanden Røgen ind i Ansigtet. Efter en 
kort Pavse udbrød Høvdingen: 

»Min hvide Broders Tobak er meget stærk!« 

»Ønsker min røde Broder maaske lidt mere Ildvand?« 

»Ildvand er Mælkevand for Huronerne!« svarede Høvdingen med en knusende 
Overlegenhed og tømte i et eneste Drag Tredjedelen af den Flaske, Pamphilius rakte 
ham. Kaptajnen holdt den op for Lyset for at se, hvormeget der var tilbage, og tog 
saa en lille Slurk af den . .. saa sagde han: 

»Kaptajn Pamphilius kunde have Lyst til at høre, hvad der er hændet den . 
Sorte Slange, siden han sidst havde den Ære at se ham!« 

»Det var paa St. Lorentsflodens Bred, at Kaptajn Pamphilius under et stærkt 
Uvejr slap bort fra den Sorte Slange . . . husker min Broder det?« 
»Ja, udmærket! Kaptajn Pamphilius var ikke skabt til at være Tjener! ... 


Vil den Sorte Slange fortælle sin Broder, hvad der senere skete?« 

»Vil min Broder høre opmærksomt efter det?« spurgte Høvdingen, der ret nu 
begyndte at mærke Ildvandets Virkninger. 

»Kil bare paa! Kaptajn Pamphilius skal nok høre efter !« 

»Da min Broder forlod os,« vedblev Høvdingen, som imidlertid havde ført 
Kaptajnen ind i sit Telt, over hvilket det engelske Flag — til dennes store Forbavselse 
— vajede, »saa drog den Sorte Slange med sine Folk videre op ad Floden. Men da 
han omsider kom til Huronsøen, ved hvis Bredder hans Wigwam stod, saa' han til sin 
Skræk, at der under hans Fraværelse var hændet ham en Ulykke. Den Sorte Slange 
fandt sin By indtaget af de hvide! 

Saa trak han sig tilbage til Bjergene, til Otawaflodens Kilder og kaldte sine 
Krigere omkring sig. I store Skarer flokkede de sig om ham, og saa blev de hvide 
Mænd bange. De sendte i Guvernørens Navn en Gesandt til den Sorte Slange og tilbød 
ham sex Bøsser, to Tønder Krudt og halvtredsindstyve Flasker Ildvand, dersom han 
vilde afstaa sine Fædres Telt og sine Forfædres Jord. Endvidere vilde de give ham 
en Del af Mosquitokysten til Erstatning for hint Telt og hin Jord. Den Sorte Slange 
vægrede sig længe, skjønt disse Tilbud "var fristende nok for ham! Men omsider gav 
han efter . . . den Sorte Slange kastede en Sten bag ved sig og sagde: 

»Den Store Aand slynge mig saa langt bort fra sit Aasyn, som jeg slynger 
denne Sten bort fra mig, om jeg nogen Sinde mere sætter min Fod i disse Skove eller 
paa de Bjerge, der strækker sig fra Eriesøen til Hudsonbugten, og fra Ontariosøen til 
Øvresøen |« 

>»Saa blev den Sorte Slange ført herhen tilligemed sine Mænd, og saa byggede 
vi de Hytter, som min Broder kan se derhenne! Og da det var gjort, plantede den 
hvide Mand Englands Flag over den største af Hytterne og gav den Sorte Slange et 
Papir, hvorpaa der var skrevet noget i et ham ubekjendt Sprog, og saa drog den hvide 
Mand bort.« ; 

Med et dybt Suk trak Høvdingen et Dokument frem og viste det til Kaptajn 
Pamphilius. Det var Afstaaelsesakten, hvorefter der under Englands Beskyttelse over- 
droges den Sorte Slange hele Territoriet mellem Hondurasbugten og Nicaraguasøen. 

Den engelske Regering forbeholdt sig dog Retten til her at lade bygge et 
eller flere Forter. 

England var klog nok! Det forudsaa' allerede den Gang, at Panamatangen en 
skjøn Dag vilde blive brudt igjennem, og det drømte alt om et amerikansk Gibraltar 


mellem Atlanterhavet og det store Ocean ! 

Ved at læse dette Dokument igjennem fik Kaptajn Pamphilius en sælsom Tanke! 
Han havde spekuleret i alt — i The, Indigo, Kaffe, Torsk, Aber, Bjørne, Ildvand og 
Negre — nu kunde det være morsomt at spekulere i et Rige! 

Det blev ham imidlertid dyrere, end han havde tænkt sig, det Rige, ikke just 
paa Grund af det fiskerige Hav, der skyllede op om dets Kyster, ej heller paa Grund 

af de høje Kokustræer ved Bredden eller de store Skove paa Bjergene, — thi intet af 
dette brød den Sorte Slange sig det aller mindste om! Nej, hvad han brød sig om, 
og det i høj Grad, det var det røde Segl, der prydede Dokumentet! Uheldigvis var 
Dokumentet værdiløst uden Seglet, thi Seglet bar det engelske Rigsvaaben ! 

Seglet kostede Kaptajn Pamphilius et Hundrede og halvtredsindstyve Flasker 
Ildvand, — men saa fik han rigtignok ogsaa Dokumentet oven i Kjøbet. 

Med dette Dokument fremstillede han sig nogle Maaneder senere i London, 
hvor han, der fra nu af bar Titel og Navn af Hans Højhed, Guvernør Don Gusman 
y Pamphilos, tilligemed sin Førstekonsul Sør Edward Wrymouth (paa Spansk 7werta- 
Boca, paa Dansk Skævmund) gjorde stor Opsigt hos Befolkningen paa Grund af de 
smukke Uniformer, de var iførte, og hvor det meget snart lykkedes ham at faa udbetalt 
et Laan paa tolv Millioner, med hvilke Penge han efter Sigende »vilde grundlægge sit 
Folks Lykke.« 

Om han havde Held med sig dertil, eller hvorvidt han i det hele taget kom 
tilbage til sit Land eller ej — man har jo Lov til at betvivle det — derom tier Hi- 
storien, og derfor bliver vi nødte til her at afslutte denne mærkelige Beretning om 
vor Helts Eventyr og Bedrifter. 

